നേര്‍വഴി: സംവാദം 6: ഈസാനബി തിരിച്ചു വരുമോ?\nയേശുവിന്റെ ദിവ്യത്വവുമായി ബന്ധപ്പെട്ടു ഞാന് യേശു കാണിച്ച അത്ഭുതങ്ങള് ദിവ്യത്വത്തിനുള്ള തെളിവോ? എന്ന ഒരു പോസ്റ്റ് പബ്ലിഷ് ചെയ്തിരുന്നു. ഇതിനോട് പ്രതികരിച്ചു കൊണ്ട് ഒരു ഖാദിയാനി സുഹൃത്ത് ചില കമന്റുകള് നല്‍കുകയും ഞാനതിനു മറുപടി നല്‍കുകയും ചെയ്തു. അതൊരു സംവാദമായി വളരുകയായിരുന്നു. പോസ്റ്റിലെ വിഷയവുമായി ബന്ധമില്ലാത്ത പ്രസ്തുത സംവാദം വേറെ തന്നെ പോസ്റ്റായി നല്‍കുന്നതാണ് നല്ലതെന്ന ചിന്തയുടെ അടിസ്ഥാനത്തിലാണ് ഈ പോസ്റ്റ് കൊടുത്തിരിക്കുന്നത്. ഈസാനബി മടങ്ങിവരുമോ എന്നത് മുസ്ലിം പണ്ഡിതര്‍ക്കിടയില് തര്‍ക്കമുള്ള വിഷയമാണ്. എന്നാല് ഖാദിയാനികളെ സംബന്ധിച്ചിടത്തോളം അദ്ദേഹം മരിച്ചു എന്ന വിശ്വാസം ഖാദിയാനി വ്യാജ പ്രവാചകമതം ജീവനോടെയിരിക്കാന് അനിവാര്യമാണ്. ഈ പശ്ചാത്തലത്തില് ഈസാനബി ജീവിചിരിപ്പുണ്ടെന്നും അന്ത്യദിനമടുക്കുമ്പോള് ഭൂമിയിലേക്ക് വീണ്ടും തിരിച്ചു വരുമെന്നുമുള്ള ഭൂരിപക്ഷാഭിപ്രായത്തെ പിന്തുണച്ചു കൊണ്ട് അദ്ദേഹവുമായി ഞാന് സംവദിച്ചു. തുടക്കത്തില് 'തന്ത്രപരമായ' ചോദ്യത്തോടെയാണ് ആ സഹോദരന് സംവാദം തുടങ്ങുന്നത്. അത് താഴെ കാണുക:\nSalim Pm August 5, 2012 4:15 AM\nmohammed ali kc August 6, 2012 11:00 AM\nSalim Pm August 6, 2012 11:09 PM\nmohammed ali kc August 7, 2012 2:43 AM\nദൈവത്തിനു കഴിയാത്തത് കൊണ്ടാണ് ആ സംഭവം വിശ്വസിക്കാത്തത് എന്നല്ല മുസ്ലിംകള് പറയുന്നത്. മറിച്ചു, ആ സംഭവം നടന്നിട്ടില്ലാത്തത് കൊണ്ടാണ്. ഇല്ലാത്ത കാര്യം വിശ്വസിക്കേണ്ട കാര്യമെന്ത്?\nSalim Pm August 8, 2012 12:53 AM\nഅതെ, നടക്കാത്ത കാര്യം വിശ്വസിക്കേണ്ട ആവശ്യമില്ല. ഒരു സംഭവം നടന്നിട്ടുണ്ടോ എന്നു തീരുമാനിക്കുന്നത് അതിനുപോല്‍ബലകമായ തെളിവുകള് പരിശോധിച്ചാണ്. അത് അസാധാരണമായ സംഭവമാകുമ്പോള് വലരെ ശക്തമായ തെളിവുകള് തന്നെ വേണം. അത്തരം തെളിവുകളുടെ അഭാവം കൊണ്ടാണല്ലോ യേശു മരിച്ച ശേഷം വീണ്ടും ഉയിര്‍ത്തെഴുന്നേറ്റു എന്നുള്ള ക്രിസ്തീയ വിശ്വാസം താങ്കള് സ്വീകരിക്കാത്തത്.\nഇതുപോലെ അസാധാരണയില് അസാധാരണമായ ഒരു സംഗതിയാണ് രണ്ടായിരം വര്‍ഷത്തിലധികം ഒരു മനുഷ്യന് ജീവിച്ചിരിക്കുക എന്നത്. ലോകം ഉണ്ടായമുതല് ഇന്നേവരെ അരും കണ്ടിട്ടില്ലാത്ത ഒരു പ്രതിഭാസമാണത്. ഇത്തരം ഒരു കാര്യം വിശ്വസിക്കണമെങ്കില് വളരെ ശക്തമായ തെളിവുകള് ആവശ്യമാണ്.\nവിശുദ്ധ ഖുര്‍ആന് ദൈവത്തിന്‍റെ വചനങ്ങളാണെന്നു വിശ്വസിക്കുന്ന മുസ്‌ലിംകളെ സംബന്ധിച്ചിടത്തോളം, വിശുദ്ധ ഖുര്‍ആന് ഇക്കാര്യത്തില് വ്യക്തമായ നിലയില് എന്തെങ്കിലും പറഞ്ഞിട്ടുണ്ടെങ്കില് അത് സ്വീകരിക്കാന് മുസ്‌ലിംകള് ബാധ്യസ്ഥരാണ്. എന്നാല്, ഈസാനബി ഇപ്പോഴും ജീവിച്ചിരിപ്പുണ്ട് എന്ന് വിശുദ്ധ ഖുര്‍ആന് പറയുന്നില്ല എന്നു മാത്രമല്ല അതിനു വിരുദ്ധമായി ഇസ്രായേല് ജനതയ്ക്കായി മാത്രം രണ്ടായിരം വര്‍ഷങ്ങള്‍ക്ക് മുമ്പ് വന്ന ഈസാനിബി തന്‍റെ കര്‍ത്തവ്യ നിര്‍വ്വഹണത്തിനു ശേഷം ഏതൊരു സാധാരന മനുഷ്യനെയും പോലെ മരിച്ചുപോയി എന്നാണ് ആ പരിശുദ്ധ ഗ്രന്ഥം പറയുന്നത്. ഈസാനിബ ഇപ്പോഴും ജീവിച്ചിരിപ്പുണ്ടെങ്കില് വിശുദ്ധ ഖുര്‍ആനിലെ പല സൂക്തങ്ങളും വൈരുദ്ധ്യങ്ങള് നിറഞ്ഞതായി അനുഭവപ്പെടും. ചെറിയൊരുദാഹരണം താഴെ കൊടുക്കുന്നു.\nമരിച്ചുപോയ മഹാത്മാക്കള് പ്രാര്‍ത്ഥന കേള്‍ക്കില്ല എന്നതിലേക്ക് തെളിവായി ഉല്പതിഷ്ണു പണ്ട്ഡിതന്മാര് ഖുര്‍ആനില് നിന്ന് എപ്പോഴും ഉദ്ധരിക്കാറുള്ള വചനങ്ങളാണിത്. പക്ഷേ, അവര് ഓര്‍ക്കാറില്ല ഭൂമിയില് ഏറ്റവും കൂടൂതല് വിളിച്ചു പ്രാര്‍ത്ഥിക്കപ്പെടുന്ന വ്യക്തി ഈസാനബി(അ) ആണ് എന്ന കാര്യം. അങ്ങനെ വിളിച്ചു പ്രാര്‍ത്ഥിക്കപ്പെടുന്ന ഈസാനബി ഇപ്പോഴും ജീവിച്ചിരിപ്പുണ്ട് എങ്കില് ഈ ഖുര്‍ആനിക വചനത്തിന്‍റെ അര്‍ത്ഥമെന്താണ്?\nകൂടുതല് തെളിവുകള് വായിക്കാന് ഇവിടെ ക്ലിക്കുക.\nmohammed ali kc August 8, 2012 2:15 AM\nസഹോദരാ.. താങ്കള് ആളു കൊള്ളാമല്ലോ. ഖാദിയാനീ കള്ളപ്രവാചകന് വഴിയൊരുക്കാന് താങ്കള് സ്വീകരിച്ച വളഞ്ഞ വഴിയും അസ്സലായിട്ടുണ്ട്. അഭിനന്ദനങ്ങള് .\nതാങ്കളുടെ ബ്ലോഗും ഞാന് വായിച്ചു. പ്രത്യേകിച്ചൊന്നും തോന്നിയില്ല. ഈസാ നബി (അ) ജീവിച്ചിരിപ്പുണ്ടോ മരിച്ചോ എന്നത് പണ്ഡിതര്‍ക്കിടയില് തര്‍ക്കമുള്ള കാര്യം തന്നെയാണ്. താങ്കള് പ്രബോധനം വാരിക അറിയാതെ സമ്മതിച്ചു എന്നൊക്കെ എഴുതിയത് കണ്ടപ്പോള് ചിരിക്കാതിരിക്കാന് കഴിഞ്ഞില്ല. കാരണം അക്കാര്യത്തില് അഭിപ്രായഭിന്നതകള് നില നില്‍ക്കുന്നു എന്ന കാര്യം പണ്ട് തൊട്ടേ ജമാഅത്തെ ഇസ്ലാമി പറയുന്ന കാര്യമാണ്. പിന്നെന്തു അറിയാതെ പറയല് ? താങ്കള് പറയുന്ന പ്രസ്തുത വിഷയത്തിലെ ന്യായങ്ങള് (ആ ന്യായങ്ങള് ഖാദിയാനികളുടെ കണ്ടുപിടുത്തവുമല്ല) ശരിയായാല് എനിക്കൊരു പ്രശ്നവുമില്ല എന്നര്‍ത്ഥം. ഖാദിയാനിലെ പെരുംകള്ളന് അതില് നിന്നും തന്റെ വാദത്തിനു ഉപോല്‍ബലകമായി ഒന്നും കിട്ടാനുമില്ല.\nഇനി വിഷയത്തിന്റെ മറുവശം നോക്കാം. ഈസാ നബി (അ) മരിച്ചു എന്നതിന് താങ്കള് ചൂണ്ടിക്കാണിക്കുന്ന തെളിവുകളെ എതിര്‍വിഭാഗം ശക്തമായി ഖണ്ടിക്കുന്നുണ്ട്.\n'തവഫ്ഫാ' എന്ന പദം മരിച്ചു എന്ന അര്‍ത്ഥത്തിലാണ് ഒരു വിഭാഗം എടുക്കുന്നത്. ഭൂരിഭാഗം പണ്ഡിതരും തിരിച്ചു വിളിക്കും എന്ന അര്‍ത്ഥത്തിലും. അതാണ് കൂടുതല് ശരിയും. കാരണം 'തവഫ്ഫാ' എന്ന പദത്തിന്റെ ഭാഷാര്‍ഥം മരിച്ചു എന്നല്ല. പൂര്‍ണമായി പിടിച്ചെടുത്തു, തിരിച്ചു പിടിച്ചു എന്നൊക്കെയാണ് അര്‍ഥം.\nഖുര്‍ആന് തന്നെ ഈ പദത്തെ മരണം എന്ന അര്‍ത്ഥത്തിലല്ലാതെ ഉപയോഗിച്ച മറ്റൊരു സൂക്തം 6:60 ആണ്. "രാത്രിയില് നിങ്ങളെ മരിപ്പിക്കുന്നത് (യതവഫ്ഫാക്കും) അവനാകുന്നു." എന്നാണു അര്‍ഥം. ഉറക്കിനെ കുറിച്ചാണ് ആ പറഞ്ഞത് എന്നോര്‍ക്കുക.\nശരിക്കുമുള്ള മരണത്തിനു അറബിയില് മറ്റു പദങ്ങള് ഉണ്ടായിരിക്കെ അള്ളാഹു ഈ പദം തന്നെ ഉപയോഗിച്ചത് എന്തിനാണ്?\n"ഈസാ മരിച്ചിട്ടില്ല. ഉയിര്‍ത്തെഴുന്നേല്‍പ്പ് നാളിനു മുമ്പ് അദ്ദേഹം നിങ്ങളിലേക്ക് തിരിച്ചു വരും" എന്ന ഹദീസും അത് പോലുള്ള മറ്റു ഹദീസുകളുമൊക്കെ ഇതിനു തെളിവാണ്.\nഈസാ നബി ജീവിച്ചിരിപ്പുണ്ടെന്ന് സമ്മതിച്ചാല് അദ്ദേഹം എല്ലാം കേള്‍ക്കുമെന്നും അറിയുമെന്നും വാദിക്കേണ്ടി വരുമെന്ന ന്യായവും അസ്ഥാനത്താണ്. അദ്ദേഹം എവിടെയാണെന്നോ ഏതു അവസ്ഥയില് ആണെന്നോ നമുക്കറിയില്ല. അല്ലാഹു ഉദ്ദേശിച്ചാല് മാത്രമേ ആരും എന്തും കേള്‍ക്കുകയോ അറിയുകയോ ചെയ്യൂ. അത്തരമൊരു അവസ്ഥ ഈസാ നബിക്ക് ഇപ്പോള് ഉണ്ടായിരിക്കുകയില്ല.\n16:21,22 സൂക്തങ്ങള് താങ്കളുടെ വാദം സ്ഥാപിക്കാന് പര്യാപ്തമല്ല. അങ്ങനെയെങ്കില് മലക്കുകളും ജിന്നുകളുമൊക്കെ മരിച്ചു പോയി എന്ന് താങ്കള് വാദിക്കുമോ? മരിച്ചു പോയത് ആരോക്കെയാണോ അതിനു മാത്രമേ ആ സൂക്തം ബാധകമാവൂ.\nSalim Pm August 8, 2012 2:40 AM\nമരിച്ചു പോയത് ആരോക്കെയാണോ അതിനു മാത്രമേ ആ സൂക്തം ബാധകമാവൂ എന്ന താങ്കളുടെ തലതിരിഞ്ഞ വാദം വിചിത്രമായിരിക്കുന്നു. "അല്ലാഹുവിനു പുറമേ നിങ്ങള് ആരെയൊക്കെ വിളിച്ചു പ്രാര്‍ത്ഥിച്ചുകൊണ്ടിരിക്കുന്നുവോ. അവര് യാതൊന്നും സൃഷ്ടിക്കുന്നില്ല. അവരാകട്ടെ സൃഷ്ടിക്കപ്പെട്ടവരുമാണ്. അവര് മരിച്ചവരാണ്." എന്നാണ് വിശുദ്ധ ഖുര്‍ആന് പറയുന്നത്. വിളിച്ചു പ്രാര്‍ഥിക്കപ്പെടുന്നതില് പ്രഥമ ഗണീയന് ഈസാനബിയാണെന്ന കാര്യത്തില് താങ്കള്‍ക്കും തര്‍ക്കമുണ്ടാകുമെന്നു തോന്നുന്നില്ല. അപ്പോള് ഈസാനബിയും മരിച്ചിരിക്കുന്നു എന്നതിന് ഈ ആയത്തു തന്നെ മതിയായ തെളിവാണ്. ഇതു മാത്രമല്ല, ഈസാനബി മരിച്ചുപോയിരിക്കുന്നു എന്നതിന് വിശുദ്ധഖുര്‍ആനില് ധാരാളം ആയത്തുകള് വേറെയും തെളിവായി ഉണ്ട്. എന്‍റെ ബ്ലോഗില് അവയില് ചിലത് ഞാന് ഉദ്ധരിച്ചിട്ടുമുണ്ട്. ഇതുവരെ ആരും അതിനു മറുപടി എഴുതിയതായി കണ്ടിട്ടില്ല. ആര്‍ജ്ജവമുണ്ടെങ്കില് അതിനോരോന്നിനും മറുപടി എഴുതുകയാണ് താങ്കള് ചെയ്യേണ്ടത്. അല്ലാതെ, ഒരു തെളിവുമില്ലാത്ത കാര്യങ്ങള് വായില് തോന്നിയതുപോലെ വിളിച്ചു പറയുന്നത് മാന്യന്മാര്‍ക്ക് ചേര്‍ന്നതല്ല.\nപ്രബോധനം അറിയാതെ സമ്മതിച്ചുപോയതു തന്നെയാണ്. അറിഞ്ഞുകൊണ്ട് ജമാഅത്തെ ഇസ്ലാമിയോ, മുജാഹിദു പ്രസ്ഥാനമോ ഈസാനബി മരിച്ചു പോയിരിക്കുന്നു എന്ന് ഇതുവരെ പ്രഖ്യാപിച്ചതായി കണ്ടിട്ടില്ല.\nmohammed ali kc August 8, 2012 4:54 AM\n16:21,22 സൂക്തങ്ങള് ശരിക്കൊന്നു വായിക്കുക. അല്ലാഹു ആരെയാണോ സംബോധന ചെയ്യുന്നത് അവര് മരിച്ചു പോയവരെ വിളിച്ചു പ്രാര്‍ഥിച്ചിരുന്നു. ലോകത്ത് വിളിച്ചു പ്രാര്‍ഥിക്കപ്പെടുന്ന എല്ലാവരും അതില് വരുന്നില്ല. അതിനു ആയത്ത് വേറെയുണ്ട്. ഇനി താങ്കള് പറയും പ്രകാരം ആണെങ്കില് മലക്കുകളും ജിന്നുകളുമൊക്കെ മരിച്ചു പോയി എന്ന് പറയേണ്ടി വരും. താങ്കള്‍ക്ക് അങ്ങനെ വാദമുണ്ടോ? ഉണ്ടെങ്കില് അത് തുറന്നു പറയുക.\nഎന്തു കൊണ്ട് താങ്കള് എന്റെ മറ്റു മറുപടികളെ ഖണ്ടിക്കുന്നില്ല? താങ്കളുടെ ബ്ലോഗില് താങ്കള് കൊടുത്തു എന്ന് പറയുന്ന സര്‍വ തെളിവുകളും കൊണ്ട് വരൂ. പൊളിച്ചു കയ്യില് തരാം.\nഈസാ നബി (അ) മരിച്ചോ ഇല്ലേ എന്ന് പ്രഖ്യാപിക്കാനല്ല ജമാഅത്തെ ഇസ്ലാമി വന്നത്. മരിച്ചാലും ഇല്ലെങ്കിലും മുസ്ലിംകളെ സംബന്ധിച്ചിടത്തോളം പ്രസക്തമായ വിഷയവുമല്ല. ഖാദിയാനി കള്ളപ്രവാചകന് അതിന്മേല് കടിച്ചു തൂങ്ങല് അത്യാവശ്യമാണ് എന്നത് വേറെ കാര്യം. പണ്ഡിതര്‍ക്കിടയില് ഭിന്നതയുള്ള ഒരു വിഷയത്തില് ഏറ്റവും മികച്ചു നില്‍ക്കുന്നത് ഈസാ നബി ജീവിച്ചിരിക്കുന്നു എന്ന് തന്നെയാണ്.\nപ്രബോധനം അറിയാതെ സമ്മതിച്ചു പോയതാണ് എന്ന് താങ്കള്‍ക്ക് മനസ്സമാധാനം കിട്ടുമെങ്കില് പറഞ്ഞോളൂ. എനിക്കൊരു പ്രശനവുമില്ല.\nSalim PmAugust 9, 2012 1:28 AM\n"അല്ലാഹു ആരെയാണോ സംബോധന ചെയ്യുന്നത് അവര് മരിച്ചു പോയവരെ വിളിച്ചു പ്രാര്‍ഥിച്ചിരുന്നു. ലോകത്ത് വിളിച്ചു പ്രാര്‍ഥിക്കപ്പെടുന്ന എല്ലാവരും അതില് വരുന്നില്ല."\nവിളിച്ചു പ്രാര്‍ഥിക്കപ്പെടുന്ന എല്ലാവരും ഇതില് വരുന്നില്ല എന്ന് താങ്കളോട് ആരാണ് പറഞ്ഞത്? ആ ആയത്തില് അതിനുള്ള വല്ല സൂചനയും ഉണ്ടോ? ഈ സംബോധിതരില് ക്രിസ്ത്യാനികള് ഉള്‍പ്പെടില്ല എന്നതിന് എന്ത് തെളിവാണ് താങ്കള്‍ക്ക് മുന്നോട് വെക്കുവാനുള്ളത്?\n"എന്തു കൊണ്ട് താങ്കള് എന്റെ മറ്റു മറുപടികളെ ഖണ്ടിക്കുന്നില്ല? താങ്കളുടെ ബ്ലോഗില് താങ്കള് കൊടുത്തു എന്ന് പറയുന്ന സര്‍വ തെളിവുകളും കൊണ്ട് വരൂ. പൊളിച്ചു കയ്യില് തരാം."\nഈ പൊളിച്ചടുക്കല് വെല്ലുവിളി കാണുമ്പോള് 'മാലാഖമാര് മടിച്ചു നില്‍ക്കുന്നിടത്ത് വിഡ്ഢികള് പാഞ്ഞു കയറും' എന്ന ചൊല്ലാണ് ഓര്‍മ്മവരുന്നത്. ഞാന് കൊടുത്ത തെളിവുകള് അവിടെ നീണ്ടു നിവര്‍ന്നു കിടപ്പുണ്ട്. പൊളിച്ചടുക്കുകയോ, അടിച്ചു തകര്‍ക്കുകയോ എന്തുവേണമെങ്കിലും ആകാം. പക്ഷേ, താങ്കള്‍ക്ക് തന്നെ നിശ്ചയമില്ലാത്ത ഒരു കാര്യത്തെ എങ്ങനെയാണ് താങ്കള് ഖണ്ഡിക്കുക സ്നേഹിതാ? ഈസാനബി മരിച്ചോ ഇല്ലേ എന്ന കാര്യത്തില് താങ്കള്‍ക്ക് ഇപ്പോഴും വ്യക്തമായ ധാരണയില്ല എന്നാണ് താങ്കളുടെ പ്രസ്താവനകളില് നിന്നു തന്നെ വ്യക്തമാകുന്നത്. നോക്കുക: 'ഈസാ നബി (അ) ജീവിച്ചിരിപ്പുണ്ടോ മരിച്ചോ എന്നത് പണ്ഡിതര്‍ക്കിടയില് തര്‍ക്കമുള്ള കാര്യം തന്നെയാണ്.' 'താങ്കള് പറയുന്ന പ്രസ്തുത വിഷയത്തിലെ ന്യായങ്ങള് (ആ ന്യായങ്ങള് ഖാദിയാനികളുടെ കണ്ടുപിടുത്തവുമല്ല) ശരിയായാല് എനിക്കൊരു പ്രശ്നവുമില്ല എന്നര്‍ത്ഥം.' 'മരിച്ചാലും ഇല്ലെങ്കിലും മുസ്ലിംകളെ സംബന്ധിച്ചിടത്തോളം പ്രസക്തമായ വിഷയവുമല്ല.' 'പണ്ഡിതര്‍ക്കിടയില് ഭിന്നതയുള്ള ഒരു വിഷയത്തില് ഏറ്റവും മികച്ചു നില്‍ക്കുന്നത് ഈസാ നബി ജീവിച്ചിരിക്കുന്നു എന്ന് തന്നെയാണ്.' എന്നീ വചനങ്ങളില് ഈ ചഞ്ചാട്ടം വളരെ വ്യക്തമാണ്.\nഇനി താങ്കളുടെ ആചാര്യന് മൗദൂദിയുടെ വളരെ വിചിത്രമായ ഒരു വാദം കൂടി ഇക്കാര്യത്തില് ഉണ്ട്. അക്കാര്യം തങ്കള്‍ക്കറിയുമോ എന്തോ. അദ്ദേഹം പറഞ്ഞത് ഈസാനബി ഇനി തിരിച്ചു വരുമ്പോള് നബിയായിരിക്കില്ല എന്നാണ്. അല്ലാഹു അദ്ദേഹത്തിന്‍റെ നബിപ്പട്ടം എടുത്തു കളഞ്ഞിട്ടാണത്രേ വീണ്ടും ഭൂമിയിലേക്ക് അയക്കുക!\nആദ്യമായി സ്വന്തമായ ഉറച്ച ഒരു അഭിപ്രായം ഇക്കര്യത്തില് എന്‍റെ പ്രിയ സുഹൃത്ത് സ്വീകരിക്കുക. അതിനുശേഷമാകാം നമുക്ക് പൊളിച്ചടുക്കലും ഉഴുതുമറിക്കലും എല്ലാം.\nmohammed ali kc August 9, 2012 4:13 AM\nതാങ്കളുടെ ഈ സംശയം മുന് നിര്‍ത്തിയാണ് ഞാന് ആവര്‍ത്തിച്ചു ഇപ്രകാരം ചോദിച്ചത്:\n"ഇനി താങ്കള് പറയും പ്രകാരം ആണെങ്കില് മലക്കുകളും ജിന്നുകളുമൊക്കെ മരിച്ചു പോയി എന്ന് പറയേണ്ടി വരും. താങ്കള്‍ക്ക് അങ്ങനെ വാദമുണ്ടോ? ഉണ്ടെങ്കില് അത് തുറന്നു പറയുക."\nഇതിനു താങ്കള് നല്‍കുന്ന മറുപടി എന്താണ്?\n16:20 സൂക്തം പറയുന്നത് ഇപ്രകാരമാണ്: "അല്ലാഹുവിനു പുറമേ അവര് വിളിച്ചു വിളിച്ചു പ്രാര്‍ഥിക്കുന്നവരൊന്നും ഒന്നും സൃഷ്ടിക്കുന്നില്ല. അവരാകട്ടെ സൃഷ്ടിക്കപ്പെട്ടവരുമാണ്."\nഇവിടെ 'അവര് ' എന്നുള്ളിടത്ത് 'നിങ്ങള് ' എന്നാണു താങ്കള് അര്‍ഥം കൊടുത്തത്. സൂക്ഷ്മത നല്ലതാണ് എന്നുണര്‍ത്തുന്നു. തുടര്‍ന്ന് പറയുന്ന സൂക്തത്തില് അവര് മരിച്ചവരാണ് എന്ന പരാമര്‍ശം ഉണ്ട്. അപ്പോള് മരിച്ചവര് ആരാണോ അവര്‍ക്കെ ഈ സൂക്തം ബാധകമാവുന്നുള്ളൂ. മറ്റുള്ളതിനു വേറെ ആയത്തുണ്ട്. ഇത് മനസ്സിലാക്കാന് അതി ബുദ്ധിയൊന്നും വേണ്ട.\nഞാന് താങ്കളുടെ ബ്ലോഗില് വന്നു തെളിവൊക്കെ എടുത്തു മറുപടി നല്‍കണം എന്നാണു താങ്കള് പറയുന്നത്. സഹോദരാ. എനിക്കതിന്റെ ആവശ്യമില്ല. കാരണം എനിക്ക് എന്റെ നിലപാടില് യാതൊരു സംശയവുമില്ല. താങ്കള്‍ക്ക് വല്ല സംശയവുമുണ്ടെങ്കില് ഇവിടെ ചോദിക്കാം. ഇവിടെ വന്നു താങ്കള് ചോദിച്ചതിനൊക്കെ ഞാന് മറുപടി തന്നു കഴിഞ്ഞു. അതിനെ ഖണ്ഡിക്കാന് കഴിയുമെങ്കില് ഖണ്ടിക്കുക.\nഈസ നബി മരിച്ചോ ഇല്ലയോ എന്ന കാര്യത്തില് ഭിന്നത ഉണ്ടെന്നു പറഞ്ഞ ശേഷം ഞാന് "പണ്ഡിതര്‍ക്കിടയില് ഭിന്നതയുള്ള ഒരു വിഷയത്തില് ഏറ്റവും മികച്ചു നില്‍ക്കുന്നത് ഈസാ നബി ജീവിച്ചിരിക്കുന്നു എന്ന് തന്നെയാണ്".\nഅഥവാ എന്റെ അഭിപ്രായവും ഈസാനബി മരിച്ചിട്ടില്ല എന്ന് തന്നെയാണ്. അത് കൊണ്ടാണല്ലോ താങ്കളുടെ വാദത്തെ ഖണ്ടിക്കുന്നത്. പിന്നെ എന്ത് ചാഞ്ചാട്ടമാണ് താങ്കള് ഈ പറയുന്നത്?\nഉറച്ച അഭിപ്രായം തന്നെയാണ് ഞാന് മുമ്പ് പറഞ്ഞത്. പക്ഷെ താങ്കള് ഞാന് പറഞ്ഞ മറുപടിയെ ഖണ്ടിക്കുന്നതിനു പകരം പുതിയ കാര്യങ്ങള് പറയുകയാണ് . അതായതു എന്റെ ഖണ്ഡനം താങ്കളെ വല്ലാതെ കുഴക്കിയിരിക്കുന്നു. 'തവഫ്ഫ' എന്ന വാക്കുമായി ബന്ധപ്പെട്ടു ഒരക്ഷരം താങ്കള് മിണ്ടാത്തതിന്റെ മന:ശാസ്ത്രം അതാണ് .\nSalim Pm August 12, 2012 2:22 AM\n"ലോകത്ത് വിളിച്ചു പ്രാര്‍ഥിക്കപ്പെടുന്ന എല്ലാവരും അതില് വരുന്നില്ല. അതിനു ആയത്ത് വേറെയുണ്ട്. ഇനി താങ്കള് പറയും പ്രകാരം ആണെങ്കില് മലക്കുകളും ജിന്നുകളുമൊക്കെ മരിച്ചു പോയി എന്ന് പറയേണ്ടി വരും. താങ്കള്‍ക്ക് അങ്ങനെ വാദമുണ്ടോ? ഉണ്ടെങ്കില് അത് തുറന്നു പറയുക."\nവിളിച്ചു പ്രാര്‍ഥിക്കപ്പെടുന്ന എല്ലാവരും ഇതില് വരുന്നില്ല എന്നത് താങ്കളുടെ ഊഹം മാത്രമാണ്. വിശുദ്ധ ഖുര്‍ആനില് അല്ലാഹു പറയുന്നത്:\n"അല്ലാഹുവിനു പുറമേ അവര് ആരെയൊക്കെ വിളിച്ചു പ്രാര്‍ത്ഥിച്ചു കൊണ്ടിരിക്കുന്നുവോ. അവര് യാതൊന്നും സൃഷ്ടിക്കുന്നില്ല. അവരാകട്ടെ സൃഷ്ടിക്കപ്പെട്ടവരുമാണ്. അവര് മരിച്ചവരാണ്; ജീവനുള്ളവരല്ല. ഏതു സമയത്താണ് അവര് ഉയിര്‍ത്തെഴുന്നേല്‍ക്കപ്പടുക എന്നവര് അറിയുന്നുമില്ല"\n(താങ്കള് ചൂണ്ടിക്കാണിച്ചതു പോലെ 'അവര് ' എന്നതു തന്നെയാണ് ശരിയായ പ്രയോഗം. എളുപ്പത്തിനു വേണ്ടി ചെറിയമുണ്ടം അബ്ദുല് ഹമീദ് മദനിയുടെ http://quranmalayalam.com/quran/uni/u16.html യൂനികോഡ് പരിഭാഷയില് നിന്നു കോപ്പി ചെയ്തപ്പോള് പറ്റിയതാണ്. ക്ഷമിക്കുക)\nഅല്ലാഹുവിനു പുറമെ വിളിച്ചു പ്രാര്‍ഥിക്കപ്പെടുന്ന എല്ലാവരും മരിച്ചവരാണ് എന്നു തന്നെയാണ് സമാന്യ ബുദ്ധിയുള്ള എല്ലാവര്‍ക്കും ഈ ആയത്തില് നിന്നു മനസ്സിലാക്കാനാവുക. അല്ലാതെ മരിച്ചവര്‍ക്ക് മാത്രമേ ഈ ആയത്ത് ബാധകമാവുകയുള്ളൂ എന്നുള്ളത് ഈസാനബിയെ ജീവിപ്പിച്ചിരുത്തണം എന്നു ദുര്‍വ്വാശിയുള്ള ആളുകള്‍ക്ക് മാത്രം തോന്നുന്ന തലതിരിഞ്ഞ വാദമാണ്.\nഇനി, മലക്കുകളെയും ജിന്നുകളെയും കുറിച്ചുള്ള താങ്കളുടെ സംശയം. ജിന്നുകളെക്കുറിച്ചുള്ള അദ്ധജഡിലമായ അന്ധവിശ്വാസങ്ങളില് നിന്നുത്ഭവിക്കുന്ന താണ് ജിന്നുകളെക്കുറിച്ചുള്ള താങ്കളുടെ സംശയം. കുരുടന് ആനയെക്കണ്ട അവസ്ഥയിലാണ് ജിന്നിന്‍റെ കാര്യത്തില് മുസ്‌ലിം സംഘടനകള്. വിശുദ്ധ ഖുര്‍ആനില് 'ജിന്ന്' എന്ന പദം പല അര്‍ഥത്തിലും പ്രയോഗിച്ചിട്ടുണ്ട്. നബി(സ)തിരുമേനിയുടെ പ്രബോധിത സമൂഹമായ ജിന്ന് മനുഷ്യരില് തന്നെ പെട്ട ഒരു വിഭാഗമാണ്. അല്ലാതെ കുട്ടിച്ചാത്തനെയോ മറുതായേയോ പോലുള്ള അന്ധവിശ്വാസ സാങ്കല്പ്പിക കഥാപാത്രങ്ങളല്ല. വിളിച്ചു പ്രാര്‍ഥിക്കപ്പെട്ടിരുന്നു എന്നു വിശുദ്ധ ഖുര്‍ആന് പറഞ്ഞ ജിന്നും ഇവരില് പെട്ടവര് തന്നെയാണ്. അവരും വിളിച്ചു പ്രാര്‍ഥിക്കപ്പെട്ട എല്ലാ മനുഷ്യരെയും പോലെ മരിച്ചു പോയിരിക്കുന്നു.\nമലക്കുകളെക്കുറിച്ചുള്ള താങ്കളുടെ സംശയത്തിന് അടിസ്ഥാനമൊന്നുമില്ല. അല്ലാഹുവിന്‍റെ സൃഷ്ടികളായ, യഥാര്‍ഥ മലക്കുകളെ ആരെങ്കിലും വിളിച്ചു പ്രാര്‍ഥിക്കുന്നതായി വിശുദ്ധ ഖുര്‍ആന് പറയുന്നില്ല.\nmohammed ali kc August 15, 2012 5:51 AM\n"അല്ലാഹുവിനു പുറമെ വിളിച്ചു പ്രാര്‍ഥിക്കപ്പെടുന്ന എല്ലാവരും മരിച്ചവരാണ് എന്നു തന്നെയാണ് സമാന്യ ബുദ്ധിയുള്ള എല്ലാവര്‍ക്കും ഈ ആയത്തില് നിന്നു മനസ്സിലാക്കാനാവുക" എന്ന താങ്കളുടെ കണ്ടുപിടിത്തമല്ലേ യഥാര്‍ഥത്തില് ഊഹം? ഖുര്‍ആന് വിരുദ്ധമായ പ്രസ്താവനയാണ് താങ്കള് നടത്തിയിരിക്കുന്നത്. താങ്കള് പറഞ്ഞ പ്രകാരം ലോകത്ത് ജീവിച്ചിരിക്കുന്ന അല്ലാഹുവല്ലാത്ത ഒരാളെയും ആരും വിളിച്ചു പ്രാര്‍ഥിക്കുന്നില്ല എന്നുവരും!!\nജിന്നുകളെ കുറിച്ച് താങ്കള് നടത്തിയ പ്രസ്താവനയും ഖുര്‍ആന്റെ നഗ്നമായ നിഷേധമാണ്. ജിന്ന് മനുഷ്യരില് ഒരു വിഭാഗമാണ് എന്നതിന്റെ ഒരു സൂചന പോലും ഖുര്‍ആനില് ഇല്ല. ഖുര്‍ആന് ഒരു കാര്യം പറഞ്ഞാല് അത് അന്ധവിശ്വാസം ആകുകയില്ല. നമ്മുടെ ചര്‍ച്ച അതല്ലാത്തത് കൊണ്ട് ഞാന് കൂടുതല് പറയുന്നില്ല.\nനബിയുടെ കാലത്ത് ജിന്നെന്ന വര്‍ഗം ജീവിച്ചിരുന്നു എന്നും അല്ലാഹുവല്ലാത്ത ആ വര്‍ഗത്തെ വിളിച്ചു പ്രാര്‍ഥിച്ചിരുന്നു എന്നും താങ്കള് സമ്മതിക്കുന്നു. എന്നാല് "അല്ലാഹുവിനു പുറമെ വിളിച്ചു പ്രാര്‍ഥിക്കപ്പെടുന്ന എല്ലാവരും മരിച്ചവരാണ് എന്നു തന്നെയാണ് സമാന്യ ബുദ്ധിയുള്ള എല്ലാവര്‍ക്കും ഈ ആയത്തില് നിന്നു മനസ്സിലാക്കാനാവുക" എന്ന താങ്കളുടെ പ്രസ്താവനക്ക് കടകവിരുദ്ധമായ കാര്യമാണ് ഇപ്പോള് താങ്കള് പറഞ്ഞതെന്ന് വ്യക്തം.\nമലക്കുകളെ മക്കയിലെ മുശ്രിക്കുകള് പ്രാര്‍ഥിചിരുന്നില്ല എന്ന താങ്കളുടെ വാദവും ഒട്ടും ശരിയല്ല. അവരുടെ പല വിഗ്രഹങ്ങളും മലക്കുകളുടെ പ്രതീകങ്ങള് ആയിരുന്നു. അല്ലാഹുവിലേക്ക് അടുപ്പിക്കുന്ന ശക്തികള് എന്ന നിലക്ക് അവരതിനോട് പ്രാര്‍ഥിച്ചിരുന്നു.\nSalim Pm August 16, 2012 1:37 AM\nവിളിച്ചു പ്രാര്‍ഥിക്കപ്പെട്ടിരുന്ന ജിന്നുകള് മനുഷ്യരില് തന്നെ ഉള്‍പ്പെട്ട വിഭാഗമായിരുന്നു. അവര് മരിച്ചതിനു ശേഷമായിരുന്നു അവരെ വിളിച്ചു പ്രാര്‍ഥിച്ചിരുന്നത്. അതുകൊണ്ട് തന്നെ എന്‍റെ വീക്ഷണം ഖുര്‍ആന് വിരുദ്ധമാകുന്നില്ല.\nയഥാര്‍ഥ മലക്കുകളെ ആരെങ്കിലും വിളിച്ചു പ്രാര്‍ഥിച്ചതായി ഖുര്‍ആന് പറയുന്നില്ല. താങ്കള് പറയുന്നത് താങ്കളുടെ അഭിപ്രായം മാത്രമാണ്. അതിന് ഖുര്‍ആന്‍റെ പിന്‍ബലം ഇല്ല.\nmohammed ali kc August 16, 2012 2:48 AM\n>>വിളിച്ചു പ്രാര്‍ഥിക്കപ്പെട്ടിരുന്ന ജിന്നുകള് മനുഷ്യരില് തന്നെ ഉള്‍പ്പെട്ട വിഭാഗമായിരുന്നു. അവര് മരിച്ചതിനു ശേഷമായിരുന്നു അവരെ വിളിച്ചു പ്രാര്‍ഥിച്ചിരുന്നത് <<\nഈ ആശയം വ്യക്തമാക്കുന്ന ഖുര്‍ആന് സൂക്തങ്ങള് ഏതൊക്കെയാണെന്ന് ദയവായി വിശദീകരിക്കണം. "മനുഷ്യരില് പെട്ട ചില വ്യക്തികള് ജിന്നുകളില് പെട്ട ചില വ്യക്തികളോട് ശരണം തേടാറുണ്ടായിരുന്നു. അങ്ങനെ അതവര്‍ക്ക് ഗര്‍വ് വര്‍ദ്ധിപ്പിച്ചു" (72:6) എന്ന വചനത്തിന്റെ നഗ്നമായ നിഷേധമാണ് ഇത്.\n"മലക്കുകളെ മക്കയിലെ മുശ്രിക്കുകള് പ്രാര്‍ഥിചിരുന്നില്ല എന്ന താങ്കളുടെ വാദവും ഒട്ടും ശരിയല്ല. അവരുടെ പല വിഗ്രഹങ്ങളും മലക്കുകളുടെ പ്രതീകങ്ങള് ആയിരുന്നു. അല്ലാഹുവിലേക്ക് അടുപ്പിക്കുന്ന ശക്തികള് എന്ന നിലക്ക് അവരതിനോട് പ്രാര്‍ഥിച്ചിരുന്നു" എന്നത് എന്റെ അഭിപ്രായമല്ല. ചരിത്രസത്യമാണ് .\nലളിതമായ രണ്ട് ചോദ്യങ്ങള് :\n1. ലോകത്ത് ജീവിച്ചിരിക്കുന്ന അല്ലാഹുവല്ലാത്ത ഒരാളെയും ആരും വിളിച്ചു പ്രാര്‍ഥിക്കുന്നില്ല എന്ന അഭിപ്രായം താങ്കള്‍ക്കുണ്ടോ?\n2. ഇന്ന് ആരെങ്കിലും "മലക്കുകളെ എന്നെ രക്ഷിക്കണേ എന്ന് പറഞ്ഞാല് " അത് അല്ലാഹുവല്ലാത്തവരെ വിളിച്ചു പ്രാര്‍ഥിക്കുന്നതിന്റെ പരിധിയില് വരുമോ ഇല്ലേ?\nSalim Pm August 9, 2012 4:59 AM\nതാങ്കളുടെ ഖണ്ഡനം എന്നെ കുഴക്കിയതുകൊണ്ടല്ല സ്നേഹിതാ. താങ്കളുടെ നിലപാട് വ്യക്തമായ ശേഷം മറുപടി പറയാം എന്നു കരുതിയാണ്. അല്ലെങ്കില് എല്ലാം പറഞ്ഞു കഴിഞ്ഞാല് താങ്കള് മറുകണ്ടം ചാടും. രണ്ടു ദിവസം ലീവാണ്. ഞായറാഴ്ച്ച താങ്കളുടെ ചോദ്യങ്ങള്‍ക്ക് വിശദമായ മറുപടി ഞാന് തരാം. ഇന്‍ശാ അല്ലാഹ്.\nSalim Pm August 12, 2012 2:23 AM\n'തവഫ്ഫ' എന്ന വാക്കുമായി ബന്ധപ്പെട്ട താങ്കളുടെ സംശയം തികച്ചും ബാലിശമാണ്. 'തവഫ്ഫാ' എന്ന പദത്തിന്‍റെ ഭാഷാര്‍ഥം മരിച്ചു എന്നല്ല. പൂര്‍ണമായി പിടിച്ചെടുത്തു, തിരിച്ചു പിടിച്ചു എന്നൊക്കെയാണ് എന്നു താങ്കള് പറയുന്നത് ആരും നിഷേധിക്കുന്നില്ല. എന്നാല്, 'തവഫ്ഫ' എന്ന പദം മരിച്ചു എന്ന അര്‍ഥത്തില് ഒരു വിഭാഗം എടുക്കുന്നുണ്ട് എന്ന് താങ്കള് തന്നെ സമ്മതിക്കുന്നു. അവര്‍ക്ക് അറബി ഭാഷ അറിയാത്തതുകൊണ്ടാണോ? അല്ല. പിന്നെയോ? അല്ലാഹു ഒരു മനുഷ്യനെ 'തവഫ്ഫ' ചെയ്തു എന്നു പറഞ്ഞാല് ആത്മാവിനെ എടുക്കുക എന്നല്ലാതെ ശരീരത്തോടെ പൂര്‍ണ്ണമായും പിടിച്ചെടുക്കുക എന്ന അര്‍ഥം അറബി ഭാഷയില് ഇല്ല. വിശുദ്ധ ഖുര്‍ആനിലും അറബി ഭാഷാ സാഹിത്യത്തിലും ഇതിനു വിരുദ്ധമായ ഒരര്‍ഥം കാണിക്കുവാന് ആര്‍ക്കും സാധ്യമല്ല. അപ്പോള് പിന്നെ ഈസാനബിയുടെ കാര്യത്തില് മാത്രം ഇതിനു വിരുദ്ധമായ 'ശാരീരികമായ പിടിച്ചെടുക്കല്' എങ്ങനെ ശരിയാകും. മാത്രമല്ല, വിശുദ്ധഖുര്‍ആനില് ആ പദം പ്രയുക്തമായിരിക്കുന്ന സന്ദര്‍ഭത്തിന് താങ്കള്‍പറഞ്ഞ സാങ്കല്പ്പിക അര്‍ഥം ഒരു വിധത്തിലും യോജിക്കുകയില്ല. ദയവു ചെയ്ത്, ദുര്‍വ്വാശി ഒഴിവാക്കി ആ ഭാഗം (4: 116, 117) ഒന്നുകൂടി വായിച്ചുനോക്കുക.\nmohammed ali kc August 15, 2012 7:06 AM\nതവഫ്ഫ എന്ന പദത്തിന് മരിച്ചു എന്ന ഭാഷാര്‍ഥം ഇല്ല എന്നത് എല്ലാവരും അംഗീകരിക്കുന്ന കാര്യമാണ്. ഇനി ആ പദം മരിച്ചു എന്ന അര്‍ത്ഥത്തില് ഉപയോഗിക്കണമെങ്കില് അതിന്റെ സന്ദര്‍ഭം പരിഗണിക്കണം.\n"അല്ലാഹു പറഞ്ഞതോര്‍ക്കുക: ഈസാ, ഞാന് നിന്നെ പൂര്‍ണമായി ഏറ്റെടുക്കും (മുതവഫ്ഫീക്ക). നിന്നെ എന്നിലേക്ക് ഉയര്ത്തും. സത്യനിഷേധികളില് നിന്ന് അടര്ത്തിയെടുത്ത് നിന്നെ നാം വിശുദ്ധനാക്കും. നിന്നെ പിന്പറ്റിയവരെ ഉയിര്ത്തെഴുന്നേല്പു നാള് വരെ സത്യനിഷേധികളെക്കാള് ഉന്നതരാക്കും. പിന്നെ നിങ്ങളുടെയൊക്കെ തിരിച്ചുവരവ് എന്റെ അടുത്തേക്കാണ്. നിങ്ങള് ഭിന്നിച്ചിരുന്ന കാര്യങ്ങളില് അപ്പോള് ഞാന് തീര്പ്പു കല്പിക്കും." (3:55)\nഇവിടെ പറയുന്നത് ഈസായുടെ മരണത്തെ കുറിച്ചല്ല എന്നതിന് തെളിവാണ് താഴെയുള്ള സൂക്തങ്ങള് .\n"ദൈവദൂതനായ, മര്‍യമിന്റെ മകന് മസീഹ് ഈസായെ ഞങ്ങള് കൊന്നിരിക്കുന്നുവെന്ന് വാദിച്ചതിനാലും. സത്യത്തിലവര് അദ്ദേഹത്തെ കൊന്നിട്ടില്ല. ക്രൂശിച്ചിട്ടുമില്ല. അവര് ആശയക്കുഴപ്പത്തിലാവുകയാണുണ്ടായത്. അദ്ദേഹത്തിന്റെ കാര്യത്തില് ഭിന്നാഭിപ്രായമുള്ളവര് അതേപ്പറ്റി സംശയത്തില് തന്നെയാണ്. കേവലം ഊഹാപോഹത്തെ പിന്തുടരുന്നതല്ലാതെ അവര്ക്ക് അതേപ്പറ്റി ഒന്നുമറിയില്ല. അവരദ്ദേഹത്തെ കൊന്നിട്ടില്ല; ഉറപ്പ്. എന്നാല് അല്ലാഹു അദ്ദേഹത്തെ തന്നിലേക്കുയര്ത്തുകയാണുണ്ടായത്. അല്ലാഹു പ്രതാപിയും യുക്തിമാനും തന്നെ." (4:157-158)\nഇവിടെ ഈസാ നബിയെ വധിച്ചു എന്ന വാദത്തെ പൂര്‍ണമായി ഖണ്ടിക്കുകയാണ് ചെയ്യുന്നത്. ആ നിഷേധത്തിന്റെ സ്ഥാനത്താണ് "ഈസാ, ഞാന് നിന്നെ പൂര്ണമായി ഏറ്റെടുക്കും" എന്ന വാക്യം. അവരദ്ദേഹത്തെ വധിചിട്ടില്ല, അള്ളാഹു അദ്ദേഹത്തെ ഉയര്‍ത്തുകയായിരുന്നു എന്ന് പറയുമ്പോള് വധനിഷേധത്തിന്റെ സ്ഥിരീകരനമാണ് ഉയര്‍ത്തല് . സ്വാഭാവിക മരണമാണ് ഉദ്ദേശ്യമെങ്കില് പിന്നെ ആത്മാവിനെ ഉയര്‍ത്തുകയായിരിന്നു എന്ന് പറയുന്നതില് പ്രസക്തിയില്ല. ദേഹം വെടിയുന്ന എല്ലാ ആത്മാക്കളും ഉയര്‍ത്തപ്പെടുന്നുണ്ടല്ലോ.\n>>'തവഫ്ഫ' ചെയ്തു എന്നു പറഞ്ഞാല് ആത്മാവിനെ എടുക്കുക എന്നല്ലാതെ ശരീരത്തോടെ പൂര്‍ണ്ണമായും പിടിച്ചെടുക്കുക എന്ന അര്‍ഥം അറബി ഭാഷയില് ഇല്ല.<<\nതാങ്കളുടെ മേല് വാദത്തിനും പ്രസക്തിയില്ല. കാരണം ഈസാക്ക് മുമ്പ് ശരീരത്തോടെ പൂര്‍ണമായും പിടിച്ചെടുക്കുന്ന സംഭവം ഇല്ലല്ലോ. അപ്പോള് അങ്ങനെയൊരു അര്‍ഥം ആദ്യമേ ഉണ്ടാവണം എന്ന് വാശി പിടിക്കുന്നതില് കാര്യമില്ല.\nഖുര്‍ആന് തന്നെ 6:60 ല് ഈ പദത്തെ യഥാര്‍ത്ഥമരണം എന്ന അര്‍ത്ഥത്തിലല്ലാതെ ഉപയോഗിച്ചതായി ഞാന് മുമ്പ് പറഞ്ഞിരുന്നു. "രാത്രിയില് നിങ്ങളെ മരിപ്പിക്കുന്നത് (യതവഫ്ഫാക്കും) അവനാകുന്നു." എന്നാണു അര്‍ഥം. ഉറക്കിനെ കുറിച്ചാണ് ആ പറഞ്ഞത് എന്നോര്‍ക്കുക.\nSalim Pm August 16, 2012 1:38 AM\n'തവഫ്ഫ' എന്ന പദം അല്ലാഹു മനുഷ്യരെക്കുറിച്ചു പ്രയോഗിക്കമ്പോള് ആത്മാവിനെ പിടിക്കുക എന്ന അര്‍ഥം മാത്രമേ കിട്ടുകയുള്ളൂ. ശാരീരികമായ പിടിച്ചെടുക്കല് എന്ന അര്‍ഥത്തില് ഈ പദം പ്രയോഗിച്ചതായി ഒരു ഉദാഹരണം പോലും ചൂണ്ടിക്കാണിക്കുവാന് താങ്കള്‍ക്ക് കഴിഞ്ഞിട്ടില്ല. തര്‍ക്കത്തിലിരിക്കുന്ന ആയത്തു തന്നെ തെളിവായി ഉദ്ധരിക്കുന്നത് തമാശയ്ക്ക് വക നല്‍കുന്നു.\n'തവഫ്ഫ' എന്ന പദം മനുഷ്യനുമായി ബന്ധപ്പെടുത്തി വിശുദ്ധ ഖുര്‍ആനില് തന്നെ നിരവധി തവണ പ്രയോഗിച്ചിട്ടുണ്ട്. അതില് ഒരിടത്ത്പോലും മരിപ്പിക്കുക എന്ന അര്‍ഥത്തിലല്ലാതെ അത് കാണാന് സാധ്യമല്ല. ചില ഉദാഹരണങ്ങള് നോക്കുക:\n"നിങ്ങളില് ആരെങ്കിലും തങ്ങളുടെ ഭാര്യമാരെ വിട്ടേച്ചു കൊണ്ട് മരണപ്പെടുകയാണെങ്കില്" (2:234)\n"നിങ്ങളില് നിന്ന് ഭാര്യമാരെ വിട്ടേച്ചു കൊണ്ട് മരണപ്പെടുന്നവര്" (2:241)\n"നിങ്ങള് അല്ലാഹുവിങ്കലേക്ക് മടക്കപ്പെടുന്ന ഒരു ദിവസത്തെ സൂക്ഷിച്ചുകൊള്ളുക." (2:281)\n"അവരെ മരണം ഏറ്റെടുക്കുകയോ അല്ലാഹു അവര്‍ക്കൊരു മാര്‍ഗം ഉണ്ടാക്കുകയോ ചെയ്യുന്നത് വരെ." (4:15)\n"അവിശ്വാസികളുടെ ഇടയില് തന്നെ ജീവിച്ചുകൊണ്ട് ) സ്വന്തത്തോട് അന്യായം ചെയ്തവരെ മരിപ്പിക്കുമ്പോള് മലക്കുകള് അവരോട് ചോദിക്കും" (4:97)\n"അവസാനം അവരെ മരിപ്പിക്കുവാനായി നമ്മുടെ ദൂതന്‍മാര് ( മലക്കുകള് ) അവരുടെ അടുത്ത് ചെല്ലുമ്പോള് അവര് പറയും" (7:37)\n"ഞങ്ങളുടെ രക്ഷിതാവേ, ഞങ്ങളുടെ മേല് നീ ക്ഷമ ചൊരിഞ്ഞുതരികയും, ഞങ്ങളെ നീ മുസ്ലിംകളായിക്കൊണ്ട് മരിപ്പിക്കുകയും ചെയ്യേണമേ." (7:126)\n"സത്യനിഷേധികളുടെ മുഖങ്ങളിലും പിന്‍വശങ്ങളിലും അടിച്ചു കൊണ്ട് മലക്കുകള് അവരെ മരിപ്പിക്കുന്ന സന്ദര്‍ഭം നീ കണ്ടിരുന്നുവെങ്കില്!" (8:50)\nഇനിയും എത്ര വേണമെങ്കിലും ഉദ്ധരിക്കാന് കഴിയും. [ 40:46, 10:104, 12:101, 13:40, 16:28, 16:32, 16:70.....] മറിച്ച്, 'തവഫ്ഫ' എന്ന പദം ശാരീരികമായ പിടിച്ചെടുക്കല് എന്ന അര്‍ഥത്തില് പ്രയോഗിച്ച ഒരുദാഹരണമെങ്കിലും കാണിക്കുവാന് എന്‍റെ സ്നേഹിതനു കഴിയുമോ?\nഇവിടെ മരണമല്ല ഉറക്കമാണ് ഉദ്ദേശ്യം എന്ന് യാതൊരു സംശയത്തിനും ഇടയില്ലാത്ത വിധം ഖുര്‍ആന് വ്യക്തമാക്കിയിട്ടുണ്ട്. ഇവിടെ 'രാത്രിയില്' എന്ന പദം പ്രയോഗിച്ചത് അതുകൊണ്ടാണ്. ഇവിടെയും താങ്കള് പറഞ്ഞതുപോലുള്ള 'പൂര്‍ണ്ണമായും പിടിച്ചെടുക്കുക' എന്ന അര്‍ഥം കിട്ടില്ല. അത്മാവിനെ പിടിക്കുക എന്ന അര്‍ഥം മാത്രമേ ലഹിക്കുകയുള്ളൂ. ഇക്കാര്യം വേറൊരിടത്ത് ഖുര്‍ആന് വ്യക്തമാക്കുന്നുമുണ്ട്. ഈ ആയത്തിനെ സംബന്ധിച്ച് എന്തെങ്കിലും സംശയം ഉണ്ടെങ്കില് അത് പൂര്‍ണ്ണമായും നിവാരണം ചെയ്യുന്ന വിധത്തില് അവിടെ ഖുര്‍ആന് അത് വ്യക്തമായും പ്രതിപാദിച്ചിരിക്കുന്നും നോക്കുക:\n"ആത്മാവുകളെ അവയുടെ മരണവേളയില് അല്ലാഹു പൂര്‍ണ്ണമായി ഏറ്റെടുക്കുന്നു. മരണപ്പെടാത്തവയെ അവയുടെ ഉറക്കത്തിലും. എന്നിട്ട് ഏതൊക്കെ ആത്മാവിന് അവന് മരണം വിധിച്ചിരിക്കുന്നുവോ അവയെ അവന് പിടിച്ചു വെയ്ക്കുന്നു. മറ്റുള്ളവയെ നിശ്ചിതമായ ഒരു അവധിവരെ അവന് വിട്ടയക്കുകയും ചെയ്യുന്നു. തീര്‍ച്ചയായും അതില് ചിന്തിക്കുന്ന ജനങ്ങള്‍ക്ക് ദൃഷ്ടാന്തങ്ങളുണ്ട്." (39:42)\nഎത്ര വ്യക്തമായ നിലയിലാണ് 'തവഫ്ഫ' എന്നാല് അത്മാവിനെ പിടിക്കുക എന്നാണെന്ന് അല്ലാഹു ഇവിടെ വ്യക്തമാക്കിയിരിക്കുന്നത്!\nmohammed ali kc August 16, 2012 2:34 AM\n3:55, 4:157-158 സൂക്തങ്ങളെ കുറിച്ച് ഞാന് പറഞ്ഞ വിശദീകരണം ഖണ്ടിക്കുവാന് താങ്കള്‍ക്ക് കഴിഞ്ഞിട്ടില്ല. അതിനു പകരം തര്‍ക്കമില്ലാത്ത കുറെ സൂക്തങ്ങള് നിരത്തിയിരിക്കുന്നു. എന്തിനാണ് അങ്ങനെ ചെയ്യുന്നത്? മരണം എന്നതിന് ആ വാക്ക് ഉപയോഗിക്കുകയില്ല എന്ന് ആരെങ്കിലും വാദിച്ചോ?\nതാങ്കള് പറയുന്നു:"'തവഫ്ഫ' എന്ന പദം ശാരീരികമായ പിടിച്ചെടുക്കല് എന്ന അര്‍ഥത്തില് പ്രയോഗിച്ച ഒരുദാഹരണമെങ്കിലും കാണിക്കുവാന് എന്‍റെ സ്നേഹിതനു കഴിയുമോ?" ഇതിനു മറുപടി നല്‍കിക്കഴിഞ്ഞതാണ്. ഈസാനബിക്ക് മുമ്പ് ശരീരത്തോടെയുള്ള പിടിച്ചെടുക്കല് സംഭവിച്ചിട്ടില്ല എന്നിരിക്കെ ഈ വിഡ്ഢിചോദ്യം എന്തിനു ചോദിക്കുന്നു?\nതാങ്കള് പറയുന്നു: "'തവഫ്ഫ' എന്ന പദം മനുഷ്യനുമായി ബന്ധപ്പെടുത്തി വിശുദ്ധ ഖുര്‍ആനില് തന്നെ നിരവധി തവണ പ്രയോഗിച്ചിട്ടുണ്ട്. അതില് ഒരിടത്ത്പോലും മരിപ്പിക്കുക എന്ന അര്‍ഥത്തിലല്ലാതെ അത് കാണാന് സാധ്യമല്ല."\nഇത് പറഞ്ഞ താങ്കള് തന്നെ സൂക്തം 6:60 നെ കുറിച്ച് പറഞ്ഞ മറുപടി അവിടെ 'സംശയത്തിനിടയില്ലാത്ത വിധം ഉറക്കം എന്ന് പറഞ്ഞിരിക്കുന്നു' എന്നാണ്. അപ്പോള് ഈ പദം മരണം എന്ന അര്‍ത്ഥത്തില് അല്ലാതെ ഖുര്‍ആന് ഉപയോഗിച്ചു എന്ന് താങ്കള് തന്നെ സമ്മതിക്കുന്നു. ഇങ്ങനെ വൈരുധ്യം പറയുന്നത് ശ്രദ്ധിക്കേണ്ടതല്ലേ?\nസംശയത്തിനിടയില്ലാത്ത വിധം പറയണം എന്നതാണ് താങ്കളുടെ മാനദണ്ഡം. ശരി. അപ്പോള് സംശയകരമായ ഈ വിഷയത്തില് തീര്‍പ്പ് കല്‍പ്പിക്കേണ്ടത് ആരാണ്? ഖുര്‍ആന് വാക്യഘടന ഈസാ നബി മരിച്ചിട്ടില്ല എന്ന് സൂചിപ്പിക്കുന്നു. അതോടൊപ്പം മുഹമ്മദ് നബി (സ) യാതൊരു വ്യാഖ്യാനത്തിനും പഴുതില്ലാത്ത വിധം ഈസാ നബി മരിച്ചിട്ടില്ല, അന്ത്യനാളില് തിരിച്ചു വരും എന്നൊക്കെ പറയുന്നു. ക്രിസ്ത്യാനികളുടെ വിശ്വാസത്തെ ഖണ്ഡിക്കാന് ഖുര്‍ആന് മരണം എന്ന് വ്യക്തമായി പറയുന്ന വാക്കുകള് ഉപയോഗിചില്ല.\nഈസാ നബിയെ ഉയര്‍ത്തിയ കാര്യം പറഞ്ഞു കൊണ്ട് 'അല്ലാഹു പ്രതാപിയും യുക്തിമാനും തന്നെ' എന്ന് പറയുന്നതിന്റെ അര്‍ഥം എന്ത്?\nSalim Pm August 16, 2012 4:39 AM\n"3:55,4:157-158 സൂക്തങ്ങളെ കുറിച്ച് ഞാന് പറഞ്ഞ വിശദീകരണം ഖണ്ടിക്കുവാന് താങ്കള്‍ക്ക് കഴിഞ്ഞിട്ടില്ല. അതിനു പകരം തര്‍ക്കമില്ലാത്ത കുറെ സൂക്തങ്ങള് നിരത്തിയിരിക്കുന്നു. എന്തിനാണ് അങ്ങനെ ചെയ്യുന്നത്? മരണം എന്നതിന് ആ വാക്ക് ഉപയോഗിക്കുകയില്ല എന്ന് ആരെങ്കിലും വാദിച്ചോ?"\nപ്രിയ സുഹൃത്തേ, 3:55,4:157-158 വചനങ്ങളിലെ പ്രതിപാദ്യ വിഷയത്തെക്കുറിച്ചാണ് നമ്മുടെ തര്‍ക്കം. ആ തര്‍ക്കം പരിഹരിക്കാന് അതിനുപോല്‍ബലകമായ തെളിവുകളാണ് ഹാജരാക്കേണ്ടത്. അതിനു താങ്കള്‍ക്ക് കഴിയുന്നില്ല എന്നതില് നിന്നു മനസ്സിലാകുന്നത് മറ്റെല്ലായിടത്തുമെന്നപോലെ അവിടെയും തവഫ്ഫയുടെ അര്‍ഥം മരിപ്പിച്ചു എന്നുതന്നെയാണ് എന്നാണ്.\n'തവഫ്ഫ' എന്ന പദം ശാരീരികമായ രീതിയില് പിടിച്ചെടുക്കല് എന്ന അര്‍ഥത്തില് പ്രയോഗിച്ചതിന് ഒരുദാഹരണം പോലും ഇല്ല എന്നു താങ്കള് സമ്മതിക്കുന്ന സ്ഥിതിക്ക് അതിന്‍റെ ഭാഷാര്‍ഥം അങ്ങനെയാണ് എന്നു പറഞ്ഞ് അതില് തൂങ്ങുന്നത് നീതിക്ക് നിരക്കുന്നതല്ല. ശരീരത്തോടുകൂടി പിടിച്ചെടുക്കുക എന്ന ഒരു സംബ്രദായം അല്ലാഹുവിനില്ല. അല്ലാഹു പിടിച്ചെടുക്കുക റൂഹ് മാത്രമാണ്. അത് തന്നെയാണ് ഇവിടെയും വിവക്ഷിതം. മറിച്ചോരര്‍ഥം തവഫ്യ്ക്ക് കൊടുക്കാന് ഒരു ന്യായവും ഇല്ല.\nഇംഗ്ലീഷ് ഭാഷയില് ഒരാളെക്കുറിച്ച് 'Passed away' എന്നു പറഞ്ഞാല് അയാള് മരിച്ചു പോയി എന്നാണെന്ന് ഇംഗ്ലീഷ് ഭാഷയുടെ പ്രാഥമിക പാഠം അറിയാവുന്ന ആരുക്കും സംശയം ഉണ്ടാവുകയില്ല. അല്ലാതെ അതിന്‍റെ പദങ്ങളില് പിടിച്ച് Passed എന്നാല് കഴിഞ്ഞു പോയി, away എന്നാല് അകലെ എന്നെല്ലാം പറഞ്ഞ് ആരെങ്കിലും വ്യാഖ്യാനിക്കാന് പുറപ്പെട്ടാല് നല്ല നമസ്കാരം പറഞ്ഞ് പിരിയുകയേ നിവൃത്തിയുള്ളൂ.\n"സംശയത്തിനിടയില്ലാത്ത വിധം പറയണം എന്നതാണ് താങ്കളുടെ മാനദണ്ഡം. ശരി. അപ്പോള് സംശയകരമായ ഈ വിഷയത്തില് തീര്ര്‍പ്പ് കല്‍പ്പിക്കേണ്ടത് ആരാണ്?"\nതീര്‍പ്പു കല്പ്പിക്കേണ്ടത് പ്രഥമായി ഖുര്‍ആന് തന്നെയാണ്. അതുകൊണ്ടാണ് 'തവഫ്ഫ' എന്ന് ഖുര്‍ആന് പ്രയോഗിച്ച നിരവധി ഉദാഹരണങ്ങള് ഞാന് നിരത്തിയത്. അതിലൊന്നും താങ്കള്‍ക്കും സശയമില്ല. താങ്കള് പിന്നെയും ഞാന് പിടിച്ച മുയലിനു മൂന്നു കൊമ്പ് എന്ന് പറഞ്ഞതുപോലെ ഈസാനബിയെ തഫഫ്ഫ ചെയ്താല് അത് ശാരീരികമായ ഉയര്‍ത്തല് ആണ് എന്ന് ആവര്‍ത്തിച്ചു കൊണ്ടിരിക്കുകയാണ്.\nഉറക്കത്തെക്കുറിച്ചു പറഞ്ഞ ആയത്തിനെക്കുറിച്ച് മുകളില് ഞാന് വിശദീകരിച്ചിട്ടുണ്ട്. അവിടെയും അത്മാവിനെ പിടിക്കുക എന്ന അര്‍ഥത്തില് തന്നെയാണ് തഫഫ്ഫ എന്ന പദം പ്രയുയുക്തമായിരിക്കുന്നത് എന്നത് വ്യക്തമാണ്.\nതര്‍ക്കത്തിലുള്ള ഒരു വിഷയത്തിന് ഉപോല്‍ബലകമായ തെളിവുകളാണ് കൊണ്ടുവരേണ്ടത്. അല്ലാതെ അതില് തന്നെ തര്‍ക്കിച്ചു സമയം കളയുകയല്ല എന്ന് പ്രിയ സുഹൃത്തിനെ ഞാന് ഓര്‍മ്മപ്പെടുത്തുന്നു.\nmohammed ali kc August 17, 2012 12:02 AM\nതാങ്കളുടെ ഉരുണ്ടു കളി ജോറായിട്ടുണ്ട്. താങ്കളുടെ പുതിയ പ്രതികരണത്തില് കൊടുത്ത കാര്യങ്ങള്‍ക്കൊക്കെ മുമ്പേ മറുപടി നല്‍കി കഴിഞ്ഞതാണ്.\n"3:55,4:157-158 സൂക്തങ്ങളെ കുറിച്ച് ഞാന് പറഞ്ഞ വിശദീകരണം ഖണ്ടിക്കുവാന് താങ്കള്‍ക്ക് കഴിഞ്ഞിട്ടില്ല." എന്ന എന്റെ പ്രസ്താവന എടുത്തു കൊടുത്തപ്പോള് ഞാന് വിചാരിച്ചു താങ്കള് ഇപ്പോള് ഖണ്ടിക്കും എന്ന്. പക്ഷെ താങ്കള് നിരാശപ്പെടുത്തികളഞ്ഞു.\nഈസാനബിക്ക് മുമ്പ് ശരീരത്തോടെയുള്ള പിടിച്ചെടുക്കല് സംഭവിച്ചിട്ടില്ല എന്നിരിക്കെ 'തവഫ്ഫ' എന്ന പദം ശാരീരികമായ രീതിയില് പിടിച്ചെടുക്കല് എന്ന അര്‍ഥത്തില് പ്രയോഗിച്ചതിന് ഒരുദാഹരണം ഉണ്ടോ എന്ന വിഡ്ഢിചോദ്യം എന്തിനു ചോദിക്കുന്നു? എന്ന് ഞാന് കഴിഞ്ഞ മറുപടിയില് പറഞ്ഞതാണ്. വൈജ്ഞാനികമായ സത്യസന്ധത താങ്കള് കാണിക്കണം.\nഅള്ളാഹു സാധാരണ റൂഹിനെ മാത്രമേ പിടിക്കൂ. എന്നാല് ഈസാനബിയുടെ കാര്യത്തില് അങ്ങനെയല്ല. അത് കൊണ്ടാണ് ഖുര്‍ആന് ഒരു അല്ഭുത സംഭവമായി അത് എടുത്തു കാണിച്ചതും. ഈസാ നബിയെ ഉയര്‍ത്തിയ കാര്യം പറഞ്ഞു കൊണ്ട് 'അല്ലാഹു പ്രതാപിയും യുക്തിമാനും തന്നെ' എന്ന് പറയുന്നതിന്റെ അര്‍ഥം എന്ത് എന്ന് ആലോചിക്കുക. സാധാരണ പോലെ റൂഹിനെ പിടിക്കുകയാണെങ്കില് അങ്ങനെ പറയുന്നതില് അര്‍ത്ഥമുണ്ടോ?\nPassed away എന്ന വാക്കുമായി 'തവഫ്ഫ' യെ താരതമ്യം ചെയ്തത് കണ്ടപ്പോള് 'അഞ്ജനമെന്നാല് ഞാനറിയും മഞ്ഞളു പോലെ വെളുത്തിരിക്കും' എന്ന ചൊല്ലാണ് ഓര്‍മയില് വന്നത്. Passed away എന്നതിന് മരിച്ചു പോയി എന്ന് ഭാഷാര്‍ഥം തന്നെയുണ്ട്. തവഫ്ഫ എന്നതിന് അങ്ങനെ അര്‍ത്ഥമില്ല താനും.\nഞാന് ഖുര്‍ആനും സുന്നത്തും വെച്ചാണ് കാര്യങ്ങള് തെളിയിക്കുന്നത്. എന്ത് കൊണ്ട് നിങ്ങള് പ്രവാചകന്റെ വചനം സ്വീകരിക്കുന്നില്ല? തര്‍ക്കത്തിലുള്ള വിഷയത്തിന് ഉപോല്‍ബലകമായ തെളിവുകളല്ലേ അവ? പലവട്ടം ചോദിച്ചിട്ടും അതെ പറ്റി പ്രതികരിക്കാത്തത് എന്ത് കൊണ്ട്? നിങ്ങള് ഹദീസ് നിഷേധിയാണോ? തുറന്നു പറയുക.\nഉറക്കത്തിനെ കുറിച്ച് പറഞ്ഞ സൂക്തവും താങ്കള് മുമ്പ് പറഞ്ഞതും വൈരുധ്യമായിരുന്നു. അതെ കുറിച്ചും താങ്കള് മിണ്ടിയിട്ടില്ല. ആ സൂക്തത്തില് മരണം എന്ന അര്‍ത്ഥത്തില് ആ പദം ഉപയോഗിച്ചിട്ടില്ല.\nSalim Pm August 21, 2012 10:15 PM\n'തവഫ്ഫ' എന്ന പദം ശാരീരികമായ പിടിച്ചെടുക്കല് എന്ന അര്‍ഥത്തില് ഈസാനബിയുടെ കാര്യത്തിലല്ലാതെ ഇതുവരെ ഉണ്ടായിട്ടില്ല എന്നു താങ്കള് സമ്മതിക്കുന്നു. അപ്പോള് പിന്നെ ഈസാനബിയുടെ വിഷയം വരുമ്പോള് മാത്രം ഈ 'തവഫ്ഫ' ശാരീരികമായ പിടിച്ചെടുക്കല് ആകുന്നതെങ്ങനെ? അതങ്ങനെയാകണമെങ്കില് അതിനെ പിന്തുണയ്ക്കുന്ന ശക്തമായ തെളിവുകള് (സാധാരണ തെളിവുകള് പോരാ, കാരണം ലോകം ഉണ്ടായമുതല് ഇന്നേവരെ നടന്നിട്ടില്ലാത്തെ ഒരു കാര്യമാണിത്. അത്യന്തം അസാധാരാണമായ ഒരു കാര്യം. ഇത്തരം ഒരു കാര്യം വിശ്വസനീയമാകണമെങ്കില് തിത് വളരെ വ്യക്തമായ തെളിവുകള് തന്നെ ആവശ്യമാണ്) തന്നെ ഖുര്‍ആനില് നിന്ന് ലഭിക്കേണ്ടതുണ്ട്. എന്നാല്, വിശുദ്ധ ഖുര്‍ആനില് നിന്ന് ഇതിതെ പിന്‍തുണയ്ക്കുന്ന തെളിവുകള് ലഭിക്കുന്നില്ല എന്നു മാത്രമല്ല ഈസാനബി(അ) മരിച്ചു പോയിരിക്കുന്നു എന്ന് തെളിയുന്ന അനേകം വചനങ്ങള് വേറെയും ലഭിക്കുന്നു എന്നതാണ് വാസ്തവം.\n"3:55,4:157-158 സൂക്തങ്ങളെ കുറിച്ച് ഞാന് പറഞ്ഞ വിശദീകരണം ഖണ്ടിക്കുവാന് താങ്കള്‍ക്ക് കഴിഞ്ഞിട്ടില്ല."\n3:55,4:157-158 ല് പറഞ്ഞിട്ടുള്ള 'തവഫ്ഫ' എന്ന പദമാണ് നമ്മുടെ തര്‍ക്ക വിഷയം. ആ പദത്തിന്‍റെ അര്‍ഥത്തെക്കുറിച്ചാണ് വിവാദം. ആ പദത്തിന് അറബി ഭാഷാ പ്രയോഗമനുസരിച്ച് ആത്മാവിനെ പിടിക്കുക എന്നല്ലാതെ ശാരീരികമായ പിടിച്ചെടുക്കല് എന്ന അര്‍ഥം ഇല്ല എന്ന് താങ്കള് തന്നെ സമ്മതിക്കുന്നു. ഈസാനബിയുടെ കാര്യം വരുമ്പോള് മാത്രം ഈ അര്‍ഥം കിട്ടണമെങ്കില് ഈസാനബിയെ ശാരീരികമായി പിടിച്ചെടുത്തു എന്ന് വ്യക്തമാക്കുന്ന മറ്റു തെളിവുകള് ലഭിച്ചേ തീരൂ. അല്ലാത്ത പക്ഷം, മറ്റു സഥലങ്ങളില് പ്രയോഗിച്ചിട്ടുള്ള അത്മാവിനെ പിടിക്കുക (ഉറക്കത്തിന്‍റെ വിഷയത്തിലും ഈ അര്‍ഥം തന്നെയാണ് എന്ന് ഞാന് മുമ്പേ വ്യക്തമാക്കിയിട്ടുണ്ട്) എന്ന അര്‍ഥം മാത്രമേ സ്വീകരിക്കാന് പറ്റൂ.\nഈസാനബിയുടെ വിഷയത്തില് തന്നെ തവഫ്ഫ എന്ന പദം മറ്റൊരു സന്ദര്‍ഭത്തിലും വിശുദ്ധ ഖുര്‍ആന് പ്രയോഗിച്ചിട്ടുണ്ട്. സൂറത്തുല് മാഇദയിലെ ആ വചനങ്ങള് ഇപ്രകാരമാണ്.\n'നീ എന്നോട് ആജ്ഞാപിച്ചതല്ലാതെ ഞാന് അവരോട് മറ്റൊന്നും പറഞ്ഞിരുന്നില്ല. അതായത്, 'എന്‍റെയും നിങ്ങളുടെയും റബ്ബായ അല്ലാഹുവിനെ മാത്രം നിങ്ങള് ആരാധിക്കുവിന്' എന്ന്. ഞാന് അവരില് ഉണ്ടായിരുന്നിടത്തോളം കാലം ഞാന് അവരുടെമേല് സാക്ഷിയായിരുന്നു. എന്നാല് നീ എന്നെ മരിപ്പിച്ചപ്പോള് (ഫലമ്മാ തവഫ്ഫയ്ത്തനീ) അവരുടെ മേല്‍നോട്ടക്കാരന് നീ തന്നെയായി. നീ എല്ലാ കാര്യങ്ങള്‍ക്കും സാക്ഷിയാണ്' (5: 117, 118)\nഈസാനബിയുട കാര്യത്തില് തന്നെ സശയത്തിനടയില്ലാത്ത വിധത്തില് 'തവഫ്ഫ' എന്ന പദം മരിപ്പിക്കുക എന്ന അര്‍ഥത്തില് ഇവിടെ അല്ലാഹു പ്രയോഗിച്ചുകൊണ്ട് 3:55,4:157-158 പറഞ്ഞ തവഫ്ഫയുടെയും ഉദ്ദേശ്യവും മരണം തന്നെയാണെന്ന് അല്ലാഹു വ്യക്തമാക്കിയിരിക്കുന്നു.\nmohammed ali kc August 22, 2012 6:33 AM\nപറഞ്ഞത് തന്നെ പറഞ്ഞു കൊണ്ടിരുന്നിട്ടു വലിയ വിശേഷമില്ല. തവഫ്ഫ എന്ന പദത്തിന് മരിച്ചു എന്ന് ഭാഷാര്‍ഥം ഇല്ലെന്നു ഞാന് . തവഫ്ഫ എന്ന് ഈസ നബിയെ കുറിച്ച് പറഞ്ഞത് മരിച്ചു എന്ന അര്‍ത്ഥത്തില് ആണെന്ന് താങ്കളും. ഇവിടെ ആരുടെ വാദമാണ് ശരി എന്ന് സ്ഥാപിക്കണമെങ്കില് അത് പറയുന്ന ആയത്തുകളുടെ പശ്ചാത്തലം നോക്കണം. വാചകഘടന നോക്കണം. ഇതേ കുറിച്ച് ഞാന് മുമ്പ് പറഞ്ഞത് വീണ്ടും കൊടുക്കുന്നു:\n5: 117, 118 എന്ന സൂക്തങ്ങളില് ഫലമ്മാ തവഫ്ഫയ്ത്തനീ എന്നതിന് നീ എന്നെ മരിപ്പിച്ചപ്പോള് എന്നാണ് താങ്കള് അര്‍ഥം നല്‍കിയത്. 'നീ എന്നെ തിരിച്ചു വിളിച്ചപ്പോള് ' എന്നാണ് അതിനു കൊടുക്കേണ്ട അര്‍ഥം എന്ന് ഞാന് പറഞ്ഞാല് അതിനെ ഖണ്ഡിക്കാന് താങ്കള്‍ക്ക് കഴിയുമോ? നീ എന്നെ മരിപ്പിച്ചപ്പോള് എന്ന് ഒരു സംശയത്തിനും ഇട നല്‍കാത്ത വിധം പദങ്ങള് അറബിയില് ഉണ്ടായിരിക്കെ എന്ത് കൊണ്ട് ഈ പദം അള്ളാഹു ഉപയോഗിച്ചു?\nഇവ്വിഷയകമായി ഞാന് മറ്റു ചില ചോദ്യങ്ങളും കൊടുത്തിരുന്നു. കൂടാതെ വ്യക്തമായ ഹദീസുകളും. ഒന്നും താങ്കള് ഗൗനിച്ചില്ല. അര്‍ത്ഥഗര്‍ഭമായ മൗനത്തിലാണ് താങ്കള് .\nSalim Pm August 23, 2012 1:21 AM\n" പറഞ്ഞത് തന്നെ പറഞ്ഞു കൊണ്ടിരുന്നിട്ടു വലിയ വിശേഷമില്ല."\nപറയുന്നതു മനസ്സിലാകാത്തവരോട് പറഞ്ഞതു തന്നെ ആവര്‍ത്തിക്കുകയല്ലാതെ വേറെ വഴിയില്ല.\n" തവഫ്ഫ എന്ന പദത്തിന് മരിച്ചു എന്ന് ഭാഷാര്‍ഥം ഇല്ലെന്നു ഞാന് "\nഅല്ലാഹു ഒരു മനുഷ്യനെ 'തവഫ്ഫ' ചെയ്തു എന്നു പറഞ്ഞാല് റൂഹിനെ പിടിക്കുക എന്നല്ലാതെ വേറെ അര്‍ഥം അറബി ഭാഷാ പ്രയോഗത്തില് ഇല്ലെന്നു ഞാന്. അതിനുപോല്‍ബലകമായ ധാരാളം തെളിവുകളും ഞാന് നിരത്തി. മറിച്ച് ഒന്നുപോലും ഉദ്ധരിക്കാന് താങ്കള്‍ക്കായില്ല.\n" തവഫ്ഫ എന്ന് ഈസ നബിയെ കുറിച്ച് പറഞ്ഞത് മരിച്ചു എന്ന അര്‍ത്ഥത്തില് ആണെന്ന് താങ്കളും."\nഅതെ, മറ്റെല്ലായിടത്തും പ്രയോഗിച്ച പോലെത്തന്നെ.\n" ഇവിടെ ആരുടെ വാദമാണ് ശരി എന്ന് സ്ഥാപിക്കണമെങ്കില് അത് പറയുന്ന ആയത്തുകളുടെ പശ്ചാത്തലം നോക്കണം. വാചകഘടന നോക്കണം. ഇതേ കുറിച്ച് ഞാന് മുമ്പ് പറഞ്ഞത് വീണ്ടും കൊടുക്കുന്നു:"\n" ഇവിടെ ഈസാ നബിയെ വധിച്ചു എന്ന വാദത്തെ പൂര്‍ണമായി ഖണ്ടിക്കുകയാണ് ചെയ്യുന്നത്."\nതീര്‍ച്ചയായും ശരിയാണ്. ഈസാനബിയെ അവര്‍ക്കു വധിക്കാന് കഴിഞ്ഞിട്ടില്ല.\n" ആ നിഷേധത്തിന്റെ സ്ഥാനത്താണ് "ഈസാ, ഞാന് നിന്നെ പൂര്ണമായി ഏറ്റെടുക്കും" എന്ന വാക്യം.\nഒരു വ്യക്തി വധിക്കപ്പെട്ടിട്ടില്ല എന്നു പറഞ്ഞാല് അയാള് മരിച്ചിട്ടില്ല എന്നാണോ അതിന്നര്‍ഥം? നബി(സ) തിരുമേനിയെയും, മൂസാനബി(അ) നെയും ശത്രുക്കള്‍ക്ക് വധിക്കാന് കഴിഞ്ഞിട്ടില്ല എന്നു പറഞ്ഞാല് അവര് മരിച്ചിട്ടില്ല എന്ന് അതിന് ആരെങ്കിലും മനസ്സിലാക്കുമോ? സാധാരണ രീതിയിലുള്ള മരണം വരിക്കുന്നതിന് ഈ നിഷേധം ഒരു തടസ്സമാകുന്നതെങ്ങനെയാണ്? ഇവിടെ 'തവഫ്ഫ' എന്നതിനാണ് പൂര്‍ണ്ണമായും ഏറ്റെടുക്കുക എന്ന് താങ്കള് പരിഭാഷപ്പെടുത്തിയിരിക്കുന്നത്. അല്ലാഹു ഒരു മനുഷ്യനെ 'തവഫ്ഫ' ചെയ്തു എന്നു പറഞ്ഞാല് ആത്മാവിനെ പിടിക്കുക എന്ന അര്‍ഥം മാത്രമേ ഉള്ളൂ എന്ന് വീണ്ടും ഞാന് ആവര്‍ത്തിക്കുന്നു. ഈ ആയത്തിന്‍റെ പശ്ചാത്തലം അതിന് ഒരു തടസ്സവും നില്‍ക്കുന്നില്ല. അവര് അദ്ദേഹത്തെ വധിച്ചിട്ടില്ല. അല്ലാഹു അദ്ദേഹത്തെ അവരുടെ വധ ശ്രമത്തില് നിന്നു രക്ഷപ്പെടുത്തുകയും എല്ലാ പ്രവാചകന്മാരെയും പോലെ തന്നെ സ്വാഭാവികമായ നിലയില് മരിപ്പിക്കുകയുമാണുണ്ടായത്.\n" അവരദ്ദേഹത്തെ വധിചിട്ടില്ല, അള്ളാഹു അദ്ദേഹത്തെ ഉയര്‍ത്തുകയായിരുന്നു എന്ന് പറയുമ്പോള് വധനിഷേധത്തിന്റെ സ്ഥിരീകരനമാണ് ഉയര്‍ത്തല് "\n'അല്ലാഹുവിലേക്ക് ഉയര്‍ത്തി' എന്നാണ് ഇവിടെ പറഞ്ഞിരിക്കുന്നത്. അല്ലാതെ അകാശത്തേക്കോ മറ്റേതെങ്കിലും ഭൗതിക സ്ഥാനത്തേക്കോ അല്ല എന്ന കാര്യം ശ്രദ്ധിക്കുക. അല്ലാഹു ഒരു വ്യക്തിയെ തന്നിലേക്കുയര്‍ത്തി എന്നു പറഞ്ഞാല് ആ വ്യക്തിയുടെ അത്മീയ സ്ഥാനത്തിന്‍റെ ഉയര്‍ച്ചയെയാണ് അത് കാണിക്കുന്നത് അല്ലാതെ ഭൗതികമായ ഉയര്‍ത്തല് അല്ല. 'വറഫ‌അനീ' എന്നു നമസ്കാരത്തില് പ്രാര്‍ഥിക്കുന്ന ആരെങ്കിലും തന്നെ ആകാശത്തേക്ക് ഉയര്‍ത്താന് വേണ്ടിയാണ് അങ്ങനെ പ്രാര്‍ഥിക്കുന്നത് എന്ന് കരുതാറുണ്ടോ? ഇതിന് നിരവധി ഉദാഹരണങ്ങള് വിശുദ്ധ ഖുര്‍ആനില് തന്നെ കാണാം:\n"നാം ഉദ്ദേശിച്ചിരുന്നുവെങ്കില് അവ ( ദൃഷ്ടാന്തങ്ങള് ) മൂലം അവന്ന് ഉയര്‍ച്ച നല്‍കുമായിരുന്നു. പക്ഷെ, അവന് ഭൂമിയലേക്ക് ( അത് ശാശ്വതമാണെന്ന ഭാവേന ) തിരിയുകയും അവന്‍റെ തന്നിഷ്ടത്തെ പിന്‍പറ്റുകയുമാണ് ചെയ്തത്." (7:176)\nഇവിടെ ഉയര്‍ച്ചയുടെ വിപരീതമായി താഴ്ച്ചയെക്കുറിച്ച് ഉപമാരൂപത്തില് 'ഭൂമിയിലേക്ക്' എന്നു പോലും പറഞ്ഞിരിക്കുന്നു. എന്നിട്ടുപോലും ഈ ഉയര്‍ത്തല് ആകാശത്തിലേക്കാണെന്ന് ആരും ചിന്തിക്കുന്നുപോലുമില്ല.\n"അദ്ദേഹത്തെ നാം ഉന്നതമായ സ്ഥാനത്തേക്ക് ഉയര്‍ത്തുകയും ചെയ്തിരിക്കുന്നു." (19:57) എന്നു പറഞ്ഞിരിക്കുന്നു.\n"..നിങ്ങളില് നിന്ന് വിശ്വസിച്ചവരെയും വിജ്ഞാനം നല്‍കപ്പെട്ടവരെയും അല്ലാഹു പല പടികള് ഉയര്‍ത്തുന്നതാണ്. അല്ലാഹു നിങ്ങള് പ്രവര്‍ത്തിക്കുന്നതിനെ പറ്റി സൂക്ഷ്മമായി അറിയുന്നവനാകുന്നു." (58:11)\nഇവിടെയൊന്നും തന്നെ ശാരീരികമായ ഉയര്‍ത്തല് എന്ന് ആരും അര്‍ഥം നല്‍കാറില്ല. പിന്നെ ഈസാനബിയുടെ കാര്യത്തില് മാത്രം അങ്ങനെ വേണം എന്നു വാശി പിടിക്കുന്നതെന്ത്?\n5: 117, 118 എന്ന സൂക്തങ്ങളില് ഫലമ്മാ തവഫ്ഫയ്ത്തനീ എന്നതിന് നീ എന്നെ മരിപ്പിച്ചപ്പോള് എന്നാണ് താങ്കള് അര്‍ഥം നല്‍കിയത്. 'നീ എന്നെ തിരിച്ചു വിളിച്ചപ്പോള് ' എന്നാണ് അതിനു കൊടുക്കേണ്ട അര്‍ഥം എന്ന് ഞാന് പറഞ്ഞാല് അതിനെ ഖണ്ഡിക്കാന് താങ്കള്‍ക്ക് കഴിയുമോ?"\nതീര്‍ച്ചയായും കഴിയും. ഒന്നാമത്തെകാരണം, നബി(സ) അതിനു നല്‍കിയിരിക്കുന്ന അര്‍ഥം 'നീ എന്നെ മരിപ്പിച്ചപ്പോള്' എന്നാണ്. ബുഖാരി നിവേദനം ചെയ്ത ഒരു ഹദീസില് ഇപ്രകാരം കാണാം:\n'പുനരുഥാന നാളില് ഹൗദുല് കൗസറിന്നടുത്തു നിന്നുകൊണ്ട് എന്‍റെ അനുയായികള്‍ക്ക് പരിശുദ്ധ ജലം വിതരണം ചെയ്യുമ്പോള് പെട്ടെന്ന് ഒരു കൂട്ടം ആളുകളോടു കൂടി മലക്കുകള് പ്രത്യക്ഷപ്പെടുന്നതും അവരെ നരകത്തിലേക്ക് ഉന്തിത്തള്ളിക്കൊണ്ടു പോകുന്നതുമായിരിക്കും. അപ്പോള് അവരൊട് ഞാന് 'ഉസൈഹാബി, ഉസൈഹാബി' (ഇവരെന്‍റെ അനുചരരാണ്) എന്നു വിളിച്ചു പറയുന്നതായിരിക്കും. അപ്പോള് ഇപ്രകാരം ഉത്തരം നല്‍കപ്പെടും.\n"അങ്ങയ്ക്കു ശേഷം ഇവര് പുതുതായി എന്തെല്ലാം മാറ്റം വരുത്തി എന്ന് അങ്ങ് അറിയുന്നില്ല. താങ്കളുടെ വേര്‍പാടിനു ശേഷം ഇവര് പിന്തിരിഞ്ഞു കളഞ്ഞവരാണ്." അപ്പോള് അല്ലാഹുവിന്‍റെ വരിഷ്ട ദാസന് ഈസബ്നുബര്‍യം പറഞ്ഞത് പോലെ ഞാന് പറയും: "ഞാന് അവരില് ഉണ്ടായിരുന്ന കാലം വരെ ഞാന് അവര്‍ക്ക് സാക്ഷിയായിരുന്നു. എന്നാല് നീ എന്നെ മരിപ്പിച്ചതിനു ശേഷം അവരുടെ മേല്‍നോട്ടക്കാരന് നീ തന്നെയാണ്" (ബുഖാരി, കുത്താബുത്തഫ്സീര്)\nഇവിടെ ഈസാനബി പറഞ്ഞ അതേ വചനം തന്നെയാണ് നബി തിരുമേനി(സ)യും പറഞ്ഞത് എന്നു കാണാം. സംശയത്തിനിടയില്ലാത്ത വിധം 'ഫലമ്മാ തവഫ്ഫയ്ത്തനീ' എന്നതിന്നര്‍ഥം 'നീ എന്നെ മരിപ്പിച്ചപ്പോള്' എന്നാണെന്ന് ഇവിടെ വ്യക്തമാകുന്നു. ഒരു ദുര്‍വ്യാഖാനത്തിനും ഇവിടെ പഴുതില്ല.\nഇനി വാദത്തിനു വേണ്ടി 'ഫലമ്മാ തവഫ്ഫയ്ത്തനീ' എന്നതിന്‍റെ അര്‍ഥം 'നീ എന്നെ തിരിച്ചു വിളിച്ചപ്പോള്' എന്നാണെന്നു സമ്മതിച്ചാല് തന്നെ, താങ്കള് ഉദ്ദേശിക്കുംപോലെ ഈസാനബിയെ ജീവിപ്പിച്ചിരുത്താന് സാധ്യമല്ല. കാരണം, തിരിച്ചു വിളിക്കപ്പെട്ട (എവിടേക്ക്?) ഈസാനബി വീണ്ടും ഭൂമിയില് വരുമെന്നാണല്ലോ തങ്കളുടെ വിശ്വാസം. അങ്ങനെ തിരിച്ചു ഭൂമിയില് വരുന്ന ഈസാനബി ഭൂമിയില് ഏറ്റവും അധികം ജനസംഖ്യയുള്ള ക്രിസ്ത്യാനികളെ തീര്‍ച്ചയായും കാണാതിരിക്കില്ല. അപ്പോള് ക്രിസ്ത്യാനികളുടെ തെറ്റായ വിശ്വാസത്തെക്കുറിച്ചു അറിയും. അതായത് അവര് അദ്ദേഹത്തെയും അദ്ദേഹത്തിന്‍റ മാതാവിനെയും ആരാധിക്കുന്നത് അദ്ദേഹം കാണും. ഇതെല്ലാം കണ്ടതിനു ശേഷം അല്ലാഹുവിന്‍റെ സമക്ഷത്തില് ഈസാനബി ഞാന് അവരിലുണ്ടായിരുന്നിടത്തോളം കാലം അവര് എന്നെയും എന്‍റെ മാതാവിനെയും ആരാധിച്ചിട്ടില്ല എന്നതിനു ഞാന് സാക്ഷിയാണ് എന്നെങ്ങനെ പറയും?\nകാര്യം വ്യക്തമാണ്. ഇസ്രായേല് സമുദായത്തിലേക്ക് വേണ്ടി മാത്രം നിയുക്തനായ ഈസാ നബി(അ) ദൗത്യം നിര്‍വ്വഹിച്ച ശേഷം മരിച്ചു പോയിരിക്കുന്നു. ഇനി അദ്ദേഹം തിരി‍ച്ചു ഭൂമിയില് വരുന്ന പ്രശ്നമേ ഉദിക്കുന്നില്ല.\nനീ എന്നെ മരിപ്പിച്ചപ്പോള് എന്ന് ഒരു സംശയത്തിനും ഇട നല്‍കാത്ത വിധം പദങ്ങള് അറബിയില് ഉണ്ടായിരിക്കെ എന്ത് കൊണ്ട് ഈ പദം അള്ളാഹു ഉപയോഗിച്ചു?\nമരണത്തെക്കുറിച്ച് പറയാന് അറബി ഭാഷയില് ഏറ്റവും കൂടുതല് പ്രയോഗത്തിലുള്ള പദം തന്നെ അല്ലാഹു പ്രയോഗിച്ചിട്ടും കുതര്‍ക്കങ്ങളും ദുര്‍വ്യാഖ്യാനങ്ങളും നടത്തുന്നവര്‍ക്ക് ഇനി ഏതു പദം പ്രയോഗിച്ചിട്ടും വിശേഷിച്ച് കര്യമൊന്നുമില്ല.\nവിഷയങ്ങള് ഒന്നൊന്നായി ചര്‍ച്ച ചെയ്യുന്നതാണ് ഉത്തമം. എല്ലാം കൂടി ഒന്നിച്ചെടുത്താല് ചര്‍ച്ച എവിടെയും എത്തില്ലാ. വിശുദ്ധ ഖുര്‍ആന് ആണ് നമ്മുടെ പ്രമാനങ്ങളില് പ്രഥമം. താങ്കളുടെ എല്ലാ ചോദ്യങ്ങള്‍ക്കും വിശുദ്ധ ഖുര്‍ആന്‍റെ അടിസ്ഥാനത്തില് ഞാന് മറുപടി പറഞ്ഞിട്ടുണ്ട്. ഇല്ലെങ്കില് ചൂണ്ടിക്കാണിച്ചാല് വ്യക്തമാക്കാം. വിശുദ്ധ ഖുര്‍ആന് ആനില് നിന്നു തന്നെ വ്യക്തമായി തെളിയുന്ന ഒരു വിഷയത്തില് പിന്നെ ഹദീസുകളെ പ്രമാണ മാക്കേണ്ട ആവശ്യമില്ല. വിശുദ്ധ ഖുര്‍ആനില് നിന്ന് തന്നെ ഈസാനബി(അ) ജീവിച്ചിരിപ്പുണ്ട് എന്ന് തെളിയിക്കാന് കഴിയുമെങ്കില് പിന്നെ ഹദീസുകളിലെ തളിവുകള് ആവശ്യമില്ല. കഴിയുന്നില്ലെങ്കില് മാത്രമേ ഹദീസുകളിലേക്ക് പോകേണ്ടതുള്ളൂ.\nmohammed ali kc August 23, 2012 7:18 PM\n>>പറയുന്നതു മനസ്സിലാകാത്തവരോട് പറഞ്ഞതു തന്നെ ആവര്‍ത്തിക്കുകയല്ലാതെ വേറെ വഴിയില്ല.<<\n= താങ്കള് ആവര്‍ത്തിച്ച വാദങ്ങള്‍ക്ക് മറുപടി നല്‍കിയതാണ് ഞാന് . അതിനെ ഖണ്ഡിക്കാന് കഴിയാതെ പഴയത് ആവര്‍ത്തിക്കുന്ന സ്വഭാവമാണ് താങ്കള് കാണിക്കുന്നത്.\n>> "അല്ലാഹു ഒരു മനുഷ്യനെ 'തവഫ്ഫ' ചെയ്തു എന്നു പറഞ്ഞാല് റൂഹിനെ പിടിക്കുക എന്നല്ലാതെ വേറെ അര്‍ഥം അറബി ഭാഷാ പ്രയോഗത്തില് ഇല്ലെന്നു ഞാന്. അതിനുപോല്‍ബലകമായ ധാരാളം തെളിവുകളും ഞാന് നിരത്തി. മറിച്ച് ഒന്നുപോലും ഉദ്ധരിക്കാന് താങ്കള്‍ക്കായില്ല."\n= അള്ളാഹു റൂഹിനെ പിടിക്കുമ്പോള് മരിച്ചു എന്നാണല്ലോ താങ്കള് സങ്കല്‍പ്പിക്കുന്നത്. എന്നാല് തവഫ്ഫാ എന്ന പദം ഉറക്കത്തെ കുറിച്ചും ഖുര്‍ആന് പറഞ്ഞത് ഞാന് മുമ്പ് ഉദ്ദരിച്ചു. പക്ഷെ റൂഹിനെ പിടിക്കുക എന്ന പദകസര്‍ത്തില് താങ്കള് അഭയം തേടുകയാണ്.\nതാങ്കള് ഉപോല്‍ബലകമായി കുറെ ആയത്തുകള് കൊടുത്തത് കൊണ്ട് എനിക്കെന്തു പ്രശ്നം? മരിപ്പിക്കുക എന്ന അര്‍ത്ഥത്തിലും സന്ദര്‍ഭോചിതം ആ പദം വരില്ല എന്നാരെങ്കിലും പറഞ്ഞോ? ആദ്യം വാദം എന്തെന്ന് മനസ്സിരുത്തി പഠിക്കുക. എന്നിട്ടേ വിമര്‍ശിക്കാവൂ.\n>>ഒരു വ്യക്തി വധിക്കപ്പെട്ടിട്ടില്ല എന്നു പറഞ്ഞാല് അയാള് മരിച്ചിട്ടില്ല എന്നാണോ അതിന്നര്‍ഥം? നബി(സ) തിരുമേനിയെയും, മൂസാനബി(അ) നെയും ശത്രുക്കള്‍ക്ക് വധിക്കാന് കഴിഞ്ഞിട്ടില്ല എന്നു പറഞ്ഞാല് അവര് മരിച്ചിട്ടില്ല എന്ന് അതിന് ആരെങ്കിലും മനസ്സിലാക്കുമോ? സാധാരണ രീതിയിലുള്ള മരണം വരിക്കുന്നതിന് ഈ നിഷേധം ഒരു തടസ്സമാകുന്നതെങ്ങനെയാണ്? ഇവിടെ 'തവഫ്ഫ' എന്നതിനാണ് പൂര്‍ണ്ണമായും ഏറ്റെടുക്കുക എന്ന് താങ്കള് പരിഭാഷപ്പെടുത്തിയിരിക്കുന്നത്. അല്ലാഹു ഒരു മനുഷ്യനെ 'തവഫ്ഫ' ചെയ്തു എന്നു പറഞ്ഞാല് ആത്മാവിനെ പിടിക്കുക എന്ന അര്‍ഥം മാത്രമേ ഉള്ളൂ എന്ന് വീണ്ടും ഞാന് ആവര്‍ത്തിക്കുന്നു. ഈ ആയത്തിന്‍റെ പശ്ചാത്തലം അതിന് ഒരു തടസ്സവും നില്‍ക്കുന്നില്ല. അവര് അദ്ദേഹത്തെ വധിച്ചിട്ടില്ല. അല്ലാഹു അദ്ദേഹത്തെ അവരുടെ വധ ശ്രമത്തില് നിന്നു രക്ഷപ്പെടുത്തുകയും എല്ലാ പ്രവാചകന്മാരെയും പോലെ തന്നെ സ്വാഭാവികമായ നിലയില് മരിപ്പിക്കുകയുമാണുണ്ടായത്.<<\n= സുഹൃത്തെ. സൂക്തങ്ങള് ശരിക്കും പൂര്‍ണമായും വായിക്കുക.\n"ദൈവദൂതനായ, മര്‍യമിന്റെ മകന് മസീഹ് ഈസായെ ഞങ്ങള് കൊന്നിരിക്കുന്നുവെന്ന് വാദിച്ചതിനാലും. സത്യത്തിലവര് അദ്ദേഹത്തെ കൊന്നിട്ടില്ല. ക്രൂശിച്ചിട്ടുമില്ല. അവര് ആശയക്കുഴപ്പത്തിലാവുകയാണുണ്ടായത്. അദ്ദേഹത്തിന്റെ കാര്യത്തില് ഭിന്നാഭിപ്രായമുള്ളവര് അതേപ്പറ്റി സംശയത്തില് തന്നെയാണ്. കേവലം ഊഹാപോഹത്തെ പിന്തുടരുന്നതല്ലാതെ അവര്ക്ക് അതേപ്പറ്റി ഒന്നുമറിയില്ല. അവരദ്ദേഹത്തെ കൊന്നിട്ടില്ല; ഉറപ്പ്. എന്നാല് അല്ലാഹു അദ്ദേഹത്തെ തന്നിലേക്കുയര്ത്തുകയാണുണ്ടായത്. അല്ലാഹു പ്രതാപിയും യുക്തിമാനും തന്നെ. ഈസായുടെ മരണത്തിനു മുമ്പെ അദ്ദേഹത്തില് വിശ്വസിക്കാത്തവരായി വേദക്കാരിലാരുമുണ്ടാവില്ല. ഉയിര്ത്തെഴുന്നേല്പു നാളിലോ ഉറപ്പായും അദ്ദേഹം അവര്ക്കെതിരെ സാക്ഷിയാവുകയും ചെയ്യും. " (4:157-159)\nതാങ്കള് ഞാന് ഉദ്ദേശിക്കാത്ത കാര്യത്തെ കുറിച്ച് വാചാലമായി സംസാരിക്കുകയും എന്നിട്ട് മറുപടി പറഞ്ഞു എന്ന ധാരണയില് സ്വയം പുളകം കൊള്ളുകയും ചെയ്യുന്ന പ്രകൃതക്കാരനാണ് എന്ന് ഒരിക്കല് കൂടി വ്യക്തമായി. "ഒരു വ്യക്തി വധിക്കപ്പെട്ടിട്ടില്ല എന്നു പറഞ്ഞാല് അയാള് മരിച്ചിട്ടില്ല എന്നാണോ അതിന്നര്‍ഥം?" എന്ന പ്രസ്താവനയും അതെ തുടര്‍ന്നുള്ള ചോദ്യങ്ങളുമൊക്കെ ഉദാഹരണം. എനിക്കില്ലാത്ത വാദത്തിനു ഞാന് മറുപടി പറയേണ്ട കാര്യമില്ല.\nഇനി താഴെയുള്ള പോയിന്റുകള് ശ്രദ്ധിക്കുക:\n1. "അവരദ്ദേഹത്തെ കൊന്നിട്ടില്ല; ഉറപ്പ്. എന്നാല് അല്ലാഹു അദ്ദേഹത്തെ തന്നിലേക്കുയര്ത്തുകയാണുണ്ടായത്."\nഈസയെ കൊന്നിട്ടില്ല, പകരം അള്ളാഹു തന്നിലേക്ക് ഉയര്‍ത്തി എന്ന് പറഞ്ഞാല് ആത്മീയ സ്ഥാനത്തിന്റെ ഉയര്‍ച്ചയാണ് എന്ന വ്യാഖ്യാനം യോജിക്കുന്നില്ല. കൊന്നിട്ടില്ല എന്ന് പറഞ്ഞു അതിനു പകരം ചെയ്യുന്നത് അതാണോ?\nതാങ്കള് ഉയര്‍ച്ചയെ കുറിച്ചുള്ള തര്‍ക്കമില്ലാത്ത വേറെ സൂക്തങ്ങള് കൊടുത്തു. പക്ഷെ അത് കൊണ്ട് എന്ത് കാര്യം? അവിടെയുള്ള അര്‍ഥം തന്നെ ഇവിടെ വരണമെങ്കില് വാചകഘടന അനുവദിക്കണം. എങ്കിലേ സ്വീകാര്യമാവൂ.\n2. "അല്ലാഹു പ്രതാപിയും യുക്തിമാനും തന്നെ."\nഈ പ്രയോഗം അള്ളാഹു ഒരു അസാധാരണ സംഗതി ചെയ്തു എന്നതിന്റെ സൂചനയാണ്. സാധാരണ പോലെ ആത്മാവിനെ ഉയര്‍ത്തുന്ന കാര്യമാണെങ്കില് ഈ പ്രയോഗത്തിന് പ്രസക്തിയില്ല.\n3. "ഈസായുടെ മരണത്തിനു മുമ്പെ അദ്ദേഹത്തില് വിശ്വസിക്കാത്തവരായി വേദക്കാരിലാരുമുണ്ടാവില്ല. ഉയിര്ത്തെഴുന്നേല്പു നാളിലോ ഉറപ്പായും അദ്ദേഹം അവര്ക്കെതിരെ സാക്ഷിയാവുകയും ചെയ്യും. "\nഈസാ നബിയുടെ കാലത്ത് എല്ലാവരും അദ്ദേഹത്തില് വിശ്വസിച്ചിട്ടില്ല എന്ന് ആരും സമ്മതിക്കും. അപ്പോള് ഈ വാചകത്തിന്റെ അര്‍ഥം എന്ത്? ഈസ നബിയുടെ പുനരാഗമനം അല്ലേ ഇതിന്റെ സൂചന?\n>> ഇവിടെ ഈസാനബി പറഞ്ഞ അതേ വചനം തന്നെയാണ് നബി തിരുമേനി(സ)യും പറഞ്ഞത് എന്നു കാണാം. സംശയത്തിനിടയില്ലാത്ത വിധം 'ഫലമ്മാ തവഫ്ഫയ്ത്തനീ' എന്നതിന്നര്‍ഥം 'നീ എന്നെ മരിപ്പിച്ചപ്പോള് ' എന്നാണെന്ന് ഇവിടെ വ്യക്തമാകുന്നു. ഒരു ദുര്‍വ്യാഖാനത്തിനും ഇവിടെ പഴുതില്ല.<<\n= ഇവിടെയും 'നീ എന്നെ തിരിച്ചു വിളിച്ചപ്പോള് ' എന്ന് അര്‍ഥം നല്‍കിയാല് എന്താണ് കുഴപ്പം. അള്ളാഹു ഈസ (അ) യെയും മുഹമ്മദ് (സ) യെയും തിരിച്ചു വിളിച്ചുവെന്നത് ശരിയാണ്. ഒരാളെ മരിപ്പിച്ചു കൊണ്ട്. ഈസ നബിയെ മരിപ്പിക്കാതെയും.\n>>ഇനി വാദത്തിനു വേണ്ടി 'ഫലമ്മാ തവഫ്ഫയ്ത്തനീ' എന്നതിന്‍റെ അര്‍ഥം 'നീ എന്നെ തിരിച്ചു വിളിച്ചപ്പോള് ' എന്നാണെന്നു സമ്മതിച്ചാല് തന്നെ, താങ്കള് ഉദ്ദേശിക്കുംപോലെ ഈസാനബിയെ ജീവിപ്പിച്ചിരുത്താന് സാധ്യമല്ല. കാരണം, തിരിച്ചു വിളിക്കപ്പെട്ട (എവിടേക്ക്?) ഈസാനബി വീണ്ടും ഭൂമിയില് വരുമെന്നാണല്ലോ തങ്കളുടെ വിശ്വാസം. അങ്ങനെ തിരിച്ചു ഭൂമിയില് വരുന്ന ഈസാനബി ഭൂമിയില് ഏറ്റവും അധികം ജനസംഖ്യയുള്ള ക്രിസ്ത്യാനികളെ തീര്‍ച്ചയായും കാണാതിരിക്കില്ല. അപ്പോള് ക്രിസ്ത്യാനികളുടെ തെറ്റായ വിശ്വാസത്തെക്കുറിച്ചു അറിയും. അതായത് അവര് അദ്ദേഹത്തെയും അദ്ദേഹത്തിന്‍റ മാതാവിനെയും ആരാധിക്കുന്നത് അദ്ദേഹം കാണും. ഇതെല്ലാം കണ്ടതിനു ശേഷം അല്ലാഹുവിന്‍റെ സമക്ഷത്തില് ഈസാനബി ഞാന് അവരിലുണ്ടായിരുന്നിടത്തോളം കാലം അവര് എന്നെയും എന്‍റെ മാതാവിനെയും ആരാധിച്ചിട്ടില്ല എന്നതിനു ഞാന് സാക്ഷിയാണ് എന്നെങ്ങനെ പറയും?<<\n= ഈസാ നബി അന്ത്യനാളില് വരുമെന്നതിനു ധാരാളം ഹദീസുകള് ഉണ്ട്. എന്തേ താങ്കള് മിണ്ടാത്തത്? താങ്കളുടെ സകല ദുര്‍വ്യാഖ്യാനങ്ങളും കാറ്റില് പറത്തുന്ന ഹദീസുകള് താങ്കള് തള്ളുമോ?\nഭൂമിയില് ഈസ നബി ഇല്ലാത്ത വലിയൊരു കാലയളവ് കടന്നു പൊയ്കൊണ്ടിരിക്കുകയാണ് എന്നറിയാത്ത ആളാണോ താങ്കള് ?\nഅല്ലാഹുവിന്‍റെ സമക്ഷത്തില് ഈസാനബി ഞാന് അവരിലുണ്ടായിരുന്നിടത്തോളം കാലം അവര് എന്നെയും എന്‍റെ മാതാവിനെയും ആരാധിച്ചിട്ടില്ല എന്നതിനു ഞാന് സാക്ഷിയാണ് എന്ന് പറയാന് എന്താണ് തടസ്സം? ഈസാ നബി അവരുടെ കൂടെ ഉണ്ടാകുമ്പോള് അതൊക്കെ ഒഴിവാക്കും എന്നത് സത്യമാണ്.\n>>മരണത്തെക്കുറിച്ച് പറയാന് അറബി ഭാഷയില് ഏറ്റവും കൂടുതല് പ്രയോഗത്തിലുള്ള പദം തന്നെ അല്ലാഹു പ്രയോഗിച്ചിട്ടും കുതര്‍ക്കങ്ങളും ദുര്‍വ്യാഖ്യാനങ്ങളും നടത്തുന്നവര്‍ക്ക് ഇനി ഏതു പദം പ്രയോഗിച്ചിട്ടും വിശേഷിച്ച് കര്യമൊന്നുമില്ല.<<\nമരണത്തെ കുറിച്ച് പറയാന് മാത്രമല്ല തവഫ്ഫ ഉപയോഗിക്കുന്നത് എന്ന് പലവട്ടം പറഞ്ഞു കഴിഞ്ഞു. ആയത്തും ഉദ്ദരിച്ചു. ഭാഷാര്‍ഥം മരണമല്ല എന്നും പറഞ്ഞു. അതിനു മരണം എന്ന അര്‍ഥം കൊടുക്കുന്നത് സന്ദര്‍ഭം പരിഗണിച്ചു മാത്രമാണ്. ദുര്‍വ്യാഖ്യാനം നടത്താന് ഖാദിയാനി കള്ള പ്രവാചകനോളം മിടുക്ക് വേറെ ആര്‍ക്കുമില്ല.\n>>വിഷയങ്ങള് ഒന്നൊന്നായി ചര്‍ച്ച ചെയ്യുന്നതാണ് ഉത്തമം. എല്ലാം കൂടി ഒന്നിച്ചെടുത്താല് ചര്‍ച്ച എവിടെയും എത്തില്ലാ. <<\n= കൊള്ളാം. നല്ല ഉരുളല് . ഹദീസുകളെ തൊടാന് കഴിയാതെ പരുങ്ങുന്നതിന്റെ മികച്ച ഉദാഹരണം.\n>> വിശുദ്ധ ഖുര്‍ആന് ആണ് നമ്മുടെ പ്രമാനങ്ങളില് പ്രഥമം. താങ്കളുടെ എല്ലാ ചോദ്യങ്ങള്‍ക്കും വിശുദ്ധ ഖുര്‍ആന്‍റെ അടിസ്ഥാനത്തില് ഞാന് മറുപടി പറഞ്ഞിട്ടുണ്ട്. ഇല്ലെങ്കില് ചൂണ്ടിക്കാണിച്ചാല് വ്യക്തമാക്കാം. <<\n= എന്റെ ഒരു ചോദ്യത്തിനും താങ്കള് മറുപടി നല്‍കിയിട്ടില്ല. ഉണ്ടെന്നു പറഞ്ഞു സായൂജ്യമടയാം എന്ന് മാത്രം. വിശുദ്ധ ഖുര്‍ആന്റെ പ്രഥമ വ്യാഖ്യാതാവ് നബി (സ) യാണ്. ഖുര്‍ആനും നബി ചര്യയും ചേര്‍ന്നതാണ് ഇസ്ലാം. തങ്ങള്‍ക്ക് എതിരായ ഹദീസുകളെ തള്ളി ഖുര്‍ആനെ ദുര്‍വ്യാഖ്യാനിച്ചു രക്ഷപ്പെടുന്നവര് ഉണ്ടാകും എന്നറിഞ്ഞത് കൊണ്ട് തന്നെയാണ് മുഹമ്മദ് നബി (സ) വ്യക്തമായ ഭാഷയില് ഈസാ നബിയുടെ മടങ്ങി വരവിനെ കുറിച്ച് പറഞ്ഞത്.\n>>വിശുദ്ധ ഖുര്‍ആന് ആനില് നിന്നു തന്നെ വ്യക്തമായി തെളിയുന്ന ഒരു വിഷയത്തില് പിന്നെ ഹദീസുകളെ പ്രമാണമാക്കേണ്ട ആവശ്യമില്ല.<<\n= വിശുദ്ധ ഖുര്‍ആന് കൊണ്ട് എന്റെ വാദം സ്ഥാപിക്കുകയും എന്നിട്ട് അതിനെ ബലപ്പെടുത്തുന്ന ഹദീസുകള് നല്‍കുകയുമാണ് ഞാന് ചെയ്തത്. താങ്കള് ചെയ്തതോ ഹദീസ് നിഷേധവും.\nSalim Pm August 26, 2012 1:46 AM\nഉറങ്ങുന്നവരെയേ ഉണര്‍ത്താന് കഴിയൂ. താങ്കളെപ്പോലെ ഉറക്കം നടിച്ചു കിടക്കുന്നവരെ ഉണര്‍ത്താന് കഴിയില്ല എന്നറിയാഞ്ഞിട്ടല്ല. രണ്ടായിരം വര്‍ഷങ്ങള്‍ക്ക് മുന്‍പ് വന്ന ഒരു മനുഷ്യന് മരിച്ചു എന്നതിനു തെളിവന്വേഷിക്കുന്ന താങ്കളെപ്പോലുള്ളവരെക്കുറിച്ചോര്‍ത്ത് സഹതാപം തോന്നുന്നു സ്നേഹിതാ.\n" അള്ളാഹു റൂഹിനെ പിടിക്കുമ്പോള് മരിച്ചു എന്നാണല്ലോ താങ്കള് സങ്കല്‍പ്പിക്കുന്നത്. എന്നാല് തവഫ്ഫാ എന്ന പദം ഉറക്കത്തെ കുറിച്ചും ഖുര്‍ആന് പറഞ്ഞത് ഞാന് മുമ്പ് ഉദ്ദരിച്ചു. പക്ഷെ റൂഹിനെ പിടിക്കുക എന്ന പദകസര്‍ത്തില് താങ്കള് അഭയം തേടുകയാണ്."\nഞാന് ഒരു സങ്കല്പ്പവും നടത്തിയിട്ടില്ല; ഒരു പദ കസര്‍ത്തും നടത്തിയിട്ടില്ല. അല്ലാഹു 'തവഫ്ഫ' ചെയ്തു എന്നു പറഞ്ഞാല് റൂഹിനെ പിടിച്ചു എന്നാണ് അര്‍ഥം എന്ന് ഞാന് വിശുദ്ധ ഖുര്‍ആനിലെ നിരവധി ആയത്തുകള് നിരത്തിയാണ് സ്ഥാപിച്ചത്. ഉറക്കത്തെക്കുറിച്ചും റൂഹിനെ പിടിക്കുക എന്ന അര്‍ഥത്തില് തന്നെയാണ് ഖുര്‍ആന് പ്രയോഗിച്ചിട്ടുള്ളത്. അല്ലാതെ ഉടലോടെ പിടിക്കുക എന്ന അര്‍ഥത്തില് അല്ല. ഉടലോടെ പിടിക്കുക എന്ന അര്‍ഥത്തില് തവഫ്ഫ എന്ന പദം പ്രയോഗിച്ചതിന് ഒരുദാഹരണമെങ്കിലും കാണിക്കാന് കഴിയാതെ താങ്കള് പെടാപ്പാട് പെടുന്നത് ഞാന് കാണുന്നുണ്ട്. താങ്കളെക്കൊണ്ട് അതിനാകില്ല എന്നതും ഉറപ്പാണ്.\n" താങ്കള് ഉയര്‍ച്ചയെ കുറിച്ചുള്ള തര്‍ക്കമില്ലാത്ത വേറെ സൂക്തങ്ങള് കൊടുത്തു. പക്ഷെ അത് കൊണ്ട് എന്ത് കാര്യം? അവിടെയുള്ള അര്‍ഥം തന്നെ ഇവിടെ വരണമെങ്കില് വാചകഘടന അനുവദിക്കണം. എങ്കിലേ സ്വീകാര്യമാവൂ."\nഅവിടെയില്ലാത്ത ഒരര്‍ഥം ഇവിടെ വരണമെങ്കില് ആ പ്രയോഗത്തിന് ശാരീരികമായ ഉയര്‍ത്തല് എന്ന അര്‍ഥം വരുന്ന ഏതെങ്കിലും ഒരു പ്രയോഗം ഉദാഹരണമായി താങ്കള് കാണിക്കണം. കാണിക്കാന് ഇല്ലാത്തിടത്തോളം കാലം ആ പ്രയോഗം അത്മീയമായ ഉയര്‍ത്തല് എന്ന അര്‍ഥത്തില് മാത്രമേ അകാവൂ.\n" ഈസായുടെ മരണത്തിനു മുമ്പെ അദ്ദേഹത്തില് വിശ്വസിക്കാത്തവരായി വേദക്കാരിലാരുമുണ്ടാവില്ല. ഉയിര്ത്തെഴുന്നേല്പു നാളിലോ ഉറപ്പായും അദ്ദേഹം അവര്ക്കെതിരെ സാക്ഷിയാവുകയും ചെയ്യും." ഈസാ നബിയുടെ കാലത്ത് എല്ലാവരും അദ്ദേഹത്തില് വിശ്വസിച്ചിട്ടില്ല എന്ന് ആരും സമ്മതിക്കും. അപ്പോള് ഈ വാചകത്തിന്റെ അര്‍ഥം എന്ത്? ഈസ നബിയുടെ പുനരാഗമനം അല്ലേ ഇതിന്റെ സൂചന?"\nഅപ്പോള് ഈസാനബി തിരിച്ചു വരുന്നതിനു മുമ്പ് അദ്ദേഹത്തില് വിശ്വസിക്കാതെ മരിച്ചു പോയ വേദക്കാരോ?\nഞാന് ഒന്നും സങ്കല്പ്പിച്ചിട്ടില്ല. ഒരു കസര്‍ത്തും നടത്തിയിട്ടുമില്ല. വി‌ശുദ്ധ ഖുര്‍ആനില് 'തവഫ്ഫ' എന്നു പ്രയോഗിച്ച പ്രയോഗങ്ങള് എടുത്തു കാണിക്കുക മാത്രമേ ഞാന് ചെയ്തിട്ടുള്ളൂ. അവിടെ എവിടെയും തന്നെ താങ്കള് പറഞ്ഞതുപോലെ ഉടലോടെ പിടിച്ചെടുക്കുക എന്ന അര്‍ഥം ഇല്ല. ഉറക്കത്തിന്‍റെ കാര്യത്തിലും അതു അങ്ങനെ തന്നെയാണ്. അവിടെയും റൂഹിനെ മാത്രമെ അല്ലാഹു പിടിക്കുന്നുള്ളൂ. ശരീരത്തെ എങ്ങോട്ടും പിടിച്ചെടുക്കുന്നില്ല.\n"താങ്കള് ഉപോല്‍ബലകമായി കുറെ ആയത്തുകള് കൊടുത്തത് കൊണ്ട് എനിക്കെന്തു പ്രശ്നം? റൂഹിനെ പിടിക്കുക (മരിപ്പിക്കുക) എന്ന അര്‍ത്ഥത്തിലും സന്ദര്‍ഭോചിതം ആ പദം വരില്ല എന്നാരെങ്കിലും പറഞ്ഞോ? ആദ്യം വാദം എന്തെന്ന് മനസ്സിരുത്തി പഠിക്കുക. എന്നിട്ടേ വിമര്‍ശിക്കാവൂ."\nഅങ്ങനെ മാത്രമേ വരൂ എന്നാണ് എന്‍റെ വാദം. മറിച്ചൊരു ഉദാഹരണം കാണിക്കാന് താങ്കള്‍ക്കാവില്ല.\nഇവിടെയും പ്രശ്നം അതു തന്നെയാണ്. അവിടെയുള്ളതിനു വിരുദ്ധമായ ഒരര്‍ഥം ഇവിടെ വരണമെങ്കില് അറബി ഭാഷയില് അങ്ങനെ ഒരു പ്രയോഗം വേണം. മരുന്നിനെങ്കിലും ഒരു പ്രയോഗം ചൂണ്ടിക്കാണിക്കാന് താങ്കള്‍ക്കായോ?\n"ഈസായുടെ മരണത്തിനു മുമ്പെ അദ്ദേഹത്തില് വിശ്വസിക്കാത്തവരായി വേദക്കാരിലാരുമുണ്ടാവില്ല. ഉയിര്ത്തെഴുന്നേല്പു നാളിലോ ഉറപ്പായും അദ്ദേഹം അവര്ക്കെതിരെ സാക്ഷിയാവുകയും ചെയ്യും. "\nഅപ്പോള് ഈസാനബി തിരിച്ചു വരുന്നതിനു മുന്‍പ് മരിച്ചു പോകുന്ന വേദക്കാരുടെ കാര്യമോ?\n"ഇവിടെയും 'നീ എന്നെ തിരിച്ചു വിളിച്ചപ്പോള് ' എന്ന് അര്‍ഥം നല്‍കിയാല് എന്താണ് കുഴപ്പം. അള്ളാഹു ഈസ (അ) യെയും മുഹമ്മദ് (സ) യെയും തിരിച്ചു വിളിച്ചുവെന്നത് ശരിയാണ്. ഒരാളെ മരിപ്പിച്ചു കൊണ്ട്. ഈസ നബിയെ മരിപ്പിക്കാതെയും."\nതാങ്കളുടെ ഇരട്ടത്താപ്പ് പകല്‍വെളിച്ചം പോലെ ഇവിടെ വ്യക്തമാകുന്നു. ഒരേപോലെ ഉപയോഗിച്ച രണ്ടു പ്രയോഗങ്ങളില് ഒന്ന് മരിപ്പിച്ചും ഒന്നു മരിപ്പിക്കാതെയും എന്ന് താങ്കള് ഒരുളുപ്പുമില്ലാതെ പറയുന്നു. എന്നിട്ടു പറയുന്നു ഞാനാണ് ദുര്‍വ്യാഖ്യാനം ചെയ്യുന്നത് എന്ന്. ഒരു വിധ വ്യാഖ്യാനത്തിന്‍റെയും ആവശ്യമില്ലാത്ത വിധം കാര്യങ്ങള് ഇവിടെ വ്യക്തമാണ്.\n"അല്ലാഹുവിന്‍റെ സമക്ഷത്തില് ഈസാനബി ഞാന് അവരിലുണ്ടായിരുന്നിടത്തോളം കാലം അവര് എന്നെയും എന്‍റെ മാതാവിനെയും ആരാധിച്ചിട്ടില്ല എന്നതിനു ഞാന് സാക്ഷിയാണ് എന്ന് പറയാന് എന്താണ് തടസ്സം? ഈസാ നബി അവരുടെ കൂടെ ഉണ്ടാകുമ്പോള് അതൊക്കെ ഒഴിവാക്കും എന്നത് സത്യമാണ്."\nഅപ്പോള് ഈസാനബി രണ്ടാമതും വന്നാല് അവരുടെ കൂടെ ഉണ്ടാകില്ലേ? അവര് തന്നെയും തന്‍റെ മാതാവിനെയും ആരാധിക്കുന്നത് കാണില്ലേ? പിന്നെ എങ്ങനെ അല്ലാഹുവിന്‍റെ സമക്ഷത്തില് അവരിലുണ്ടായിരുന്നിടത്തോളം കാലം അവര് എന്നെയും എന്‍റെ മാതാവിനെയും ആരാധിച്ചിട്ടില്ല എന്നതിനു ഞാന് സാക്ഷിയാണ് എന്നു പറയും?\n"മരണത്തെ കുറിച്ച് പറയാന് മാത്രമല്ല തവഫ്ഫ ഉപയോഗിക്കുന്നത് എന്ന് പലവട്ടം പറഞ്ഞു കഴിഞ്ഞു."\nപറഞ്ഞാല് പോരാ. തെളിവുകള് കൊണ്ടു വരണം. ദുര്‍വ്യാഖ്യാനം ചെയ്യുന്നത് ആരാണെന്ന് ചിന്തിക്കുന്നവര്‍ക്ക് മനസ്സിലാകാന് മുകളിന് ഞാന് ഉദ്ധരിച്ച തെളിവുകളിലൂടെ ഒന്നു കണ്ണോടിച്ചാല് മാത്രം മതി.\n"വിശുദ്ധ ഖുര്‍ആന്റെ പ്രഥമ വ്യാഖ്യാതാവ് നബി (സ) യാണ്. ഖുര്‍ആനും നബി ചര്യയും ചേര്‍ന്നതാണ് ഇസ്ലാം. തങ്ങള്‍ക്ക് എതിരായ ഹദീസുകളെ തള്ളി ഖുര്‍ആനെ ദുര്‍വ്യാഖ്യാനിച്ചു രക്ഷപ്പെടുന്നവര് ഉണ്ടാകും എന്നറിഞ്ഞത് കൊണ്ട് തന്നെയാണ് മുഹമ്മദ് നബി (സ) വ്യക്തമായ ഭാഷയില് ഈസാ നബിയുടെ മടങ്ങി വരവിനെ കുറിച്ച് പറഞ്ഞത്."\nവിശുദ്ധ ഖുര്‍ആന്‍റെ പ്രഥമ വ്യഖ്യാതാവായ നബി(സ) വിശുദ്ധ ഖുര്‍ആന് നല്‍കിയ വ്യഖ്യാനം താങ്കളുടെ ഇഷ്ടത്തിനനുസരിച്ച് വളച്ചൊടിച്ചത് മുകളില് കണ്ടല്ലോ? എന്നിട്ടാണ് എന്നെ ഹദീസുകളിലേക്ക് ക്ഷണിക്കുന്നത്!\n"വിശുദ്ധ ഖുര്‍ആന് കൊണ്ട് എന്റെ വാദം സ്ഥാപിക്കുകയും എന്നിട്ട് അതിനെ ബലപ്പെടുത്തുന്ന ഹദീസുകള് നല്‍കുകയുമാണ് ഞാന് ചെയ്തത്. താങ്കള് ചെയ്തതോ ഹദീസ് നിഷേധവും."\nതാങ്കളുടെ വാദത്തെ പിന്‍തുണയ്ക്കുന്ന ഒരു ആയത്തു പോലും വിശുദ്ധ ഖുര്‍ആനില് നിന്ന് ഉദ്ധരിക്കാന് താങ്കള്‍ക്ക് കഴിഞ്ഞിട്ടില്ല. പിന്നെ എന്തിനാന് ഈ വിടുവായത്തം? ഹദീദുകള് നിഷേധിക്കുന്നു എന്നു ഞാന് എവിടെയാണ് പറഞ്ഞത്? ഹദീസുകളിലേക്ക് വരാം. ഖുര്‍ആന് കൊണ്ട് തന്നെ വ്യക്തമായി തെളിയുന്ന ഒരു വിഷയം ഹദീസിലേക്ക് വലിച്ച് നിട്ടേണ്ട ആവശ്യമില്ല.\nവിശുദ്ധ ഖുര്‍ആന്‍റെ വ്യാഖ്യാനമായാണ് ഹദീസുകളെ എടുക്കേണ്ടത്. അല്ലാതെ ഹദീസുകളില് കാണുന്ന കാര്യത്തിനൊപ്പിച്ച് വിശുദ്ധ ഖുര്‍ആന് വ്യാഖ്യാനിക്കാന് തുനിഞ്ഞാല് അബദ്ധത്തില് ചെന്നു ചാടും. അതാണ് താങ്കള്‍ക്ക് പറ്റുന്നത്.\nmohammed ali kc Sepetember 11, 2012 7:18 PM\n>>രണ്ടായിരം വര്‍ഷങ്ങള്‍ക്ക് മുന്‍പ് വന്ന ഒരു മനുഷ്യന് മരിച്ചു എന്നതിനു തെളിവന്വേഷിക്കുന്ന താങ്കളെപ്പോലുള്ളവരെക്കുറിച്ചോര്‍ത്ത് സഹതാപം തോന്നുന്നു സ്നേഹിതാ.<<\n= താങ്കള് അല്ലാഹുവിന്റെ കഴിവില് സംശയിക്കുന്നത് കാണുമ്പോള് അത്ഭുതം തോന്നുന്നു. താങ്കള് ഖുര്‍ആനും പ്രവാചകചര്യയും വ്യക്തമായി പറഞ്ഞ കാര്യത്തില് ഒരു നിരീശ്വരവാദിയുടെ മനസ്സുമായി വന്നു നിഷേധിക്കുകയാണ്.\n>> അല്ലാഹു 'തവഫ്ഫ' ചെയ്തു എന്നു പറഞ്ഞാല് റൂഹിനെ പിടിച്ചു എന്നാണ് അര്‍ഥം എന്ന് ഞാന് വിശുദ്ധ ഖുര്‍ആനിലെ നിരവധി ആയത്തുകള് നിരത്തിയാണ് സ്ഥാപിച്ചത്. ഉറക്കത്തെക്കുറിച്ചും റൂഹിനെ പിടിക്കുക എന്ന അര്‍ഥത്തില് തന്നെയാണ് ഖുര്‍ആന് പ്രയോഗിച്ചിട്ടുള്ളത്. അല്ലാതെ ഉടലോടെ പിടിക്കുക എന്ന അര്‍ഥത്തില് അല്ല. ഉടലോടെ പിടിക്കുക എന്ന അര്‍ഥത്തില് തവഫ്ഫ എന്ന പദം പ്രയോഗിച്ചതിന് ഒരുദാഹരണമെങ്കിലും കാണിക്കാന് കഴിയാതെ താങ്കള് പെടാപ്പാട് പെടുന്നത് ഞാന് കാണുന്നുണ്ട്. താങ്കളെക്കൊണ്ട് അതിനാകില്ല എന്നതും ഉറപ്പാണ്.<<\n= റൂഹിനെ പിടിക്കുക എന്നത് കൊണ്ട് താങ്കള് ഉദ്ദേശിക്കുന്നത് മരിച്ചു എന്നല്ലേ? അവിടെയാണ് പ്രശ്നം. തവഫ്ഫ എന്നതിന് അങ്ങനെ ഒരു അര്‍ഥം നിര്‍ബന്ധമില്ല എന്നതിന്റെ തെളിവ് ഞാന് സൂക്തം 6:60 കാണിച്ചു പറഞ്ഞതാണ്. അവിടെ ഉറക്കം എന്ന് മാത്രമേ അര്‍ത്ഥമുള്ളൂ. മരണം എന്നല്ല. ഉടലോടെ പിടിക്കുന്ന സംഭവം ഈസാനബിക്ക് മുമ്പ് നടന്നിട്ടില്ലെന്നും അതിനാല് അങ്ങനെയൊരു ഉദാഹരണം ചോദിക്കുന്നത് വിഡ്ഢിത്തമാണെന്നും കുറെ തവണ പറഞ്ഞതാണ്. എന്നിട്ടും പഴയ പല്ലവി തുടരുകയാണോ?\n>>അവിടെയില്ലാത്ത ഒരര്‍ഥം ഇവിടെ വരണമെങ്കില് ആ പ്രയോഗത്തിന് ശാരീരികമായ ഉയര്‍ത്തല് എന്ന അര്‍ഥം വരുന്ന ഏതെങ്കിലും ഒരു പ്രയോഗം ഉദാഹരണമായി താങ്കള് കാണിക്കണം. കാണിക്കാന് ഇല്ലാത്തിടത്തോളം കാലം ആ പ്രയോഗം അത്മീയമായ ഉയര്‍ത്തല് എന്ന അര്‍ഥത്തില് മാത്രമേ അകാവൂ.<<\n= ഇതിനു മറുപടി മുമ്പേ തന്നു. എന്റെ മുന് പ്രതികരണങ്ങള് നോക്കുക. ഖണ്ഡിക്കാന് കഴിയുമെങ്കില് അത് ചെയ്യുക. ആത്മീയമായ ഉയര്‍ത്തലാണോ അല്ലേ എന്ന് അപ്പോള് തെളിയും.\n>>അപ്പോള് ഈസാനബി തിരിച്ചു വരുന്നതിനു മുമ്പ് അദ്ദേഹത്തില് വിശ്വസിക്കാതെ മരിച്ചു പോയ വേദക്കാരോ?<<\n=അവര് ഈസാനബിയെ കാണാതെയല്ലേ മരിച്ചത്. ഈസാനബി വരുന്ന സമയത്തുള്ള വേദക്കാരൊക്കെ അദ്ദേഹത്തില് വിശ്വസിക്കും.\n>>താങ്കളുടെ ഇരട്ടത്താപ്പ് പകല്‍വെളിച്ചം പോലെ ഇവിടെ വ്യക്തമാകുന്നു. ഒരേപോലെ ഉപയോഗിച്ച രണ്ടു പ്രയോഗങ്ങളില് ഒന്ന് മരിപ്പിച്ചും ഒന്നു മരിപ്പിക്കാതെയും എന്ന് താങ്കള് ഒരുളുപ്പുമില്ലാതെ പറയുന്നു. എന്നിട്ടു പറയുന്നു ഞാനാണ് ദുര്‍വ്യാഖ്യാനം ചെയ്യുന്നത് എന്ന്. ഒരു വിധ വ്യാഖ്യാനത്തിന്‍റെയും ആവശ്യമില്ലാത്ത വിധം കാര്യങ്ങള് ഇവിടെ വ്യക്തമാണ്.<<\n= ഒരേ പദം രണ്ടിടത്ത് വരുമ്പോള് അതിന്റെ ഉദ്ദേശ്യം ഒരു പോലെയാകണം എന്ന നിയമം ഭാഷയിലില്ല. 'തിരിച്ചു വിളിച്ചപ്പോള് ' എന്നാണു രണ്ടിടത്തും അര്‍ഥം. എന്നാല് ആ തിരിച്ചു വിളിയുടെ സ്വഭാവം വ്യത്യസ്ഥമാണെന്ന് ഞാനല്ല, പ്രമാണങ്ങളാണ് പറയുന്നത്. അത് മുമ്പേ തെളിയിച്ചതുമാണ്.\nഖുര്‍ആനില് അള്ളാഹു റസൂലിനു സ്വലാത്ത് ചെയ്യുന്നു എന്ന് പറയുന്നുണ്ട്. നമ്മോട് അങ്ങനെ ചെയ്യാന് കല്‍പ്പനയുമുണ്ട്. നാം ചെയ്യുന്ന പോലെയാണോ അല്ലാഹുവിന്റെ സ്വലാത്ത്? വ്യത്യാസമില്ലേ? എന്നിട്ട് രണ്ടിനും കൂടി ഒരേ പദമല്ലേ ഉപയോഗിച്ചത്? അതും ഒരേ ആയത്തില് ?\n>>പറഞ്ഞാല് പോരാ. തെളിവുകള് കൊണ്ടു വരണം. ദുര്‍വ്യാഖ്യാനം ചെയ്യുന്നത് ആരാണെന്ന് ചിന്തിക്കുന്നവര്‍ക്ക് മനസ്സിലാകാന് മുകളിന് ഞാന് ഉദ്ധരിച്ച തെളിവുകളിലൂടെ ഒന്നു കണ്ണോടിച്ചാല് മാത്രം മതി.<<\n= തെളിവല്ലേ ഇതുവരെ പറഞ്ഞത്. ഖണ്ഡിക്കാന് കഴിയാത്തതിന് ഞാന് ഉത്തരവാദിയല്ല. ഖുര്‍ആന് വാക്യങ്ങളും പിന്‍ബലമായി ഹദീസുകളുമൊക്കെ ഞാന് തന്നു. എന്നിട്ടും ഞാന് ദുര്‍വ്യാഖ്യാനം ചെയ്യുന്നു എന്ന് ആരോപണവും.\n>>വിശുദ്ധ ഖുര്‍ആന്‍റെ വ്യാഖ്യാനമായാണ് ഹദീസുകളെ എടുക്കേണ്ടത്. അല്ലാതെ ഹദീസുകളില് കാണുന്ന കാര്യത്തിനൊപ്പിച്ച് വിശുദ്ധ ഖുര്‍ആന് വ്യാഖ്യാനിക്കാന് തുനിഞ്ഞാല് അബദ്ധത്തില് ചെന്നു ചാടും. അതാണ് താങ്കള്‍ക്ക് പറ്റുന്നത്.<<\n= ഹദീസിനെ തൊടാന് ഇപ്പോഴും ധൈര്യമില്ല താങ്കള്‍ക്ക്. ശരിക്കും ഉരുളുകയാണ്. എനിക്കെതിരെ ഹദീസുകള് കൊണ്ട് വരുന്ന (അതിനു മറുപടിയും തന്നു) താങ്കള്‍ക്ക് ഞാന് പറഞ്ഞ ഹദീസുകളെ തൊടാതിരികാന് പറയുന്ന ന്യായം കൊള്ളാം. ഞാന് ഖുര്‍ആന് സൂക്തങ്ങള് ആദ്യം പറയുകയും അത് വെച്ച് തന്നെ എന്റെ വാദം സ്ഥാപിക്കുകയും ചെയ്തിട്ടുണ്ട്. എന്നിട്ടാണ് അതിനു പിന്‍ബലമായി ഹദീസുകള് കൊണ്ട് വന്നത്.\nപ്രമാണങ്ങളെ വിലമതിക്കുന്നവര് വിലയിരുത്തട്ടെ ആരാണ് ദുര്‍വ്യാഖ്യാനം ചെയ്യുന്നതും ഹദീസുകള് സ്വീകരിക്കാതെ തള്ളുന്നതെന്നും.\nPosted by Life and Health at 6:11 AM\nnandu nandanam January 20, 2014 at 11:00 PM\nസലീം താങ്കള് പറയുന്നതാണ് ശരിയും യുക്തിഭദ്രവും\nnandu nandanam January 20, 2014 at 11:18 PM\nഇസ്ലാം മതത്തെ എതിര്‍ക്കുന്ന യുക്തിവാദികള് ഈസാ നബി ആകാശത്ത് നിന്നും വടി വാളൂമായി മുസ്ലിങ്ങളല്ലാത്തവരെ കൊല്ലും എന്നൊക്കെയാണ് മുസ്ലിങ്ങളുടെ വിശ്വാസം എന്നൊക്കെ പറഞ്ഞപ്പോള് അവരുടെ എതിര്‍പ്പു കൊണ്ട് പറഞ്ഞുണ്ടാക്കുന്നതാകാം എന്നാ കരുതിയത്.പക്ഷേ പിന്നീടാ മനസിലായത് അതൊക്കെ അവരുടെ പ്രധാനവിശ്വാസമാണെന്ന്..ഈ ചര്‍ച്ച തന്നെ എത്ര തമാശയാ..2000കൊല്ലം മുന്‍പ് ജനിച്ചയാള് മരിച്ചു പോയെന്ന് പറയുന്നത് തന്നെ എന്ത് മണ്ടത്തരമാണ്..കൃസ്ത്യാനികളുടെ വിശ്വാസവും ഇതു തന്നെ...ആകാശത്ത് നിന്നും വെട്ടിക്കൊല്ലുന്ന..കുരിശ് എവിടെ കണ്ടാലും തല്ലിയൊടിക്കുന്ന ..പന്നിക്ക് വംശ നാശം വരുത്തുന്ന...അയ്യോ മുസ്ലിമല്ലാത്ത പാവപ്പെട്ടവരെയൊക്കെ കൊല്ലാനായി നീ താഴേക്കിറങ്ങല്ലേ യേശു...നീ അവിടെ തന്നെ ഇരുന്നോ ..ആകാശത്ത്.\nnandu nandanam January 20, 2014 at 11:31 PM\nഏത് മണ്ടത്തരവും സങ്കല്‍പിച്ചിട്ട് അതിന് ദൈവത്തിന് ശക്തിയില്ലേന്ന് ചോദിക്കുന്ന നിഷ്കളങ്കത അറിവു കേടിന്‍റേതാകാം..ഒരു കുട്ടി പറയും പോലെ ഞങ്ങടപ്പൂപ്പന് കായ കല്‍പ ചികിത്സ നടത്തീ ദൈവത്തിന്‍റെ വരം വാങ്ങി ആകാശത്തേക്ക് ജീവനോടെ കേറിയങ്ങു പോയി...ഇത് കേട്ട് ആരെങ്കിലും എതിര്‍ത്താ കുട്ടി പറയും .."എന്താ ദൈവത്തിന് അതിനുള്ള ശക്തീല്ലേ":കണ്ടോ ദൈവം നിഷേധം പറയുന്നെ..ദൈവം നിന്നെ ശിക്ഷിക്കട്ടെ....\nnandu nandanam January 20, 2014 at 11:38 PM\nആകാശത്ത് ജീവിക്കുന്ന യേശു വിശ്വാസം കൃസ്ത്യാനികളുടെ മത മാറ്റം വഴി മുസ്ലിങ്ങളിലെത്തിയതാകാം.\nSalim PM January 14, 2015 at 4:16 AM\nഎന്തോ കാര്യം ഗൂഗിളില് തപ്പുന്നതിനിടെ യാദൃച്ഛികമായാണ് ഇവിടെ എത്തിയത്. മുഴുവന് സം‌വാദവും വായിച്ച nandu nandanam ന്‍റെ അഭിപ്രായം അവിടെ ഉള്ളതുകൊണ്ട് ഞാന് കൂടുതലായി എന്തെങ്കിലും എഴുതുന്നില്ല. എഴുതിയിട്ടു കാര്യവുമില്ല. ഉറങ്ങുന്നവരെയല്ലേ ഉണര്‍ത്താന് പറ്റൂ.\nNafil Nanethan March 19, 2016 at 12:05 AM


Audi Q8 Launched In India At Rs 1.33 Crore | CarDekho.com\nപ്രസിദ്ധീകരിച്ചു ഓൺ ജനുവരി 21, 2020 12:13 pm വഴി rohit വേണ്ടി\n55 ടി.എഫ്. എസ്.ഐ പെട്രോൾ മോഡലിൽ മാത്രമേ ക്യൂ 8 ലഭ്യമാകുകയുള്ളൂ.\nബി.എസ്6അനുസൃത 3.0 ലിറ്റർ എൻജിനും 8-സ്പീഡ് ഓട്ടോമാറ്റിക് ട്രാൻസ്മിഷൻ ഗിയർബോക്സും ക്യൂ 8ന് ശക്തി പകരും.\nഫോർ സോൺ ക്ലൈമറ്റ് കൺട്രോൾ, കണക്ടഡ് കാർ ടെക്നോളജി എന്നിവ സവിശേഷതകളാണ്.\nബി.എം.ഡബ്ലൂ എക്സ് 6ന് വൻ എതിരാളിയായിരിക്കും ക്യൂ 8.\nഓഡി ഇന്ത്യ അതിന്റെ ഏറ്റവും പുതിയ എസ്.യു.വിയായ ക്യൂ 8, 1.33 കോടി രൂപ എക്സ് ഷോറൂം വിലയിൽ പുറത്തിറക്കി. ഇനി മുതൽ ഓഡിയുടെ ഇന്ത്യയിലെ മുൻനിര എസ്.യു.വിയാകാൻ പോകുന്ന ക്യൂ 8, 55 ടി.എഫ്. എസ്.ഐ ക്വാട്ടറോ പെട്രോൾ വേരിയന്റിൽ ലഭ്യമാകും.\nസ്പെസിഫിക്കേഷൻസ് പ്രകാരം ഓഡിയുടെ ഏറ്റവും വലിയ കാർ അല്ല ക്യൂ 8. ക്യൂ 7നുമായി താരതമ്യം ചെയ്യുമ്പോൾ ഇതിന്റെ വലിപ്പം ഇപ്രകാരമാണ്:\nഓഡി ക്യൂ 8\nഓഡി ക്യൂ 7\nബി.എസ്6അനുസൃത 3.0 ലിറ്റർ ടി. എഫ്.എസ്.ഐ എൻജിനും 48V മൈൽഡ് ഹൈബ്രിഡ് സിസ്റ്റവും നൽകുന്ന 340PS ശക്തിയും 500Nm ടോർക്കും ക്യൂ 8ന്റെ പ്രത്യേകതയാണ്. 8-സ്പീഡ് ഓട്ടോമാറ്റിക് ട്രാൻസ്മിഷൻ ഗിയർബോക്സും എ.ഡബ്ല്യൂ.ഡി ഡ്രൈവ് ട്രെയിനും നൽകിയിട്ടുണ്ട്.\nഡിസൈൻ മേഖലയിൽ നോക്കിയാൽ, ഓഡി കാറുകളിലെ തന്നെ ഏറ്റവും വലിയ ഗ്രിൽ ആണ് ഇതിന് നൽകിയിരിക്കുന്നത്. ഓഡിയുടെ മാട്രിക്സ് എൽ.ഇ.ഡി യൂണിറ്റുകളും, എൽ.ഇ.ഡി ഹെഡ് ലാമ്പുകളും ഡിസൈനിന്റെ ഭാഗമാണ്. 21 ഇഞ്ച് അലോയ് വീലുകളും ഘടിപ്പിച്ചിട്ടുണ്ട്. പിന്നിലേക്ക് പോകുമ്പോൾ കണക്ടഡ് എൽ.ഇ.ഡി ടെയിൽ ലാമ്പുകളും ഡ്യൂവൽ എക്സ് ഹോസ്റ്റ് ടിപ്പുകളും പിടിപ്പിച്ചിരിക്കുന്നു.\nകാറിനകത്ത് മികച്ച ലൈറ്റിംഗ് സൗകര്യങ്ങളും കണക്റ്റഡ് കാർ ടെക്നോളജി, ഫോർ സോൺ ക്ലൈമറ്റ് കണ്ട്രോൾ, പനോരമിക് സൺ റൂഫ്, ക്രൂയിസ് കൺട്രോൾ, പവേർഡ് ഫ്രണ്ട് സീറ്റുകൾ, ബാങ് ആൻഡ് ഒലുഫ്‌സെൻ സൗണ്ട് സിസ്റ്റം എന്നിവയും കാണാം. സുരക്ഷാക്രമീകരണങ്ങൾ നോക്കുകയാണെങ്കിൽ 8 എയർ ബാഗുകളും എ.ബി.എസ് വിത്ത് ഇ.ബി. ഡി, 360 ഡിഗ്രി ക്യാമറ, ടയർ പ്രഷർ മോണിറ്റർ, ലൈൻ ഡിപ്പാർച്ചർ വാണിംഗ്, ഇലക്ട്രോണിക് സ്റ്റെബിലിറ്റി കൺട്രോൾ, പിന്നിലും മുന്നിലും പാർക്കിംഗ് സെൻസറുകൾ എന്നിവയും ഉണ്ട്.\n2 ടച്ച്സ്ക്രീൻ സിസ്റ്റം നൽകിയിട്ടുണ്ട്. ഒന്ന് ഇൻഫോടെയ്ൻമെന്റ് ഡിസ്പ്ലേക്കും മറ്റേത് ക്ലൈമറ്റ് കണ്ട്രോൾ സെറ്റിംഗ്സിനും ആണ് നൽകിയിരിക്കുന്നത്. കൂടാതെ ഓഡി എ 6ലെ പോലെ തന്നെ വെർച്വൽ കോക്ക്പിറ്റ് ഓൾ ഡിജിറ്റൽ ഇൻസ്ട്രുമെന്റ് കൺസോളും നൽകിയിട്ടുണ്ട്.\n1.3 കോടി എക്സ് ഷോറൂം വിലയിലാണ് ക്യൂ 8 വിൽപനക്ക് എത്തുന്നത്. ഉടൻ പുറത്തിറങ്ങുന്ന ബി.എം.ഡബ്ല്യു, എക്സ് 6ന് പ്രധാന വെല്ലുവിളിയായിരിക്കും ഈ ക്യൂ 8.\nകൂടുതൽ വായിക്കൂ: ഓഡി ക്യൂ 8 ഓട്ടോമാറ്റിക്\nWrite your Comment ഓൺ ഓഡി യു8\nയു8 ഉം എക്സ്7 തമ്മിൽ\nRs.93.90 lakh- 1.31 സിആർ*\nയു8 ഉം എക്സ്5 തമ്മിൽ\nയു8 ഉം ക്യു7 തമ്മിൽ\nRs.80.72 lakh- 2.13 സിആർ *\nയു8 ഉം ഡിഫന്റർ തമ്മിൽ\nഹോംപുതിയ കാറുകൾവാർത്തഓഡി ക്യു 8, 1.33 കോടി രൂപയ്ക്ക് ഇന്ത്യയിൽ അവതരിപ്പിച്ചു


“ഖലം ” സമാപിച്ചു . – RSC Online\nJuly 9, 2017 July 9, 2017 Sadiq saqafi jafani\nഅല് ഖസീം:രിസാല സ്റ്റഡി സര്‍ക്കിള് അല് ഖസീം സെന്‍ട്രല് കമ്മിറ്റി പ്രവാസ യവ്വനം സാംസ്‌കാരിക സംഘബോധം എന്ന ശീര്‍ഷകത്തില് കലാലയ സാംസ്‌കാരിക വേദി പ്രഖ്യാപനവും പദ്ധതി വിളംബരവും നടത്തി. ജൂലൈ ഏഴ് വെള്ളി ഉച്ചക്ക് രണ്ട് മണിക്ക് ബുറൈദയിൽ നടന്ന പരിപാടിയില് മാട്ടൂല് സയ്യിദ് കുഞ്ഞിക്കോയ തങ്ങള് പ്രാര്‍ഥന നടത്തി. ഖസീം ഐ സി എഫ് ദഅ്‌വാ സിക്രട്ടറി നിസാമുദ്ദീന് സഖാഫി ഉദ്ഘാടനം ചെയ്തു. അലി ഹൈദര് ഫാളിലി കാമിലി അധ്യക്ഷത വഹിച്ചു.\nആര് എസ് സി നാഷണല് വിസ്ഡം കണ്‍വീനര് കബീര് ചേളാരി പദ്ധതി അവതരണം നടത്തി. നാഷണല് ദഅ്‌വ കണ്‍വീനര് ഹാരിസ് സഖാഫി കൊടുങ്ങല്ലൂർ പ്രസംഗിച്ചു. കലാലയം സാംസ്‌കാരിക വേദിയുടെ പ്രഖ്യാനപനം അൽ ബർക്ക ഹോസ്പിറ്റൽ ജനറൽ വിഭാഗം ഡോ. ലൈജു നിര്‍വഹിച്ചു. ആര് എസ് സി ന്യൂസ് പോർട്ടൽ ഹോം പേജ് പ്രശസ്ത് എഴുത്തു കാരാൻ ഷാജു മേലാറ്റൂര് ലോഞ്ചിംഗ് നടത്തി .അര്‍ഷാദ് വള്ളിത്തോട് കലാലയ ഗാനം ആലപിച്ചു. നൗഫല് മണ്ണാര്‍ക്കാട് സ്വാഗതവും മക്ബൂല് തിരുവനന്തപുരം നന്ദിയും പറഞ്ഞു.\nകലാലയം സാസ്‌കാരിക വേദി പ്രഖ്യാപിച്ചു.\nOne thought on ““ഖലം ” സമാപിച്ചു .”


മാന് ട്രക്ക്‌സ് ഇന്ത്യ സിഎല്‍എ ഇവോ വാണിജ്യ വാഹനങ്ങള് പുറത്തിറക്കി – Future Kerala :\nകൊച്ചി: മാന് ട്രക്ക്‌സ് ഇന്ത്യ പ്രൈവറ്റ് ലിമിറ്റഡ് സിഎല്‍എ ഇവോ നിരയില് ഇന്ധനക്ഷമതയും കാര്യശേഷിയുമുള്ള ഹെവി കൊമേഴ്‌സ്യല് വാഹനങ്ങള് പുറത്തിറക്കി. ജര്‍മ്മനിയിലെ മാന് ട്രക്ക് & ബസ് എജിയുടെ സബ്‌സിഡിയറിയാണ് മാന് ട്രക്ക്‌സ് ഇന്ത്യ പ്രൈവറ്റ് ലിമിറ്റഡ്.\nസിഎല്‍എ ഇവോ 25.300 6X4 ബിഎസ്എ കണ്‍സ്ട്രക്ഷന് ടിപ്പര്, സിഎല്‍എ ഇവോ 49.300 6X4 ബിഎസ്എ ട്രാക്ടര് ഹെഡ് എന്നീ വാഹനങ്ങള് ആദ്യമായി ബൗമ കോണ്‍എക്‌സ്‌പോയില് പ്രദര്‍ശിപ്പിച്ചു. കഴിഞ്ഞ പത്ത് വര്‍ഷമായി ഇന്ത്യയില് പ്രവര്‍ത്തിക്കുന്ന മാന് മധ്യപ്രദേശിലെ പിത്താമ്പൂരിലെ പ്ലാന്റിലാണ് പുതിയ വാഹനങ്ങള് നിര്‍മ്മിച്ചിരിക്കുന്നത്. ഇന്ത്യന് വിപണിക്ക് അനുസൃതമായ രീതിയിലുള്ള വാഹനങ്ങള് ഏഷ്യന്, മിഡില്‍ഈസ്റ്റ്, ആഫ്രിക്കന് രാജ്യങ്ങളിലേക്ക് കയറ്റിയയ്ക്കാനും ലക്ഷ്യമിടുന്നുണ്ട്.\nശക്തിയും ഇന്ധനക്ഷമതയും ആഗോളനിലവാരത്തിലുള്ള പ്രകടനവും മികച്ച സാങ്കേതികവിദ്യയും സുരക്ഷയും ഉറപ്പാക്കുന്നവയാണ് പുതിയ വാണിജ്യവാഹനങ്ങള്. ലോക നിലവാരത്തിന് അനുസൃതമായി പരിശോധനകള് പൂര്‍ത്തിയാക്കിയ വാഹനങ്ങള്‍ക്ക് മികച്ച ഷാസി ഫ്രെയിമും സസ്‌പെന്‍ഷനുമാണ്. ഏറ്റവും കഠിനമായ പ്രദേശങ്ങളില് പോലും മികച്ച പ്രകടനം കാഴ്ചവയ്ക്കാന് സാധിക്കുന്നവയാണ് സിഎല്‍എ ഇവ നിര വാഹനങ്ങളെന്ന് കമ്പനി അവകാശപ്പെടുന്നു.\n9-സ്പീഡ് ഗിയര് ബോക്‌സുളളവയാണ് സിഎല്‍എ ഇവോ 25.300 6×4. ടര്‍ബോ ചാര്‍ജ്ഡ് ഇന്റര് കൂള്‍ഡ് എന്‍ജിനുകള് ഇലക്ട്രോണിക്കലി കണ്‍ട്രോള്‍ഡ് കോമണ് റെയില് സംവിധാനത്തിലാണ് പ്രവര്‍ത്തിക്കുന്നത്. മികച്ച ട്രാക്ഷനും ഉയര്‍ന്ന ഗ്രൗണ്ട് ക്ലിയറന്‍സും ഈ വാഹനങ്ങളുടെ പ്രത്യേകതയാണ്. കൂടാതെ എയ്‌റോഡൈനാമിക് കാബിന്, ഓപ്ഷണല് എസി എന്നീ സൗകര്യങ്ങളുണ്ട്.\nTags:\tCLA Evo, Man Trucks


ദിലീപിന്റെ സഹോദരിയെ പൊലീസ് ചോദ്യം ചെയ്യും • ഇ വാർത്ത | evartha\nദിലീപിന്റെ സഹോദരിയെ പൊലീസ് ചോദ്യം ചെയ്യും\nevartha Desk August 4, 2017, 12:27 pm August 4, 2017\nകൊച്ചി : നടിയെ ആക്രമിച്ച കേസില് ദിലീപിന്റെ സഹോദരിയെ പൊലീസ് ചോദ്യം ചെയ്യും. അപ്പുണ്ണിയുടെ മൊഴിയുടെ അടിസ്ഥാനത്തിലാണ് സഹോദരിയെ ചോദ്യം ചെയ്യുക. വിഷ്ണുവില് നിന്നും കത്ത് വാങ്ങിയ ശേഷം ദിലീപിന്റെ സഹോദരിയെ ഫോണില് വിളിച്ചതായി അപ്പുണ്ണി മൊഴിനല്‍കിയിട്ടുണ്ട്. സഹോദരിയുടെ ഫോണില് സംസാരിച്ചത് ദിലീപായിരുന്നോ എന്നാണ് പൊലീസ് പരിശോധിക്കുന്നത്. ഇതിനെക്കുറിച്ചുള്ള വിവരങ്ങള് അറിയാനാണ് സഹോദരിയെ ചോദ്യം ചെയ്യുന്നത്.\nകഴിഞ്ഞ ദിവസങ്ങളില് സഹോദരി ഭര്‍ത്താവിനേയും മറ്റുചില ബന്ധുക്കളേയും ചോദ്യം ചെയ്തിരുന്നു. പള്‍സര് സുനിയും അപ്പുണ്ണിയും നല്‍കിയ മൊഴിയുടെ അടിസ്ഥാനത്തില് കൂടുതല് പേരെ ചോദ്യം ചെയ്യേണ്ടതുണ്ടെന്നും അന്വേഷണസംഘം പറയുന്നു. പള്‍സര് സുനി അപ്പുണ്ണിയെ ഫോണില് വിളിക്കുമ്പോഴെല്ലാം ദിലീപും അടുത്തുണ്ടായിരുന്നതായി മൊഴി ലഭിച്ചിട്ടുണ്ട്. അതേസമയം കേസില് 30 ദിവസത്തിനിടെ കുറ്റപത്രം സമര്‍പ്പിക്കാനാണ് പൊലീസ് നീക്കം.


വനത്തോടു ചേർന്ന ജനവാസ മേഖലയിൽ നിത്യേന പുലികളുടെ സാന്നിധ്യം ! കല്ലടിക്കോട് സ്വകാര്യ വ്യക്തിയുടെ തോട്ടത്തിൽ പുലിക്കുട്ടിയെ ചത്ത നിലയിൽ കണ്ടെത്തി – Sathyam Online\nമുണ്ടൂർ: പാലക്കാട് ജില്ലയുടെ വന മേഖലയിൽ നിത്യേന പുലികളുടെ സാന്നിധ്യം. കല്ലടിക്കോട് പറക്കലടിയിൽ ഇന്ന് പുലർച്ചെ ചത്ത നിലയിൽ കാണപ്പെട്ട പുലിക്കുട്ടിയുടെ ജഡം വനപാലകർ കല്ലടിക്കോട് മേലേ പയ്യേനിയിലുള്ള ഫോറസ്റ്റ് ഓഫീസിൽ എത്തിച്ചു.\nമലയിലേക്കുള്ള വഴിമധ്യേ പറക്കലടി പ്രദേശത്ത് സ്വകാര്യ വ്യക്തിയുടെ തോട്ടത്തിൽ നാട്ടുകാരാണ് പുലിയെ ചത്ത നിലയിൽ കണ്ടത്. പിന്നീട് റേഞ്ച് ഓഫിസിലെത്തിച്ച് വനപാലകരുടെ നിരീക്ഷണത്തിലാക്കി. ഭക്ഷണം കിട്ടാതെ അവശ നിലയിലായതാണ് മരണ കാരണം എന്നറിയുന്നു. പോസ്റ്റ്മോർട്ടത്തിനു ശേഷം ജഡം പ്രോട്ടോക്കോൾ പ്രകാരം ദഹിപ്പിച്ചേക്കും.\nഒലവക്കോട് ഉമ്മിനിയിൽ ആൾതാമസമില്ലാത്ത വീടിനുള്ളിൽനിന്ന് പുലിക്കുട്ടികളെ കണ്ട ശേഷം ജില്ലയിൽ വന മേഖലയിൽ പലയിടത്തും പുലികളുടെ സാന്നിധ്യം ശക്തമാകുന്നത് ജനങ്ങളെ ഭീതിയിലാക്കുന്നുണ്ട്.


പിങ്ക് പോലീസ് മൂവാറ്റുപുഴയിലും : Deepika.com Nattu Visesham\nFriday, July 12, 2019 1:13 AM IST\nമൂവാറ്റുപുഴ: സ്ത്രീകളും കുട്ടികളും ഉൾപ്പെടെയുള്ളവരുടെ പ്രത്യേക സുരക്ഷയ്ക്കായി ഇനി പിങ്ക് പോലീസ് മൂവാറ്റുപുഴയിലും. പ്രത്യേക പരിശീലനം ലഭിച്ച വനിതാ പോലീസിനെയാണ് പിങ്ക് പോലീസിലേക്ക് നിയോഗിച്ചിരിക്കുന്നത്. 1515 നന്പരിൽ വിളിച്ചാൽ ക്ഷണനേരം കൊണ്ട് പിങ്ക് പോലീസ് സ്ഥലത്തെത്തുകയും നടപടി സ്വീകരിക്കുകയും ചെയ്യും.\nനഗരത്തിലെ ബസ്‌സ്റ്റാൻഡുകളിൽ അടക്കം കേന്ദ്രീകരിക്കുന്ന സാമൂഹ്യവിരുദ്ധർക്ക് പിങ്ക് പോലീസ് ഇനി പേടിസ്വപ്നമാകും. തിരക്കേറിയ ആശ്രമം ബസ് സ്റ്റാൻഡിലെ പോലീസ് എയ്ഡ് പോസ്റ്റ് അടക്കം സാമൂഹിക വിരുദ്ധർ താവളമാക്കുകയാണെന്നുള്ള പരാതി ഉയർന്ന സാഹചര്യത്തിലാണ് പിങ്ക് പോലീസിന്‍റെ പ്രവർത്തനം ഊർജിതമാക്കിയിരിക്കുന്നത്.\nതിരക്കേറിയ സമയമായ രാവിലെയും, വൈകുന്നേരവും ബസ്‌സ്റ്റാൻഡുകളിലും മറ്റും ഇവരുടെ സേവനം ലഭ്യമാകും. ഏതാനം ദിവസം മുന്പ് ആശ്രമം ബസ്‌സ്റ്റാൻഡിലെ പോലീസ് എയ്ഡ് പോസ്റ്റിനകത്തെ കസേരകളും മറ്റും മദ്യപാന സംഘം തല്ലിത്തകർത്തിരുന്നു. ലക്ഷങ്ങൾ ചെലവഴിച്ച് നവീകരിച്ച ബസ്‌സ്റ്റാൻഡ് മദ്യപാനികളുടെയും സാമൂഹിക വിരുദ്ധരുടെയും താവളമായി മാറിയിരിക്കുകയാണ്.\nസ്ത്രീകളടക്കം സ്റ്റാൻഡിൽ ബസ് കാത്തുനിൽക്കാൻ കഴിയാത്ത അവസ്ഥയാണ്. ബസ്‌സ്റ്റാൻഡിലെ സ്ത്രീകൾക്കുള്ള ഇരിപ്പിടങ്ങൾ ഇവർ കൈയടക്കുകയും ഉച്ചത്തിൽ അസഭ്യങ്ങൾ വിളിച്ചു പറയുകയും ചെയ്യുന്നത് പതിവുകാഴ്ചയാണ്. പിങ്ക് പോലീസ് സജീവമാകുന്നതോടെ മദ്യപാനികളുടേയും സാമൂഹ്യ വിരുദ്ധരുടേയും ശല്യം ഇല്ലാതാകുമെന്ന പ്രതീക്ഷയിലാണ് യാത്രക്കാർ.


നില്‍ക്കാന് പോലും ആവാതെ രക്തത്തില് കുളിച്ച നിലയില് 12കാരി ; നേരിട്ടത് ക്രൂരപീഢനമെന്ന് ആശുപത്രി അധികൃതര് – East Coast Daily Malayalam\nലൈഫ്: സർക്കാരിന് തിരിച്ചടിയായി ഹൈക്കോടതി നിർദേശം\nഈ നിയമങ്ങള് എല്ലാം ഒക്ടോബര് 1 മുതല് മാറുന്നു ; ഉപയോക്താക്കള്‍ക്ക് മുന്നറിയിപ്പുമായി എസ്ബിഐ\nഹത്രാസിലെ ഞെട്ടൽ മാറുംമുമ്പെ രാജസ്ഥാനിലും പീഡനം; 15ഉം 13ഉം വയസുള്ള സഹോദരിമാരെ തട്ടിക്കൊണ്ടുപോയി പീഡിപ്പിച്ചത് ദിവസങ്ങളോളം\nകോവിഡിനെ ഞാൻ ഭയപ്പെട്ടിരുന്നില്ല, എന്നാൽ ന്യൂമോണിയയും ഷുഗറും ഒപ്പം വന്നപ്പോൾ കൈവിട്ടുപോയി; മലയാളികളെ ഞെട്ടിച്ച് നടി സീമ ജി നായരുടെ കുറിപ്പ്\nസിപിഎം ഓഫീസ് പ്രവർത്തിക്കുന്ന വായനശാലക്കു നേരേ ബോംബേറ്\nനില്‍ക്കാന് പോലും ആവാതെ രക്തത്തില് കുളിച്ച നിലയില് 12കാരി ; നേരിട്ടത് ക്രൂരപീഢനമെന്ന് ആശുപത്രി അധികൃതര്\nAug 6, 2020, 07:08 pm IST\nദില്ലി: ദില്ലിയില് പന്ത്രണ്ടു വയസുകാരിക്ക് ക്രൂരപീഡനം. പശ്ചിംവിഹാര് സ്വദേശിയായ പെണ്‍കുട്ടിയ്ക്കാണ് ക്രൂരപീഡനത്തിന് ഇരയായത്. ഗുരുതരാവസ്ഥയിലായ പെണ്‍കുട്ടി എംയിസില് ചികിത്സയിലാണ്. നില്‍ക്കാന് പോലും ആവാതെ രക്തത്തില് കുളിച്ച നിലയില് പരിക്കേറ്റ പെണ്‍കുട്ടിയെ വീടിന്റെ ബാല്‍ക്കണിയില് അയല്‍ക്കാരാണ് കണ്ടെത്തിയത്. ചൊവ്വാഴ്ച വൈകുന്നേരം 5.30ഓടെയാണ് സംഭവം നടന്നതെന്ന് പൊലീസ് വ്യക്തമാക്കി. അയല്‍ക്കാരാണ് സംഭവം പൊലീസിനെ അറിയിച്ചത്. വെന്റിലേറ്റര് സഹായത്തിലാണ് പെണ്‍കുട്ടിയുള്ളതെന്ന് എയിംസ് അധികൃതര് വ്യക്തമാക്കി. തലയ്ക്കും സ്വകാര്യ ഭാഗങ്ങളിലെ പരിക്കിനും പെണ്‍കുട്ടിക്ക് രണ്ട് ശസ്ത്രക്രിയകള് കഴിഞ്ഞതായും ഡോക്ടര്‍മാര് വിശദമാക്കി.\nകുട്ടി വീട്ടില് തനിച്ചായിരുന്നുവെന്നും കുട്ടിയുടെ അമ്മയും സഹോദരിയും ജോലിക്ക് പോയ സമയത്ത് അജ്ഞാതനായ പുരുഷന് ലൈംഗികമായി പീഡിപ്പിച്ചുവെന്നും പൊലീസ് വ്യക്തമാക്കി. പെണ്‍കുട്ടിയും മാതാപിതാക്കളും സഹോദരിയും അടങ്ങുന്ന കുടുംബം ഒറ്റമുറി വീട്ടിലായിരുന്നു താമസിച്ചിരുന്നത്. വീടിന് സമീപത്തുള്ള ഫാക്ടറിയിലാണ് ഇവര് ജോലി ചെയ്യുന്നത്. വീട്ടില് മറ്റാരുമില്ലെന്ന് മനസിലായ ശേഷം അക്രമി വീട്ടിമുള്ളില് കയറി പെണ്‍കുട്ടിയുടെ മുഖത്തും തലയിലും മൂര്‍ച്ചയുള്ളതും ഭാരമേറിയതുമായ വസ്തു ഉപയോഗിച്ച് പലതവണ അടിച്ചതായും തുടര്‍ന്ന് ഗുരുതരാവസ്ഥയില് പെണ്‍കുട്ടിയെ കണ്ട അയല്‍വാസികള് സമീപത്തെ ക്ലിനിക്കിലെത്തിക്കുകയായിരുന്നുവെന്നും തുടര്‍ന്ന പെണ്‍കുട്ടിയുടെ ശരീരത്തിലും വയറിലും മുഖത്തും കാലിലും ഉണ്ടായ മുറിവുകള് ശ്രദ്ധിച്ചതോടെ പെണ്‍കുട്ടിയെ സഞ്ജയ് ഗാന്ധി ആശുപത്രിയിലേക്ക് കൊണ്ടുപോവുകയായിരുന്നുവെന്നും പെണ്‍കുട്ടിയുടെ അവസ്ഥ മോശമായതിനെ തുടര്‍ന്ന് രാത്രിയില് പെണ്‍കുട്ടിയെ എയിംസിലേക്ക് മാറ്റുകയായിരുന്നുവെന്നും പൊലീസ് പറയുന്നു.\nഅതേസമയം വീട്ടില് ആരും അതിക്രമിച്ച് കയറിയ ലക്ഷണങ്ങള് ഇല്ലെന്നും അക്രമിയെ കുട്ടിക്ക് പരിചയമുള്ള ആളാവാനാണ് സാധ്യതയുള്ളതെന്നുമാണ് പൊലീസ് പറയുന്നത്. വീട്ടില് മറ്റാരുമില്ലെന്ന് മനസിലായ ശേഷം അക്രമിയെത്തിയെന്നാണ് പൊലീസ് നിരീക്ഷിക്കുന്നത്. പെണ്‍കുട്ടിയെ ആശുപത്രിയിലെത്തി സന്ദര്‍ശിച്ച ദില്ലി മുഖ്യമന്ത്രി അരവിന്ദ് കെജ്രിവാള് പ്രതികളെ സ്വതന്ത്രരായി വിഹരിക്കാന് അനുവദിക്കരുതെന്ന് പൊലീസിന് നിര്‍ദ്ദേശം നല്‍കിയിട്ടുണ്ട്.\nസംഭവത്തില് എഫ് ഐആര് രജിസ്റ്റര് ചെയ്ത് അന്വേഷണം ആരംഭിച്ചതായി ദില്ലി ഡിസിപി വ്യക്തമാക്കി. കൊലപാതകശ്രമത്തിനും പോക്‌സോ നിയമപ്രകാരവുമാണ് കേസെടുത്തിരിക്കുന്നത്. പൊലീസ് അയല്‍വാസികളെ ചോദ്യം ചെയ്യല് അരംഭിച്ചു. കൂടാതെ സമീപ പ്രദേശങ്ങളിലെ സിസിടിവി ദൃശ്യങ്ങള് പരിശോധിക്കുകയും പ്രതികളെ തിരിച്ചറിയാന് ശ്രമിക്കുന്നതായും പൊലീസ് വ്യക്തമാക്കി.\nDelhi 12 year old girl raped aims hospital\nകൊറോണ ബാധിക്കുന്ന യുവാക്കളുടെ എണ്ണം മൂന്ന് മടങ്ങായി വര്‍ധിക്കുന്നു; മുന്നറിയിപ്പുമായി ലോകാരോഗ്യ സംഘടന\nകൊറോണ ഡ്യൂട്ടിക്കിടയില് എസ്‌ഐക്ക് നേരെ ആക്രമണം\nആശുപത്രിയിലെത്തിയ രോഗിയോട് മാസ്‌ക് ധരിക്കാന് പറഞ്ഞതിന് രോഗിയും കൂടെ വന്നയാളും ചേര്‍ന്ന് മര്‍ദ്ദിച്ചു\nSep 27, 2020, 07:31 pm IST\nസര്‍ക്കാര് ആശുപത്രിയില് വെന്റിലേറ്ററുകള് ലഭ്യമല്ലാത്തതിനെത്തുടര്‍ന്ന് നവജാതശിശു മരിച്ചു\nSep 19, 2020, 07:55 am IST\nകേന്ദ്ര ആഭ്യന്തര മന്ത്രി അമിത് ഷായെ വീണ്ടും ആശുപത്രിയില് പ്രവേശിപ്പിച്ചു\nSep 13, 2020, 06:21 am IST\nOct 1, 2020, 12:44 pm IST\nOct 1, 2020, 12:35 pm IST\nOct 1, 2020, 12:31 pm IST\nOct 1, 2020, 12:25 pm IST\nOct 1, 2020, 12:23 pm IST


‘ഗോവ പിടിച്ചാല് 2024ല് രാജ്യം പിടിക്കാം’; കോണ്‍ഗ്രസിനെ ചരിത്രം ഓര്‍മ്മിപ്പിച്ച് പി ചിദംബരം | Malayali Express\nHomeIndia'ഗോവ പിടിച്ചാല് 2024ല് രാജ്യം പിടിക്കാം'; കോണ്‍ഗ്രസിനെ ചരിത്രം ഓര്‍മ്മിപ്പിച്ച് പി ചിദംബരം\nപനാജി: അടുത്ത വര്‍ഷം നടക്കുന്ന തെരഞ്ഞെടുപ്പിലൂടെ തിരിച്ചുവരവിനുള്ള മുന്നൊരുക്കങ്ങളിലാണ് കോണ്‍ഗ്രസ്. ഉത്തര്‍പ്രദേശ് ഉള്‍പ്പെടെയുള്ള സംസ്ഥാനങ്ങളില് തെരഞ്ഞെടുപ്പ് നടക്കാന് ഒരുങ്ങുമ്പോള് കോണ്‍ഗ്രസ് നേതാക്കള് സജീവ പ്രവര്‍ത്തനങ്ങളാണ് നടത്തുന്നത്. ഉത്തര്‍പ്രദേശില് പ്രിയങ്ക ഗാന്ധിയുടെ നേതൃത്വത്തിലുള്ള പ്രവര്‍ത്തനങ്ങളാണ് നടക്കുന്നത്.\nഗോവയിലും കോണ്‍ഗ്രസ് തിരിച്ചുവരവിന് ശ്രമിക്കുകയാണ്. പി ചിദംബരത്തിന്റെ നേതൃത്വത്തിലാണ് ഗോവയില് തെരഞ്ഞെടുപ്പ് പ്രവര്‍ത്തനങ്ങള് നടക്കുന്നത്. ഗോവയില് വിജയിക്കാന് കഴിഞ്ഞാല് 2024ല് രാജ്യം പിടിക്കാനാകുമെന്നാണ് അദ്ദേഹത്തിന്റെ വാദം.\nപനാജിയില് കോണ്‍ഗ്രസിന്റെ തെരഞ്ഞെടുപ്പ് പ്രചാരണ കമ്മിറ്റി ഓഫീസ് ഉദ്ഘാടനം ചെയ്തു സംസാരിക്കുകയായിരുന്നപു അദ്ദേഹം. ‘ഗോവയില് ജയിച്ചാല് ഡല്‍ഹിയിലും ജയിക്കും. 2007ല് ഗോവയില് വിജയിച്ചു. 2009ല് നമ്മള് ലോക്‌സഭ തെരഞ്ഞെടുപ്പില് ജയിച്ചു. 2012ല് ഗോവ നഷ്ടപ്പെട്ടു. 2014ല് നമ്മള് കേന്ദ്രത്തിലും തോറ്റു’ ചിദംബരം പറയുന്നു.\nPrevious articleമുന് പ്രധാനമന്ത്രി മന്‍മോഹന് സിങിനെ എയിംസില് പ്രവേശിപ്പിച്ചു;\nNext articleഐപിഎൽ: നാലാം കിരീടത്തിൽ മുത്തമിട്ട് ചെന്നൈ സൂപ്പർ കിംഗ്‌സ്; കൊൽക്കത്തയെ പരാജയപ്പെടുത്തിയത് 27 റൺസിന്\nവിൻഡ്സർ മലയാളി അസ്സോസിയേഷൻ്റെ പ്രഥമ വനിത പ്രസിഡൻ്റായി റാണി താമരപ്പള്ളിൽ ചുമതലയേറ്റു.\nനിയമ വിദ്യാർത്ഥിയുടെ ആത്മഹത്യ: പൊലീസിന്‍റേത് സ്ത്രീവിരുദ്ധ മനോഭാവമെന്ന് ആനി രാജ


ആന്‍മേരിയുടെ മരണം കൊലപാതകം, സഹോദരൻ ഐസ്‌ക്രീമില് വിഷം കലര്‍ത്തി നൽകി,അച്ഛനും അമ്മയും ഉള്‍പ്പെടെ കുടുംബാംഗങ്ങളെയെല്ലാം ആല്‍ബിന് കൊലപ്പെടുത്താന് ശ്രമിച്ചു. – NavaKerala News\nHome/Crime/ആന്‍മേരിയുടെ മരണം കൊലപാതകം, സഹോദരൻ ഐസ്‌ക്രീമില് വിഷം കലര്‍ത്തി നൽകി,അച്ഛനും അമ്മയും ഉള്‍പ്പെടെ കുടുംബാംഗങ്ങളെയെല്ലാം ആല്‍ബിന് കൊലപ്പെടുത്താന് ശ്രമിച്ചു.\nCrimeDeathKerala NewsLatest NewsLocal NewsNews\nആന്‍മേരിയുടെ മരണം കൊലപാതകം, സഹോദരൻ ഐസ്‌ക്രീമില് വിഷം കലര്‍ത്തി നൽകി,അച്ഛനും അമ്മയും ഉള്‍പ്പെടെ കുടുംബാംഗങ്ങളെയെല്ലാം ആല്‍ബിന് കൊലപ്പെടുത്താന് ശ്രമിച്ചു.\nകാസര്‍കോട് ജില്ലയിലെ ബളാലില് പതിനാറുകാരി ആന്‍മേരിയുടെ മരണം കൊലപാതകമെന്ന് കണ്ടെത്തിയതായി പൊലീസ്. സഹോദരനാണ് ആന്‍മേരിയെ കൊലപ്പെടുത്തിയത്. സഹോദരന് ആല്‍ബിന് ആന്‍മേരിക്ക് ഐസ്‌ക്രീമില് വിഷം കലര്‍ത്തി കൊടുത്താണ് കൊല നടത്തിയതെന്നാണ് പൊലീസ് കണ്ടെത്തിയിരിക്കുന്നത്. ആഗസ്റ്റ് അഞ്ചിനാണ് ആന്‍മേരി മരണപ്പെടുന്നത്. ആന്‍മേരിയുടെ കൊലപാതകവുമായി ബന്ധപ്പെട്ട് സഹോദരൻ ആൽബിൻ ബെന്നി (22) നെ പോലീസ് അറസ്റ്റ് ചെയ്തിരിക്കുകയാണ്. ഐസ്ക്രീമിൽ നിന്നുള്ള വിഷം ഉള്ളിൽച്ചെന്ന് അരിയങ്കല്ലിലെ ഓലിക്കൽ ബെന്നിയുടെ മകൾ ആൻമേരി (16) കഴിഞ്ഞ 5നാണ് മരിച്ചത്. പിതാവ് ബെന്നിയും മാതാവ് ബെസിയും അവശനിലയിൽ ഇപ്പോഴും ആശുപത്രിയിലാണ്.\nഅച്ഛനും അമ്മയും ഉള്‍പ്പെടെ കുടുംബാംഗങ്ങളെയെല്ലാം ആല്‍ബിന് കൊലപ്പെടുത്താന് ശ്രമിച്ചു. കുടുംബത്തെ മുഴുവൻ ഇല്ലാതാക്കി സ്വൈര്യജീവിതത്തിന് പണം കണ്ടെത്തുകയായിരുന്നു ആൽബിൻ ലക്‌ഷ്യം വെച്ചിരുന്നതെന്നും പോലീസ് പറയുന്നുണ്ട്. ആല്‍ബിന്റെ രഹസ്യ ബന്ധങ്ങള് തുടരുന്നതിന് കുടുംബം തടസമാകുന്നു എന്ന തോന്നലാണ് കൊലപാതകത്തിന് പ്രധാന കാരണമെന്നാണ് പൊലീസ് പറയുന്നത്. ആല്‍ബില് വെള്ളരിക്കുണ്ട് പൊലീസിന്റെ കസ്റ്റഡിയിലാണ്. ഛര്‍ദിയും വയറിളക്കവും ബാധിച്ചതിനെത്തുടര്‍ന്നാണ് ആന്‍മേരിയെ ആണ് ആദ്യം ആശുപത്രിയില് പ്രവേശിപ്പിക്കുന്നത്. തുടര്‍ന്ന് കുട്ടിക്ക് മഞ്ഞപ്പിത്തം ബാധിക്കുകയും ആരോഗ്യനില ഗുരുതരമാവുകയുമായിരുന്നു.\nകാഞ്ഞങ്ങാട് ഡിവൈഎസ്പി എം പി വിനോദ് കുമാർ ,വെള്ളരിക്കുണ്ട് സർക്കിൾ ഇൻസ്പെക്ടർ പ്രേംസദൻ, എസ് ഐ ശ്രീദാസ് പുത്തൂർ എന്നിവരുടെ നേതൃത്വത്തിലുള്ള സംഘമാണ് കേസ് അന്വേഷണം നടത്തി വരുന്നത്.\nരാമക്ഷേത്ര നിർമാണ ട്രസ്റ്റ് അധ്യക്ഷൻ മഹന്ത് നൃത്യഗോപാൽ ദാസിന് കൊവിഡ്. അയോധ്യയിലെ ക്ഷേത്ര ശിലാന്യാസത്തിന് പ്രധാനമന്ത്രിക്കൊപ്പം നൃത്യഗോപാൽ ദാസ് വേദി പങ്കിട്ടിരുന്നു.\nകേരളത്തിൽ 1564 പേര്‍ക്ക് കൂടി കോവിഡ്,3മരണം,1380 പേര്‍ക്ക് സമ്പര്‍ക്കത്തിലൂടെ രോഗം.


മീശയും താടിയുമൊന്നുമില്ലാത്ത കാലം, പ്രായമറിയാതെ വനിതാ പൊലീസുകാരൊക്കെ വന്ന് എന്നെ എടുക്കും, അപ്പോള് ജയറാമേട്ടനും മണിച്ചേട്ടനുമൊക്കെ അവരോട് ഇതായിരുന്നു പറയാറ് ; പൊട്ടിച്ചിരിപ്പിക്കുന്ന ഓർമ്മകളിലൂടെ ഗിന്നസ് പക്രു! - metromatinee.com Lifestyle Entertainment & Sports\nമലയാള സിനിമയില് പൊക്കക്കുറവ് കൊണ്ട് ഉയരങ്ങള് കീഴടക്കിയ നായകനാണ് ഗിന്നസ് പക്രുവെന്ന അജയകുമാര്. മലയാളത്തിലും തമിഴിലുമായി നിരവധി കഥാപാത്രങ്ങളിലൂടെ എത്തിയ ഗിന്നസ് പക്രു ടെലിവിഷൻ പരിപാടികളും സജീവമാണ്.\nമിമിക്രിയിലൂടെ സിനിമാരംഗത്തെത്തിയ പക്രു തുടക്കം കാലം മുതലെ വിദേശരാജ്യങ്ങളില് സ്റ്റേജ് ഷോ ചെയ്യാറുണ്ടായിരുന്നു. അത്തരമൊരു അനുഭവം പങ്കുവെക്കുകയാണ് പക്രു . ഒരു പ്രമുഖ ഓൺലൈൻ ചാനലിന് കൊടുത്ത അഭിമുഖത്തിലാണ് പക്രു മനസുതുറക്കുന്നത്. ചെറുതായതിനാല് തന്നെ തന്നോട് എല്ലാവര്‍ക്കും പ്രത്യേക വാത്സല്യമായിരുന്നെന്ന് പറയുകയാണ് പക്രു.\n‘അന്ന് ഇതുപോലെ മീശയും താടിയുമൊന്നുമില്ലല്ലോ. എല്ലാവരും എന്നെ കണ്ടാ വന്ന് എടുക്കും, സുരക്ഷയ്ക്കായുള്ള വനിതാ പൊലീസുകാരൊക്കെ. അപ്പോള് ജയറാമേട്ടനും ദിലീപേട്ടനും മണിച്ചേട്ടനുമൊക്കെ പറയും അവന്റെ പ്രായമറിയോ പത്തിരുപത്തിരണ്ട് വയസുണ്ട് എന്നൊക്കെ പറയും,’ ചെറു ചിരിയോടെ പക്രു പറഞ്ഞു.\nഒരു മുഴുനീള ചിത്രത്തില് പ്രധാന വേഷം ചെയ്ത ഏറ്റവും ഉയരം കുറഞ്ഞ നടന് എന്ന ഗിന്നസ് റെക്കോര്‍ഡ് പക്രുവിന്റെ പേരിലാണ്. വിനയന് സംവിധാനം ചെയ്ത അത്ഭുതദ്വീപ് എന്ന ചിത്രത്തിലെ വേഷത്തിനാണ് ഗിന്നസ് റെക്കോര്‍ഡ് പക്രുവിനെ തേടിയെത്തിയത്.\n2018 ഏപ്രില് 21ന് പക്രുവിനെ ലോകത്തെ ഏറ്റവും പൊക്കം കുറഞ്ഞ സംവിധായകനായി അംഗീരിച്ച് ലിംക ബുക്ക് ഓഫ് റെക്കോഡ്സ്, യൂണിവേര്‍സല് റെക്കോഡ് ഫോറം, ബെസ്റ്റ് ഓഫ് ഇന്ത്യ എന്നീ മൂന്ന് സംഘടനകളുടെ റെക്കോഡുകള് ഒരു ദിവസം തന്നെ ഏറ്റുവാങ്ങി റെക്കോര്‍ഡ് സ്ഥാപിച്ചിരുന്നു.2013-ല് പക്രു സംവിധാനം ചെയ്ത ‘കുട്ടീം കോലും’ എന്ന ചിത്രമാണ് അദ്ദേഹത്തെ റെക്കോഡിനുടമായാക്കിയത്.


കുണ്ടറ പോലീസിനെതിരെ അന്വേഷണത്തിന് മനുഷ്യാവകാശ കമ്മീഷൻ ഉത്തരവ്; രണ്ടാഴ്ചയ്ക്കുള്ളിൽ വിശദമായ റിപ്പോർട്ട് സമർപ്പിക്കണം – Media Mangalam\nകുണ്ടറ പോലീസിനെതിരെ അന്വേഷണത്തിന് മനുഷ്യാവകാശ കമ്മീഷൻ ഉത്തരവ്; രണ്ടാഴ്ചയ്ക്കുള്ളിൽ വിശദമായ റിപ്പോർട്ട് സമർപ്പിക്കണം\nകൊല്ലം: കമ്മീഷൻ നേരിട്ട് നൽകിയ ഉത്തരവ് നടപ്പാക്കുന്നതിൽ കുണ്ടറ പോലീസ് കാണിച്ച ജാഗ്രതക്കുറവിനെയും അലസ മനോഭാവത്തെയും കുറിച്ച് അന്വേഷണം നടത്തി രണ്ടാഴ്ചയ്ക്കുള്ളിൽ വിശദമായ റിപ്പോർട്ട് സമർപ്പിക്കണമെന്ന് സംസ്ഥാന മനുഷ്യാവകാശ കമ്മീഷൻ.\nകൊല്ലം ജില്ലാ പോലീസ് മേധാവിക്കാണ് കമ്മീഷൻ അംഗം വി.കെ. ബീനാകുമാരി ഉത്തരവ് നൽകിയത്.\nവീട് നിർമാണത്തിന് 2,95,000 രൂപയുടെ കരാർ ഒപ്പിട്ട ശേഷം 1,40,000 രൂപ മാത്രം നൽകിയതിനെതിരെ കേരളപുരം സ്വദേശിനി ശ്രീദേവി സമർപ്പിച്ച പരാതിയിലാണ് ഉത്തരവ്. ശ്രീദേവിയുടെ ഭർത്താവിനെ കേരളപുരം സ്വദേശികളായ ബി. ജ്യോതിർനിവാസും ഗീതയും ചേർന്ന് പണം കുറച്ചു നൽകി വഞ്ചിച്ചെന്നാണ് പരാതി. കമ്മീഷൻ സിറ്റിങിൽ 2021 മേയ് 17ന് മുമ്പ് തർക്കത്തിൽ തീർപ്പുണ്ടാക്കാമെന്ന് കുണ്ടറ എസ്‌ഐ ഷാജഹാൻ പരാതിക്കാരിക്ക് ഉറപ്പു നൽകിയിരുന്നു.\n2021 ഓഗസ്റ്റ് 10ന് കൊല്ലത്ത് നടന്ന സിറ്റിങിൽ കുണ്ടറ എസ്‌എച്ച്‌ഒ ഹാജരായെങ്കിലും കമ്മീഷൻ ഉത്തരവിന്മേൽ യാതൊരു നടപടിയും സ്വീകരിച്ചിട്ടില്ലെന്ന് കമ്മീഷൻ മനസ്സിലാക്കി. ഒക്ടോബറിലെ സിറ്റിങിന് മുമ്പ് പരാതിയിൽ തീർപ്പുണ്ടാക്കണമെന്ന് കമ്മീഷൻ എസ്‌എച്ച്‌ഒക്ക് നിർദേശം നൽകി. കടുത്ത അവഹേളനമാണെന്നും കമ്മീഷൻ ഉത്തരവിൽ പറഞ്ഞു.\nക്യാമ്പ് സിറ്റിങുകളിൽ നൽകുന്ന നിർദ്ദേശങ്ങൾ അവഗണിക്കുന്നത് മനുഷ്യാവകാശ നിയമത്തിന്റെ ലംഘനമാണെന്ന് ഉത്തരവിൽ പറയുന്നു. ഇങ്ങനെ സംഭവിച്ചാൽ ബന്ധപ്പെട്ട ഉദ്യോഗസ്ഥർക്കെതിരെ കർശനമായ അച്ചടക്ക നടപടി സ്വീകരിക്കാൻ കമ്മീഷൻ നിർബന്ധിതമാവുമെന്നും ഉത്തരവിൽ പറയുന്നു. ഈ സാഹചര്യത്തിലാണ് കുണ്ടറ പോലീസിന്റെ കൃത്യവിലോപത്തെ കുറിച്ച് അന്വേഷിക്കാൻ കമ്മീഷൻ ഉത്തരവിട്ടത്.\nhuman rights commission kunadara police report within two weeks\nഫോറസ്റ്റ് ഉദ്യോഗസ്ഥരോടൊപ്പം അമ്മയുടെ അടുത്തേക്ക്; വനസംഘത്തെ വിശ്വസിച്ചുള്ള ആനക്കുട്ടിയുടെ യാത്ര വൈറലാവുന്നു; വീഡിയോ കാണാം


അടൂര് ഭാസിയില് നിന്നും മോശം അനുഭവം നേരിട്ടു; പരാതി നല്‍കിയപ്പോള് ഉമ്മര് ഭീഷണിപ്പെടുത്തി: വെളിപ്പെടുത്തലുമായി നടി കെ.പി.എസി. ലളിത | The Kerala Post\nഅടൂര് ഭാസിയില് നിന്നും മോശം അനുഭവം നേരിട്ടു; പരാതി നല്‍കിയപ്പോള് ഉമ്മര് ഭീഷണിപ്പെടുത്തി: വെളിപ്പെടുത്തലുമായി നടി കെ.പി.എസി. ലളിത\nസിനിമാ മേഖലയില് നിന്ന് തനിക്കും മോശമായ അനുഭവം നേരിടേണ്ടി വന്നിട്ടുണ്ടെന്ന് നടി കെ.പി.സി.സി ലളിത. നടന് അടൂര് ഭാസിയില് നിന്നാണ് തനിക്ക് മോശം പെരുമാറ്റമുണ്ടായതെന്നും പരാതി പറഞ്ഞപ്പോള് നടന് ഉമ്മര് തന്നെ ഭീഷണിപ്പെടുത്തിയെന്നും കെ.പി.സി.സി ലളിത സ്വകാര്യ ചാനലിന് നല്‍കിയ അഭിമുഖത്തില് പറയുന്നു. അഭിമുഖത്തില് നിന്നും,\nഭാസി ചേട്ടന്റെ താത്പര്യങ്ങള്‍ക്ക് വഴങ്ങാത്തത് കൊണ്ട് പല ചിത്രങ്ങളില് നിന്നും തന്നെ മാറ്റി നിര്‍ത്തി.\nഅന്ന് നിലവിലുണ്ടായിരുന്ന സിനിമാ സംഘടനായായ ചലച്ചിത്ര പരിഷത്തില് പരാതി നല്‍കിയിരുന്നു. പക്ഷേ അടൂര് ഭാസിക്കെതിരെ പരാതിപ്പെടാന് നീയാരാ എന്ന് ചോദിച്ച് തന്നെ സംഘടനയുടെ അധ്യക്ഷനായിരുന്ന നടന് ഉമ്മര് ശകാരിച്ചു. താന് ഒരിക്കലും ഓര്‍ക്കാന് ഇഷ്ടപ്പെടാത്ത അനുഭവങ്ങളാണ് ഭാസിച്ചേട്ടനില് നിന്ന് തനിക്ക് നേരിടേണ്ടി വന്നത്. ഒരിക്കല് വീട്ടില് കയറി വന്ന് ഭാസി ചേട്ടന് മദ്യപിക്കാന് തുടങ്ങി. താനും ജോലിക്കാരിയും തന്റെ സഹോദരനും അന്നേരം വീട്ടില് ഉണ്ടായിരുന്നു. അന്ന് അയാളവിടെ ഇരുന്നു മദ്യപിച്ചു. പിന്നീട് അവിടെ ഛര്‍ദ്ദിക്കുകയും ചെയ്തു. രാത്രി മുഴുവനും അവിടെയിരുന്ന് തെറി വിളിച്ച് കൊണ്ടിരിക്കുകയായിരുന്നു. പുലര്‍ച്ചെയായിട്ടും അയാള് പോകാതായതോടെ ഞങ്ങള് ബഹദൂറിക്കയുടെ ( നടന് ബഹദൂര്) വീട്ടില് ചെന്നു. അദ്ദേഹമാണ് ഭാസിച്ചേട്ടനെ കൂട്ടിക്കൊണ്ടു പോയത്. എന്നാല് വീണ്ടും ശല്യം ചെയ്യുന്നത് തുടര്‍ന്നു.\nഭാസി അണ്ണന് വഴങ്ങാത്തതിന്റെ പേരില് തനിക്ക് പല സിനിമകളില് നിന്നും അവസരം നഷ്ടപ്പെട്ടിട്ടുണ്ട്. അന്ന് അടൂര് ഭാസി സിനിമാ ലോകം അടക്കി വാണിരുന്ന കാലമാണ്. നസീര് സാറിനേക്കാള് സിനിമാമേഖലയില് ശക്തനും പ്രാപ്തനും ഭാസിയായിരുന്നു. അതുകൊണ്ട് തന്നെ അദ്ദേഹത്തെ ആരും ചോദ്യം ചെയ്തില്ല.


ഭാരതി എന്റര്‍പ്രൈസസിന്റെ സ്ഥാപക ചെയര്‍മാന് സുനില് ഭാരതി മിറ്റലിന്റെ കുടുംബം തങ്ങളുടെ മൊത്തം സ്വത്തിന്റെ 10 ശതമാനം സാമൂഹ്യ സേവന പ്രവര്‍ത്തനങ്ങള്‍ക്കായി മാറ്റിവയ്ക്കാന് തീരുമാനിച്ചു. 7000 കോടി രൂപയാണ് ഇത്തരത്തില് മാറ്റിവക്കുന്നതെന്ന് ഭാരതി ഗ്രൂപ്പ് പത്രക്കുറിപ്പില് അറിയിച്ചു. ഇതില് ഫ്‌ലാഗ് ഷിപ്\nആഗോള റേറ്റിംഗ് ഏജന്‍സിയായ മൂഡീസ് ഇന്ത്യയുടെ ക്രെഡിറ്റ് റേറ്റിംഗ് ഉയര്‍ത്തി. അമേരിക്കന് കമ്പനിയായ മൂഡീസ് ബി എ എ3യില് നിന്ന് ബി എ എ2ആയാണ് റേറ്റിംഗ് ഉയര്‍ത്തിയത്. ഒരു നിക്ഷേപ കേന്ദ്രം എന്ന നിലയില് ഇന്ത്യയുടെ വിശ്വാസ്യത കൂടുതല് ഉയര്‍ത്തുന്നതാണ് ഈ നടപടി. റേറ്റിംഗ് ഉയര്‍ത്തിയത് ഓഹരി കമ്പോളത്തെ\nകോണ്‍ഫെഡറേഷന് ഓഫ് ഇന്ത്യന് ഇന്‍ഡസ്ട്രി (സി.ഐ.ഐ)യും കെഎസ്‌ഐഡിസിയും സംയുക്തമായി സംഘടിപ്പിച്ച ആറാമത് 'കേരള ഹെല്‍ത്ത് ടൂറിസം' സമ്മേളനം കോഴിക്കോട് റാവിസില് ഉദ്ഘാടനം ചെയ്തു. രണ്ട് ദിവസമായി നടക്കുന്ന പരിപാടി കോഴിക്കോട് ജില്ലാ കളക്ടര് യു. വി ജോസ് ഉദ്ഘാടനം ചെയ്തു. ജി ഗിരീഷ് കുമാര്, കെ ഇ മൊയ്തു, ഇ എം നജീബ്, കെ ഇ\nവിജയ് മല്യ ചെയര്‍മാനായ യുണൈറ്റഡ് ബ്രൂവറീസ് ഹോള്‍ഡിങ് ലിമിറ്റഡിന്റെ പേരിലുള്ള എല്ലാ ബാങ്ക് അക്കൗണ്ടുകളും ഓഹരി, മ്യൂച്വല് ഫണ്ട് നിക്ഷേപങ്ങളും സെക്യൂരിറ്റീസ് ആന്റ് എക്‌സ്‌ചേഞ്ച് ബോര്‍ഡ് ഓഫ് ഇന്ത്യ (സെബി) മരവിപ്പിച്ചു. 2015ല് സെബി ചുമത്തിയ 15 ലക്ഷം രൂപ പിഴയൊടുക്കുന്നതില് കമ്പനി വീഴ്ച വരുത്തിയതിനാലാണ് നടപടി. 2015\nകര്‍ഷകര്‍ക്ക് ആവശ്യത്തിന് യൂറിയ ലഭ്യമാക്കുന്നതിനാണ് പദ്ധതി. മനുഷ്യ മൂത്രം


Emalayalee.com - സൗമ്യയുടെ അമ്മ പറഞ്ഞത് നിഷേധിച്ച് വളളികുന്ന് എസ്‌ഐ; കൊലപാതകത്തിന് ശേഷമാണ് പ്രതിയെ കുറിച്ച് വിവരം ലഭിക്കുന്നത്\nആലപ്പുഴ: അജാസിന്റെ ഭീഷണിയുളളതായി പരാതി നല്‍കിയിരുന്നുവെന്ന സൗമ്യയുടെ അമ്മയുടെ ആരോപണം നിഷേധിച്ച് വളളികുന്ന് എസ്‌ഐ. അജാസ് തന്നെ ഭീഷണിപ്പെടുത്തുന്നതായി സൗമ്യ തന്നോട് പരാതിപ്പെട്ടിട്ടില്ലെന്ന് വളളികുന്നം എസ്‌ഐ ഷൈജു എബ്രഹാം പറഞ്ഞു. കൊലപാതകത്തിന് ശേഷമാണ് പ്രതിയെ കുറിച്ചുളള വിവരം ലഭിക്കുന്നത്. സ്റ്റേഷനിലുളള മറ്റുളളവരോടും അജാസിനെ കുറിച്ച് സൗമ്യ പരാതിപ്പെട്ടിരുന്നില്ലെന്നും ഷൈജു എബ്രഹാം പറയുന്നു.\nമുന്‍പും സൗമ്യയെ കൊലപ്പെടുത്താന് അജാസ് ശ്രമിച്ചിരുന്നതായി പറഞ്ഞതിനൊപ്പമാണ് എസ്‌ഐയോട് പരാതിപ്പെട്ടിരുന്നു എന്ന കാര്യം കൂടി സൗമ്യയുടെ അമ്മ ആരോപിച്ചത്. മകളെ പെട്രോളൊഴിച്ച് തന്നെ കൊലപ്പെടുത്താനാണ് അജാസ് ശ്രമിച്ചത്. മാനസികമായും ശാരീരികമായും പീഡിപ്പിച്ചതായി സൗമ്യ പറഞ്ഞിട്ടുണ്ട്.\nഇനി തന്റെ മകളെ വിളിച്ച് ശല്യം ചെയ്യരുതെന്ന് അജാസിന് താക്കീത് നല്‍കിയിരുന്നതായും ഇന്ദിര പറയുന്നു. വായ്‌പ വാങ്ങിയ പണം സൗമ്യ തിരികെ കൊടുത്തിട്ടും അജാസ് വാങ്ങാന് തയ്യാറായില്ല. ഭര്‍ത്താവിനെ കൊലപ്പെടുത്തുമെന്ന് ഭീഷണിപ്പെടുത്തിയിരുന്നു. ഇക്കാര്യങ്ങള് വള്ളിക്കുന്ന് എസ്‌ഐയെ മൂന്ന്‌് മാസം മുന്‍പ് അറിയിച്ചതായാണ് ഇന്ദിര മാധ്യമങ്ങളോട് പറഞ്ഞത്. ഇതിന് പിന്നാലെയാണ് ആരോപണങ്ങള് നിഷേധിച്ച് എസ്‌ഐ രംഗത്തുവന്നത്.\nവള്ളികുന്നത്ത് പൊലീസുകാരിയെ സീനിയര് ഓഫീസര് പട്ടാപ്പകല് വെട്ടിവീഴ്‌ത്തി പെട്രോള് ഒഴിച്ചുകൊലപ്പെടുത്തിയതിന് പിന്നില് വിവാഹ അഭ്യര്‍ത്ഥന നിരസിച്ചതാണെന്ന് പൊലീസ് പറയുന്നു. വിവാഹ അഭ്യര്‍ത്ഥനയുമായി അജാസ്, 33, നിരന്തരം സൗമ്യയെ, 37, ശല്യപ്പെടുത്തിയിരുന്നു. എന്നാല് ഇതിന് സൗമ്യ വഴങ്ങിയിരുന്നില്ല. ഇതാണ് കൊലയ്‌ക്ക് കാരണമായി പൊലീസ് പറയുന്നത്.\nഅജാസില് നിന്ന് സൗമ്യ ഒന്നരലക്ഷം രൂപ കടമായി വാങ്ങിയിരുന്നു. ഈ തുക അജാസിന് നല്‍കാനായി കഴിഞ്ഞയാഴ്‌ച അമ്മയ്‌ക്കൊപ്പം സൗമ്യ കൊച്ചിയിലെത്തിയിരുന്നു. എന്നാല് ഈ തുക വാങ്ങാന് തയ്യാറായില്ല. ഇരുവരെയും വീട്ടിലേക്ക് തിരിച്ചുകൊണ്ട് ചെന്നാക്കിയതും അജാസ് തന്നെയാണെന്ന് പൊലീസ് പറയുന്നു.\nഇന്നലെ വൈകീട്ടോടെയായിരുന്നു നാടിനെ നടുക്കിയ കൊലപാതകം നടന്നത്. കൊടുവാള് കൊ്‌ണ്ട് വെ്‌ട്ടിയും കുത്തിയും വീഴ്‌ത്തിയ ശേഷം പെട്രോള് ഒഴിച്ച് കത്തിക്കുകയായിരുന്നു.\nസൗഹൃദത്തിലുണ്ടായ ഉലച്ചിലാണ് മൂന്ന് കുട്ടികളുടെ അമ്മയായ സൗമ്യയെ കൊലപ്പെടുത്താന് കാരണമെന്നാണ് സൂചന.ആസൂത്രിതവും ക്രൂരവുമായിരുന്നു കൊലപാതകം. ഡ്യൂട്ടി കഴിഞ്ഞ് വീട്ടിലെത്തിയ ശേഷം സ്‌കൂട്ടറില് പുറത്തേക്ക് പോവുകയായിരുന്ന സൗമ്യയെ വഴിയില് കാത്തിരുന്ന പ്രതി കാറിച്ചുവീഴ്‌ത്തി. ഓടി രക്ഷപ്പെടാന് ശ്രമിച്ചപ്പോള് വടിവാളുകൊണ്ട് വെട്ടി താഴെയിട്ടു. കയ്യില് ഒരു കത്തിയും ചെറിയ വാളും പ്രതി കരുതിയിരുന്നു.\nപിന്നീട് കുപ്പിയിലുണ്ടായിരുന്ന പെട്രോളൊഴിച്ച് കത്തിക്കുകയായിരുന്നു. തീ പടര്‍ന്നതോടെ സൗമ്യ പ്രതിയെ കെട്ടിപ്പിടിച്ചു. അങ്ങനെയാണ് പ്രതിക്ക് പൊള്ളലേറ്റത്. അജാസിന്റെ വസ്‌ത്രങ്ങള് കത്തുകയും ദേഹമാസകലം പൊള്ളലേല്‍ക്കുകയും ചെയ്‌തു. ബഹളംകേട്ടെത്തിയ നാട്ടുകാരാണ് പ്രതിയെ വളയുകയും പൊലീസില് ഏല്‍പ്പിക്കുകയും ചെയ്‌തത്\nസൗമ്യ തല്‍ക്ഷണം മരിച്ചു. പ്രതിയെ പൊലീസ് കസ്റ്റഡിയില് ആശുപത്രിയിലേക്ക് മാറ്റി. ആലുവ ട്രാഫിക് പൊലീസിലെ ഉദ്യോഗസ്ഥനാണ് അജാസ്.


തിരൂരിൽ ബി.ജെ.പി-എസ്ഡിപിഐ സംഘർഷം; പോലീസ് ലാത്തിവീശി - MALABAR FLASH\nHome Bjp Clash Kerala Malappuram News Sdpi കേരളം കേരള വാര്‍ത്ത തിരൂരിൽ ബി.ജെ.പി-എസ്ഡിപിഐ സംഘർഷം; പോലീസ് ലാത്തിവീശി\nതിരൂരിൽ ബി.ജെ.പി-എസ്ഡിപിഐ സംഘർഷം; പോലീസ് ലാത്തിവീശി\nതിരൂരിൽ: തിരുർ താഴെപാലലം ജംങ്ഷനിൽ ബി.ജെ.പി-എസ്ഡിപിഐ സംഘർഷം. തെരഞ്ഞെടുപ്പ് വിജയത്തിൽ ആഹ്ലാദം പ്രകടിപ്പിച്ച് ജാഥ നടത്തിയ ബി.ജെ.പിക്കാരും എസ്ഡിപിഐ പ്രവർത്തകരും തമ്മിലാണ് ഏറ്റുമുട്ടിയത്.[www.malabarflash.com]\nസംഘർഷത്തെ തുടർന്ന് സ്ഥലത്ത് സംഘടിച്ച ഇരുവിഭാഗം പ്രവർത്തകരെയും പിരിച്ച് വിടാൻ പോലീസ് ലാത്തി വീശി.\nരണ്ട് മാസങ്ങൾക്ക് മുമ്പും ഇരുവിഭാഗം പ്രവർത്തകരും തമ്മിൽ സംഘർഷമുണ്ടായിരുന്നു. ബി.ജെ.പി പ്രകടനത്തിനിടെ എസ്ഡിപിഐ പ്രവർത്തകന്റെ ഹോട്ടലിലേക്ക് കല്ലെറിഞ്ഞതാണ് അന്ന് സംഘർഷത്തിന് കാരണമായത്. വീണ്ടും അതേ സ്ഥലത്ത് ബി.ജെ.പി പ്രവർത്തകർ പ്രകടനം നടത്തിയതാണ് പ്രകോപനത്തിന് വഴിവെച്ചത്.\nസംഘർഷത്തെ തുടർന്ന് പരിക്കേറ്റ അഞ്ച് ബി.ജെ.പി പ്രവർത്തകർ ജില്ലാ ആശുപത്രിയിൽ ചികിൽസയിലാണ്.


പേരുമാറിയത് പുലിവാലായല്ലോ, ആരും ഇതുവരെ എന്നെ വിളിച്ചില്ല | Joju George about State Film Award - Malayalam Filmibeat\n| Published: Wednesday, March 2, 2016, 17:39 [IST]\n1995ല് പുറത്തിറങ്ങിയ മഴവില്‍കൂടാരം എന്ന ചിത്രത്തിലൂടെയാണ് ജോജു ജോര്‍ജ് സിനിമയില് എത്തുന്നത്. തുടക്കത്തില് കാര്യമായി ശ്രദ്ധിക്കപ്പെട്ടില്ലെങ്കിലും പിന്നീട് ജോജുവിന്റെ കരിയറിന് ബ്രേക്ക് നല്‍കിയ ചിത്രമായിരുന്നു ലാല് ജോസിന്റെ പുള്ളിപുലികളും ആട്ടിന് കുട്ടിയും. ഇപ്പോള് ജോജു ജോര്‍ജ് പ്രേക്ഷകരുടെ പ്രിയ നടനാണ്. ജോജുവിന്റെ തമാശകളും പ്രേക്ഷകര്‍ക്ക് ഇഷ്ടമാണ്.\nഎന്നാല് ഇത്തവണത്തെ സംസ്ഥാന ചലച്ചിത്ര അവാര്‍ഡ് പ്രഖ്യാപനത്തില് പ്രത്യേക ജൂറി അവാര്‍ഡും ജോജുവിന് ലഭിച്ചു. ഒരു സെക്കന്റ് ക്ലാസ് യാത്ര എന്ന ചിത്രത്തിലെ അഭിനയത്തിലൂടെലായിരുന്നു ജോജുവിന് അവാര്‍ഡ് ലഭിക്കുന്നത്. എന്നാല് അവാര്‍ഡ് പ്രഖ്യാപിച്ച സമയത്ത് ജോസഫ് ജോര്‍ജ്് എന്ന പേര് പറഞ്ഞത് ഇപ്പോള് പുലിവാല് പിടിച്ച അവസ്ഥയായെന്ന് ജോജു പറയുന്നു.\nപലരും ജോസഫ് ജോര്‍ജ് ഏതാണെന്ന സംശയത്തില് മുഖത്തോട് മുഖം നോക്കി. എന്നാല് ജോജുവിന്റെ യഥാര്‍ത്ഥ പേര് ജോസഫ് ജോര്‍ജ് എന്നത് വളരെ കുറച്ച് പേര്‍ക്ക് മാത്രമായിരുന്നു അറിയുന്നത്. പേര് മാറിയതുകൊണ്ടായിരിക്കണം ആരും തന്നെ ഒന്ന് വിളിച്ച് പോലുമില്ലെന്ന് ജോജു ജോര്‍ജ് പറയുന്നു. മാധ്യമത്തിന് നല്‍കിയ അഭിമുഖത്തിലാണ് താരം ഇക്കാര്യം പറയുന്നത്.\nസംസ്ഥാന ചലച്ചിത്ര അവാര്‍ഡില് ഇങ്ങനെ ഒരു അംഗീകാരം ലഭിക്കുമ്പോള് ആദ്യം താന് നന്ദി പറയേണ്ടത് ലാല് ജോസിനോട് തന്നെയാണ്. തന്റെ കരിയറിലെ ഒരു പ്രധാനപ്പെട്ട ചിത്രം തന്നെയായിരുന്നു പുള്ളിപുലികളും ആട്ടിന് കുട്ടികളും. കൂടാതെ ചാര്‍ലിയുടെ വിജയത്തിലും തനിക്ക് ഏറെ സന്തോഷമുണ്ടെന്ന് ജോജു ജോര്‍ജ് പറയുന്നു.\nRead more about: malayalam film malayalam cinema malayalam movie news actor joju george state film award മലയാളം സിനിമ നടന് ജോജു ജോര്‍ജ് സംസ്ഥാന ചലച്ചിത്ര അവാര്‍ഡ്\nJoju George about State Film Award.\nStory first published: Wednesday, March 2, 2016, 17:39 [IST]


Posted By: admin 154 Views0Comment yasin\nതിരുവനന്തപുരം: തലസ്ഥാനത്ത് രാഷ്ട്രീയ സംഘര്‍ഷത്തിന് സാധ്യതയുണ്ടെന്ന് മുന്നറിയിപ്പ് നല്‍കിയിരുന്നതായി ഇന്റലിജന്‍സ് മേധാവി മുഹമ്മദ് യാസിന്. വ്യാഴാഴ്ച രാത്രി ഒമ്പതിന് ഇത് സംബന്ധിച്ച് രേഖാമൂലം റിപ്പോര്‍ട്ട് നല്‍കിയെന്നും ഇന്റലിജന്‍സ് മേധാവി മാധ്യമങ്ങളോട് വെളിപ്പെടുത്തി.\nപാര്‍ട്ടി ഓഫീസുകള്‍ക്കും നേതാക്കള്‍ക്കും നേരെ അക്രമം നടക്കാന് സാധ്യതയുണ്ടെന്നായിരുന്നു മുന്നറിയിപ്പ്. ഒരാഴ്ചയായി നഗരത്തില് അടിക്കടി നടന്നുവരുന്ന രാഷ്ട്രീയ സംഘര്‍ഷങ്ങളെ തുടര്‍ന്ന് സ്‌പെഷ്യല് ബ്രാഞ്ച് നല്‍കിയ റിപ്പോര്‍ട്ടിന്റെ അടിസ്ഥാനത്തിലാണ് മുന്നറിയിപ്പ് നല്‍കിയത്. തലസ്ഥാനത്തെ സംഘര്‍ഷം സംസ്ഥാനത്ത് എല്ലായിടത്തും വ്യാപിക്കാന് ഇടയുണ്ട്.\nഉത്തരമേഖല എഡിജിപിയും തൃശൂര് റേഞ്ച് ഐജിയും ജാഗ്രത പാലിക്കണമെന്നും പ്രത്യേക നിര്‍ദ്ദേശം നല്‍കി. എന്നാല് ഈ റിപ്പോര്‍ട്ടിനെക്കുറിച്ച് അറിയില്ലെന്നും ആരും റിപ്പോര്‍ട്ട് നല്‍കിയിട്ടില്ലെന്നും പോലീസ് മേധാവി ലോക്‌നാഥ് ബെഹ്‌റ പറഞ്ഞു.


അനു മുതലായവരുടെ വംശവര്‍ണ്ണന - ഭാഗവതം (215)\nവര്‍ണ്ണയാമി മഹാപുണ്യം സര്‍വപാപഹരം നൃണാം\nയദോര്‍വംശം നരഃ ശ്രുത്വാ സര്‍വപാപൈഃ പ്രമുച്യതേ (9-23-19)\nയത്രാവതീര്‍ണ്ണോ ഭഗവാന് പരമാത്മാ നരാകൃതിഃ\nയദോഃ സഹസ്രജിത് ക്രോഷ്ടാ നളോ രിപുരിതി ശ്രുതാഃ (9-23-20)\nയയാതിയുടെ മറ്റൊരു പുത്രനായിരുന്നു അനു. ഈ കുലത്തിലാണ് ബലി പിറന്നത്. അദ്ദേഹത്തിന് കുട്ടികളുണ്ടായിരുന്നില്ല. എന്നാല് അദ്ദേഹത്തിന്റെ ഭാര്യക്ക് ധീരഘട്മന് എന്ന മുനി മുഖേന ആറു പുത്രന്‍മാര് ജനിച്ചു. അംഗന് , വംഗന് , കലിംഗന് , സുഹ്മന് , പുന്ധ്രന് , അന്ധ്രന് എന്നിവര് . അവരെല്ലാം സ്വന്തം രാജ്യങ്ങള് സ്ഥാപിക്കുകയും ചെയ്തു. അംഗന്റെ കുടുംബത്തിലാണ് ലോമപാദന്റെ ജനനം. അദ്ദേഹത്തിന് കുട്ടികളുണ്ടായിരുന്നില്ല. ദശരഥമഹാരാജാവ് അദ്ദേഹത്തിനൊരു മകളെ വളര്‍ത്താന് കൊടുത്തു. ശാന്ത. ഋഷ്യശൃംഗമുനി അവളെ വിവാഹം ചെയ്തു. ഒരിക്കല് രാജ്യത്ത് വരള്‍ച്ച ഉണ്ടായപ്പോള് മുനിയെ രാജ്യത്തു കൊണ്ടുവരികയാണുണ്ടായത്. മുനി നടത്തിയ ഒരു യാഗത്തിന്റെ ഫലമായാണ് വരള്‍ച്ച അവസാനിച്ചത്. പിന്നീട് നടത്തിയ ഒരു യാഗത്തിന്റെ ഫലമായി ലോമപാദനും കുട്ടികളുണ്ടായി. ദശരഥമഹാരാജാവിനു വേണ്ടിയും ഋഷ്യശൃംഗന് ഇപ്രകാരമൊരു യാഗം നടത്തിയിരുന്നു. അങ്ങനെയാണല്ലോ ദശരഥന് ദിവ്യപുത്രന്മാരായ രാമനും സഹോദരന്മാരും ഉണ്ടായത്.\nഇനി ഞാന് യദുവംശത്തിന്റെ കഥ പറയാം. ഇതു കേള്‍ക്കുന്നുതു കൊണ്ടു പോലും ഒരുവന് സര്‍വ്വ പാപങ്ങളില് നിന്നും രക്ഷനേടുന്നു. കാരണം ഭഗവാന് സ്വയം ഈ വംശത്തിലവതരിച്ച് മനുഷ്യനായി കഴിഞ്ഞുവല്ലോ. സഹസ്രജിത്, ക്രോഷ്ടന് , നലന് , രിപു തുടങ്ങിയവര് യദുപുത്രന്മാരായിരുന്നു. യയാതിയുടെ മറ്റൊരു പുത്രനാണല്ലോ യദു. ഈ വംശത്തിലാണ് കൃതവീര്യപുത്രനായ കാര്‍ത്തവീര്യാര്‍ജുനന്റെ ജനനം. അദ്ദേഹത്തിന് ദത്താത്രേയനില് നിന്നും ആത്മജ്ഞാനം സിദ്ധിച്ചു. ദത്താത്രേയന് ഭഗവാന്റെ അംശാവതാരം തന്നെ. അര്‍ജുനന് പലേ മന്ത്രശക്തികളും ഉണ്ടായിരുന്നു. മറ്റൊരു രാജാവും മഹിമയിലും പ്രൗഢിയിലും അര്‍ജുനനോടൊപ്പം നിലനില്‍ക്കുമായിരുന്നില്ല. എണ്‍പത്തിഅയ്യായിരം വര്‍ഷം അദ്ദേഹം രാജ്യം ഭരിച്ചു. മധു ഈ അര്‍ജുനന്റെ പിന്‍തലമുറക്കാരനാണ്. വൃഷ്ണി മധുവിന്റെ പുത്രനും. യാദവകുലം യദു, മധു, വൃഷ്ണി എന്നിവരിലൂടെയാണ് നിലവില് വന്നത്. യദുകുലത്തിലെ മറ്റൊരു വിഖ്യാതനാമം ശശബിന്ദുവിന്‍റേതാണ്. അദ്ദേഹം മഹാനായ ഒരു യോഗിയും അത്യുന്നത ഗുണങ്ങളുടെ വിളനിലവുമായിരുന്നു.\nപിന്നീട് ജ്യാമഘന് ഈ കുലത്തില് പിറന്നു. അദ്ദേഹത്തിന്റെ ഭാര്യ ശൈബ്യക്ക് കുട്ടികളുണ്ടായിരുന്നില്ല. എന്നാല് ഭാര്യയെ പേടിച്ചിരുന്ന ജ്യാമഘന് മറ്റൊരു വിവാഹം കഴിച്ചതുമില്ല. അദ്ദേഹം ഒരിക്കല് ഭോജരാജ്യത്തെ കീഴടക്കി സമ്മാനമായി ഭോജരാജകുമാരിയെ കൊട്ടാരത്തിലേക്കു കൊണ്ടുവന്നു. രാജരഥത്തില് മറ്റൊരു സ്ത്രീയെ കണ്ട് ശൈബ്യ കോപിഷ്ഠയായി. എന്നാല് രാജാവ് രാജ്ഞിയെ സമാധാനപ്പെടുത്താന് ഇങ്ങനെ പറഞ്ഞു. ഇവള് നിന്റെ സ്നുഷയാണ്. രാജാവ് പേടിച്ചു വിറച്ചുകൊണ്ടാണിതു പറഞ്ഞത്. അതുകൊണ്ട് ദേവതകളും പിതൃക്കളും രാജാവില് ദയ തോന്നി ശൈബ്യക്ക് ഒരു പുത്രനെ നല്‍കി. കാലക്രമത്തില് ഈ പുത്രന് ഭോജരാജകുമാരിയെ പാണിഗ്രഹണം ചെയ്തു. വിദര്‍ഭനെന്നാണീ രാജാവിന്റെ നാമം.


നിർഭയ കേസ് ; പവൻ ഗുപ്ത ദയാഹർജി നൽകി - Janayugom Online\nMarch 02, 2020, 1:27 pm\nനിർഭയ കേസ് ; പവൻ ഗുപ്ത ദയാഹർജി നൽകി\nനിർഭയ കേസിലെ പ്രതികളിലൊരാളായ പവൻ ഗുപ്ത രാഷ്ട്രപതിക്ക് ദയാഹർജി നൽകി. പവൻ ഗുപ്ത സമർപ്പിച്ച തിരുത്തൽ ഹർജി സുപ്രീംകോടതി തള്ളിയതിന് പിന്നാലെയാണ് ദയാഹർജി നൽകിയത്. അതേസമയം ദയാഹർജി നൽകിയതിനാൽ പ്രതികളുടെ വധശിക്ഷ നടപ്പാക്കൽ ഇനിയും നീളും.\nജസ്റ്റിസ് എന്‍വി രമണ അധ്യക്ഷനായ ബെഞ്ച് ചേംബറില് പരിഗണിച്ചാണ് പവൻ ഗുപ്തയുടെ തിരുത്തൽ ഹര്‍ജി തള്ളിയത്. വധശിക്ഷ ജീവപര്യന്തം തടവാക്കി കുറയ്ക്കണമെന്ന് ആവശ്യപ്പെട്ടാണ് ഇയാൾ തിരുത്തൽ ഹർജി നൽകിയത്. പ്രതികളുടെ വധശിക്ഷ സ്റ്റേ ചെയ്യണമെന്ന ആവശ്യവും സുപ്രീം കോടതി നിരാകരിച്ചു. കേസിൽ പവന് ഗുപ്ത മാത്രമായിരുന്നു തിരുത്തല് ഹര്‍ജി നല്‍കാനും രാഷ്ട്രപതിക്ക് ദയാഹര്‍ജി നല്‍കാനും ബാക്കിയുണ്ടായിരുന്നത്.\nപവൻ ഗുപ്ത, മുകേഷ് കുമാർ സിങ്, വിനയ് കുമാർ ശർമ, അക്ഷയ് എന്നിവരെ മാർച്ച് മൂന്നിന് രാവിലെ ആറ് മണിക്ക് വധശിക്ഷയ്ക്ക് വിധേയരാക്കണമെന്ന് ദിവസങ്ങൾക്ക് മുൻപ് ഡൽഹി പട്യാല ഹൗസ് കോടതി പുതിയ മരണ വാറണ്ട് പുറപ്പെടുവിച്ചിരുന്നു. ഇതിന് പിന്നാലെയാണ് പവൻ ഗുപ്ത ഹർജി നൽകിയത്.\nEnglish Summary: Nirbhaya case- Pawan Gupta submit mercy petition\nnirbhaya case Pawan Gupta mercy petition


പാക്ക് അധിനിവേശ കശ്മീർ പിടിക്കാൻ സൈന്യം തയാർ: കരസേനാ മേധാവി | Pakistan Occupied Kashmir can be retrieved says army chief | Malayalam News | Manorama Online\nമനോരമ ലേഖകൻ September 13, 2019 07:41 AM IST\nകശ്മീരിൽ നിന്നൊരു കാഴ്ച (ഫയൽ ചിത്രം)\nന്യൂഡൽഹി ∙ പാക്ക് അധിനിവേശ കശ്മീർ തിരിച്ചുപിടിച്ച് ഇന്ത്യയുടെ ഭാഗമാക്കാൻ സൈന്യം തയാറെന്ന് കരസേനാ മേധാവി ജനറൽ ബിപിൻ റാവത്ത്. ഇത്തരം കാര്യങ്ങളിൽ തീരുമാനമെടുക്കേണ്ടത് സർക്കാരാണെന്നും ജനറൽ റാവത്ത് പറഞ്ഞു. പാക്ക് അധിനിവേശ കശ്മീരിനെ ഇന്ത്യയുടെ ഭാഗമാക്കുകയെന്നതാണ് അടുത്ത അജൻഡയെന്ന് കേന്ദ്ര മന്ത്രി ജിതേന്ദ്ര സിങ് പറഞ്ഞ പശ്ചാത്തലത്തിലാണ് കരസേനാ മേധാവിയുടെ പ്രസ്താവന.\nഇതു തന്റെ പാർട്ടിയുടെ മാത്രം നിലപാടല്ലെന്നും 1994ൽ നരസിംഹ റാവു സർക്കാരിന്റെ കാലത്ത് പാർലമെന്റ് ഇക്കാര്യത്തിൽ ഏകകണ്ഠമായി പ്രമേയം പാസാക്കിയതാണെന്നും മന്ത്രി ജമ്മുവിൽ പറഞ്ഞു. പാക്കിസ്ഥാനുമായി ഇനിയുള്ള ചർച്ച പാക്ക് അധിനിവേശ കശ്മീരിനെക്കുറിച്ചായിരിക്കുമെന്നു നിയമമന്ത്രി രവി ശങ്കർ പ്രസാദ് പറഞ്ഞു. ഭീകരവാദത്തിൽനിന്നു മുക്തമായ സാഹചര്യത്തിൽ മാത്രമായിരിക്കും ചർച്ചയെന്നും മന്ത്രി കൂട്ടിച്ചേർത്തു.\nവിഭജന നിയമത്തിൽ 52 തെറ്റുകൾ\nന്യൂഡൽഹി ∙ ഓഗസ്റ്റ് 7നു പാർലമെന്റ് പാസാക്കിയ ജമ്മു കശ്മീർ പുനഃസംഘടനാ ആക്ടിൽ 52 തെറ്റുകൾ. അക്ഷരത്തെറ്റുകളും വസ്തുതാപരമായ പിഴവുകളുമടക്കം3പേജ് ദൈർഘ്യമുള്ള തിരുത്തലുകൾ സർക്കാർ ഇന്നലെ പുറത്തിറക്കി. ജമ്മു കശ്മീർ വിഭജനവും പ്രത്യേക പദവി റദ്ദാക്കലും ഉൾപ്പെടുന്ന ജമ്മു കശ്മീർ റീഓർഗനൈസേഷൻ ആക്ട് രാഷ്ട്രപതി ഒപ്പിട്ടശേഷം ഓഗസ്റ്റ് 9നാണു ഗസറ്റ് വിജ്ഞാപനമായത്.\nആക്ടിൽ പാർലമെന്റ് മണ്ഡലങ്ങൾ പുനർനിർണയിക്കുമെന്നും പറഞ്ഞിരുന്നു. തിരുത്തൽ വിജ്ഞാപനത്തിൽ ആ വാക്യം ഒഴിവാക്കി. 1909 എന്നതിനു പകരം 1951 എന്നു തെറ്റായി വന്നതും തിരുത്തി. കേന്ദ്രഭരണപ്രദേശം എന്നതിനു പകരം ജമ്മു കശ്മീർ സംസ്ഥാനം എന്നു കൊടുത്തതും തിരുത്തി. സർക്കാർ തിടുക്കത്തിൽ നടത്തിയ നീക്കമായതിനാലാണു നിറയെ തെറ്റുകൾ വന്നതെന്നു പ്രതിപക്ഷകക്ഷികൾ കുറ്റപ്പെടുത്തി.\n3 ജയ്ഷ് ഭീകരർ പിടിയിൽ\nജമ്മു ∙ പഞ്ചാബിൽ നിന്ന് ജമ്മു കശ്മീരിലേക്ക് ട്രക്കിൽ ആയുധങ്ങൾ കടത്തുകയായിരുന്ന3ജയ്ഷ് ഭീകരരെ പൊലീസ് അറസ്റ്റ് ചെയ്തു. എകെ–56, എകെ–47 ഉൾപ്പെടെ6തോക്കുകളും തിരകളും 11,000 രൂപയും ഇവരിൽ നിന്നു കണ്ടെടുത്തു. പഠാൻകോട്ട്– ജമ്മു ഹൈവേയിൽ ക‌ഠ്‌വയിൽ നടത്തിയ വാഹനപരിശോധനയ്ക്കിടെയാണ് പുൽവാമ സ്വദേശികളായ ഉബൈദുൽ ഇസ്‌ലാം, സബീൽ അഹമ്മദ് ബാബ, ബദ്ഗാം സ്വദേശി ജഹാംഗിർ അഹമ്മദ് എന്നിവർ പിടിയിലായത്.\n‘ബലൂചിസ്ഥാനിലെ അതിക്രമങ്ങൾ എന്തേ കാണുന്നില്ല’; പാക്കിസ്ഥാനെതിരെ പ്രതിഷേധം\nപുൽവാമ സ്വദേശിയായ സുഹിൽ അഹമ്മദിന്റെ ട്രക്കിൽ കാർഡ്ബോർഡുകൾക്കിടയിൽ ഒളിപ്പിച്ചിരിക്കുകയായിരുന്നു ആയുധങ്ങൾ. പഠാൻകോട്ടിലെ ബമ്യാൽ അതിർത്തി വഴിയാണ് ഇവർ ആയുധം കടത്തിയതെന്നു സംശയിക്കുന്നതായി ജമ്മു ഐജി മകേഷ് സിങ് പറഞ്ഞു. ഇതിനിടെ, സോപോറിൽ പഴവ്യാപാരിയുടെ കുടുംബാംഗങ്ങളെ ആക്രമിച്ച സംഭവത്തിൽ ഉൾപ്പെട്ട ലഷ്കറെ തയിബ ഭീകരനെ പൊലീസ് ഏറ്റുമുട്ടലിൽ വധിച്ചു. ഇയാളെറിഞ്ഞ ഗ്രനേഡ് പൊട്ടിത്തെറിച്ച്2പൊലീസുകാർക്കു പരുക്കേറ്റു. ഇവർ അപകടനില തരണം ചെയ്തതായി പൊലീസ് പറ‍ഞ്ഞു. ആസിഫ് മഖ്ബൂൽ ഭട്ടാണ് കൊല്ലപ്പെട്ടത്.\nലഡാക്കിൽ ഇന്ത്യ–ചൈന നേർക്കുനേർ\nന്യൂഡൽഹി ∙ കിഴക്കൻ ലഡാക്ക് അതിർത്തിയിലെ പാൻഗോങ് തടാകത്തിനു സമീപം ഇന്ത്യയുടെയും ചൈനയുടെയും സൈനികർ തമ്മിൽ സംഘർഷം. കഴിഞ്ഞ ദിവസം പുലർച്ചെ പാൻഗോങ് തടാകത്തിന്റെ വടക്കൻ തീരത്ത് പട്രോളിങ് നടത്തുകയായിരുന്നു ഇന്ത്യൻ സൈനികരെ ചൈനയുടെ പട്ടാളം തടഞ്ഞതാണ് സംഘർഷത്തിനിടയാക്കിയത്. 134 കിലോമീറ്ററുള്ള തടാകതീരത്തിന്റെ മൂന്നിൽരണ്ടും ചൈനയുടെ നിയന്ത്രണത്തിലാണ്. സംഘർഷത്തെത്തുടർന്ന് ഇരുരാജ്യങ്ങളും അധിക സേനയെ വിന്യസിച്ചു. തുടർന്ന് ബ്രിഗേഡിയർ റാങ്കിലുള്ള ഓഫിസർമാർ ചർച്ച ചെയ്തു പ്രശ്നം പരിഹരിച്ചതോടെയാണ് സംഘർഷം അയഞ്ഞത്.\nകുൽഭൂഷണുമായി കൂടിക്കാഴ്ച: പാക്ക് നിലപാടിനെതിരെ നയതന്ത്ര മാർഗം തേടും\nന്യൂഡൽഹി ∙ ചാരവൃത്തി ആരോപിക്കപ്പെട്ടു പാക്ക് ജയിലിൽ കഴിയുന്ന കുൽഭൂഷൺ ജാദവിനെ കാണാൻ ഇനി ഇന്ത്യൻ നയതന്ത്ര ഉദ്യോഗസ്ഥരെ അനുവദിക്കില്ലെന്ന പാക്കിസ്ഥാന്റെ നിലപാട് പുനഃപരിശോധിക്കാൻ നയതന്ത്ര മാർഗങ്ങളിലൂടെ ആവശ്യപ്പെടുമെന്നു വിദേശകാര്യ മന്ത്രാലയ വക്താവ് രവീഷ് കുമാർ പറഞ്ഞു. കഴിഞ്ഞ 2ന് ഇന്ത്യൻ ഡപ്യൂട്ടി ഹൈക്കമ്മിഷണർ ഗൗരവ് അഹ്‍ലുവാലിയ കുൽഭൂഷണുമായി ജയിലിൽ കൂടിക്കാഴ്ച നടത്തിയിരുന്നു. ഇനി കൂടിക്കാഴ്ച അനുവദിക്കില്ലെന്ന് പാക്ക് വിദേശകാര്യ മന്ത്രാലയ വക്താവ് ഡോ. മുഹമ്മദ് ഫൈസൽ കഴിഞ്ഞ ദിവസം പറഞ്ഞു. കുൽഭൂഷണെ കാണാൻ ഇന്ത്യൻ നയതന്ത്ര ഉദ്യോഗസ്ഥരെ അനുവദിക്കണമെന്ന് കഴിഞ്ഞ ജൂലൈ 17നാണു രാജ്യാന്തര നീതിന്യായ കോടതി (ഐസിജെ) ഉത്തരവിട്ടത്.\n‘ജമ്മു കശ്മീർ ധ്രുവീകരണത്തിനുള്ള പാക്ക് ശ്രമം രാജ്യാന്തര സമൂഹം തള്ളി’\nന്യൂഡൽഹി ∙ ജമ്മു കശ്മീർ പ്രശ്നമുന്നയിച്ചു ധ്രുവീകരണത്തിനും രാഷ്ട്രീയവത്കരണത്തിനുമുള്ള പാക്കിസ്ഥാന്റെ ശ്രമം രാജ്യാന്തര സമൂഹം തള്ളിക്കളഞ്ഞെന്ന് ഇന്ത്യ. ആവർത്തിച്ചതുകൊണ്ടു കള്ളം സത്യമാകില്ലെന്നും പാക്കിസ്ഥാന്റെ കള്ളങ്ങൾക്കും വളച്ചൊടിച്ച പ്രസ്താവനകൾക്കും ഐക്യരാഷ്ട്ര മനുഷ്യാവകാശ കൗൺസിലിൽ ഇന്ത്യ തക്ക മറുപടി നൽകിയെന്നും വിദേശകാര്യ മന്ത്രാലയ വക്താവ് രവീഷ് കുമാർ പറഞ്ഞു.\nതങ്ങളുടെ നിലപാടിനു മനുഷ്യാവകാശ കൗൺസിലിലും പുറത്തുമായി 60 രാജ്യങ്ങളുടെയെങ്കിലും പിന്തുണയുണ്ടെന്നാണ് പാക്കിസ്ഥാൻ അവകാശപ്പെട്ടത്. പിന്തുണയ്ക്കുന്ന രാജ്യങ്ങളുടെ പട്ടിക ഇന്ത്യയ്ക്കു നൽകാൻ തയാറാണെന്നും അവർ വ്യക്തമാക്കിയിരുന്നു. എന്നാൽ, ഇതുവരെ പട്ടിക ലഭിച്ചിട്ടില്ലെന്ന് രവീഷ് കുമാർ പറഞ്ഞു.\nEnglish Sumamry: Govt issues corrections for 52 spelling, grammatical errors in Jammu Kashmir Reorganisation Act


അമ്മായിയമ്മയുടെ ശവക്കല്ലറ വൃത്തിയാക്കുന്നതിനിടെ സ്മാരകശില വീണ് മരുമകന് മരിച്ചു | Man killed by mother-in-law's tombstone - Malayalam Oneindia\nPublished: April 1 2015, 15:15 [IST]\nഹാരിസ് ബര്‍ഗ്: അമ്മായിയമ്മയുടെ ശവക്കല്ലറ വൃത്തിയാക്കുന്നതിനിടെ സ്മാരകശില തലയില് വീണ് മരുമകന് മരിച്ചു . പെനിസില്‍വാനിയയിലെ ത്രൂപ്പിലാണ് സംഭവം. ഈസ്റ്ററിന് മുന്നോടിയായി കുടുംബാംഗങ്ങളുടെ ശവക്കല്ലറ വൃത്തിയാക്കുന്നതിനിടെയാണ് വൃദ്ധനായ മരുമകന് സ്മാരകശില വീണ് മരിയ്ക്കുന്നത് .\nസ്റ്റീഫന് വോയ്ടാക് (74) എന്നയാളാണ് മരിച്ചത്. ത്രൂപ്പിലെ സെന്റ് ജോസഫ്‌സ് കാത്തലിക് സെമിത്തേരിയിലാണ് സ്റ്റീഫന്റെ കുടുംബാംഗങ്ങളെ അടക്കം ചെയ്തിട്ടുള്ള്. ഈസ്റ്ററിന് മുന്നോടിയായി ശവക്കല്ലറകള് വൃത്തിയാക്കുന്നതിന്റെ തിരക്കിലായിരുന്നു സ്റ്റീഫനും ഭാര്യയും .\nഅമ്മായിയുടെ ശവക്കല്ലറ വൃത്തിയാക്കുമ്പോഴാണ് സ്മാരകശില വീണ് സ്റ്റീഫന് മരിയ്ക്കുന്നത് . കല്ല് ഇളകി വീഴാന്‍മാത്രം കാറ്റോ മറ്റെന്തെങ്കിലും ആ സമയം ഉണ്ടായില്ലെന്ന് സെമിത്തേരിയുടെ സൂക്ഷിപ്പുകാരനായ എഡ്വേര്‍ഡ് കുബിലാസ് പറയുന്നു . സ്റ്റീഫന് കൊല്ലപ്പെടുമ്പോള് സെമിത്തേരിയില് അദ്ദേഹത്തിന്റെ ഭാര്യയും ഉണ്ടായിരുന്നു . അവര് മറ്റൊരു ശവക്കല്ലറ വൃത്തിയാക്കുകയായിരുന്നു .\nപൊലീസെത്തി സ്റ്റീഫന്‍രെ മൃതദേഹം ആശുപത്രിയിലെത്തിച്ചു . സ്റ്റീഫനും ഭാര്യയും സെമിത്തേരിയില് എത്തി പ്രിയപ്പെട്ടവരുടെ ശവക്കല്ലറയില് പൂക്കള് വച്ച് പ്രാര്‍ത്ഥിയ്ക്കാറുണ്ടെന്ന് കൂബിലാസ് പറയുന്നു .\ncemetery murder സെമിത്തേരി യുവാവ് കൊലപാതകം യുഎസ്


പിണറായിക്ക് ഭരിക്കാൻ രണ്ടാം തവണയും അവസരം കൊടുത്തത് അബദ്ധം; കെ മുരളീധരൻ - Pravasishabdam\nHome News Kerala പിണറായിക്ക് ഭരിക്കാൻ രണ്ടാം തവണയും അവസരം കൊടുത്തത് അബദ്ധം; കെ മുരളീധരൻ\nപിണറായിക്ക് ഭരിക്കാൻ രണ്ടാം തവണയും അവസരം കൊടുത്തത് അബദ്ധം; കെ മുരളീധരൻ\nകോഴിക്കോട്: മുഖ്യമന്ത്രി പിണറായി വിജയനെതിരെ ആഞ്ഞടിച്ച് കെ മുരളീധരൻ. തൃക്കാക്കരയിലെ എൽഡിഎഫ് കൺവെൻഷനിൽ മുഖ്യമന്ത്രി നടത്തിയ പരാമർശത്തിനെതിരെയാണ് കെ മുരളീധരൻ രംഗത്ത് എത്തിയിരിക്കുന്നത്. പിണറായിക്ക് ഭരിക്കാൻ രണ്ടാം തവണയും അവസരം കൊടുത്തതാണ് അബദ്ധമെന്നാണ് കെ മുരളീധരൻ എംപി പറയുന്നത്. തൃക്കാക്കരയിലെ ജനങ്ങൾ ആദ്യമേ ഇതു തിരിച്ചറിഞ്ഞതാണെന്നും മുരളീധരൻ ചൂണ്ടിക്കാട്ടി. പക്ഷേ, കേരള ജനതയ്ക്ക് അബദ്ധം പറ്റി, കേരളത്തിലെ ജനങ്ങൾക്കു പറ്റിയ അബദ്ധം തൃക്കാക്കരയിൽ ഇത്തവണ ആവർത്തിക്കണമെന്നാണ് മുഖ്യമന്ത്രി ആഗ്രഹിക്കുന്നതെങ്കിൽ അതു നടക്കില്ലെന്നും അദ്ദേഹം ആഞ്ഞടിച്ചു.\nതൃക്കാക്കരയിലെ ജനങ്ങൾക്കു കഴിഞ്ഞ തവണ പറ്റിയ അബദ്ധം തിരുത്താനുള്ള അവസരമാണിതെന്നായിരുന്നു മുഖ്യമന്ത്രി കൺവെൻഷനിൽ പറഞ്ഞത്.എന്നാൽ, കഴിഞ്ഞ നിയമസഭാ തെരഞ്ഞെടുപ്പിലെ പരാജയത്തോടെ കോൺഗ്രസ് കൂടുതൽ ജാഗ്രതയിലായെന്ന് കെ.മുരളീധരൻ ഇതിന് മറുപടി നൽകി.‘കെ.വി. തോമസിന് ഇഷ്ടമുള്ള നിലപാടെടുക്കാം. സാങ്കേതികത്വം പറഞ്ഞ് ഇരിക്കാം. പാർട്ടി അദ്ദേഹത്തിന് എല്ലാം നൽകിയിട്ടുണ്ട്. അദ്ദേഹം പാർട്ടി നടപടി ക്ഷണിച്ചുവരുത്തുകയായിരുന്നു. മാഷ് കാരണം ഒരു വോട്ടുപോലും പോവില്ല. ഒരു പാർട്ടിയിലിരുന്നു മറ്റൊരു പാർട്ടിക്കായി പ്രവർത്തിക്കുന്നതു ശരിയല്ല. പാർട്ടി പരമാവധി ക്ഷമിച്ചു. കെ.വി. തോമസിനെതിരായ നടപടി ഉചിതമാണ്.’ കൃത്യമായ സമയത്തുതന്നെയാണ് നടപടി എടുത്തത്’- മുരളീധരൻ പറഞ്ഞു\nPrevious articleയുവാവ് ലഹരി മരുന്നുമായി പിടിയിൽ; പിടികൂടിയത് എംഡിഎംഎ\nNext articleആലപ്പുഴയിൽ തൊഴിലുറപ്പ് ജീവനക്കാരിക്ക് വെട്ടേറ്റു; ബന്ധു പൊലീസ് കസ്റ്റഡിയിൽ


Malayalam news-Police recover Harbhajan's stolen bag\nകര്‍ണാല്: ക്രിക്കറ്റ് താരം ഹര്‍ഭജന് സിംഗിന്റെ മോഷണംപോയ ബാഗ് പോലീസ് കണ്ടെടുത്തു. ബാഗില് നിന്ന് 9,500 രൂപയും ഏതാനും ക്രെഡിറ്റ് കാര്‍ഡുകളും മോഷ്ടാക്കള് കവര്‍ന്നിട്ടുണ്ട്. എന്നാല് പാസ്‌പോര്‍ട്ടടക്കമുള്ള ചില രേഖകള് ബാഗില് നിന്ന് ലഭിച്ചിട്ടുണ്ട്.\nകഴിഞ്ഞ ദിവസം ഹര്‍ഭജന് കര്‍ണാലിന് അടുത്ത് മധുബനിലുളള ഒരു കഫേയില് കയറിയപ്പോള് കാറില് സൂക്ഷിച്ചിരുന്ന ബാഗും പാസ്‌പോര്‍ട്ട് അടക്കമുളള വസ്തുക്കളും മോഷണം പോവുകയായിരുന്നു. തുറസ്സായ സ്ഥലത്ത് കണ്ടെടുത്ത ആളുകള് പോലീസില് വിവരമറിയിക്കുകയായിരുന്നു.\nമോഷ്ടാക്കളെന്ന് സംശയിക്കുന്ന ചിലരെ അറസ്റ്റ് ചെയ്തിട്ടുണ്‌ടെന്നും ഇവരെ ചോദ്യം ചെയ്തുവരികയാണെന്നും ഹരിയാന പോലീസ് അറിയിച്ചു.\nമോഷണം പോയ ഉടനെ തന്നെ ബാഗിലുണ്ടായിരുന്ന പത്ത് എ.ടി.എം കാര്‍ഡുകളിലെ അക്കൗണ്ടുകളും ഹര്‍ഭജന് മരവിപ്പിച്ചിരുന്നു.


'കശ്മീരിന്‍റെ ഗതി ലക്ഷദ്വീപിന് വരരുത്'; ജസരി ഭാഷയിൽ ഐക്യദാർഢ്യം പ്രഖ്യാപിച്ച് ടി.വി. ഇബ്രാഹിം എംഎൽഎ | TV Ibrahim MLA fb post on Jeseri in solidarity with lakshadweep – News18 Malayalam\n'കശ്മീരിന്‍റെ ഗതി ലക്ഷദ്വീപിന് വരരുത്'; ജസരി ഭാഷയിൽ ഐക്യദാർഢ്യം പ്രഖ്യാപിച്ച് ടി.വി. ഇബ്രാഹിം എംഎൽഎ\nസംസ്കാരത്തെ നശിപ്പിച്ചുകൊണ്ട് ഭരണകൂടങ്ങൾ നെറികേടിൻെറ രാഷട്രീയം കളിച്ചപ്പോൾ നാട് ചോര പുരണ്ടതിനും തടവറയായതിനും കശ്മീർ ഉദാഹരണമാണ്. കാശ്മീരിൻെറ ഗതി ലക്ഷദ്വീപിന് വരരുത്\nT V Ibrahim MLA\nLast Updated : May 25, 2021, 07:28 IST\nകൊണ്ടോട്ടി: ലക്ഷദ്വീപുകാർക്ക് വേണ്ടി ലക്ഷദ്വീപ് ഭാഷയായ ജസരിയിൽ ഐക്യദാർഢ്യം പ്രഖ്യാപിച്ച് ടി.വി. ഇബ്രാഹിം എം.എൽ.എ. ഫേസ്ബുക്ക് പോസ്റ്റിലുടെയാണ് എം.എൽ.എ പിന്തുണ അറിയിച്ചത്. ലക്ഷദ്വീപിൻെറ സ്വത്വത്തെയും സംസ്കാരത്തെയും അവമതിക്കാനും തകർക്കാനുമുള്ള നീക്കം എന്തു വിലകൊടുത്തും എതിർക്കേണ്ടത് ജനാധിപത്യ പാർട്ടികളുടെ രാഷ്ട്രീയ ബാധ്യതയാണെന്ന് അദ്ദേഹം പറഞ്ഞു.\nസംസ്കാരത്തെ നശിപ്പിച്ചുകൊണ്ട് ഭരണകൂടങ്ങൾ നെറികേടിൻെറ രാഷട്രീയം കളിച്ചപ്പോൾ നാട് ചോര പുരണ്ടതിനും തടവറയായതിനും കശ്മീർ ഉദാഹരണമാണ്. കാശ്മീരിൻെറ ഗതി ലക്ഷദ്വീപിന് വരരുത്. ജനാധിപത്യ സംഘടകളുടെ കണ്ണും കാതും ജാഗരൂകമായി ലക്ഷദ്വീപിനുമേൽ വേണമെന്നും അദ്ദേഹം വ്യക്തമാക്കി.\nഇതിനിടെ ലക്ഷദ്വീപില് അഡ്മിനിസ്‌ട്രേറ്റര് സ്വീകരിക്കുന്ന നടപടികള് സങ്കുചിത താല്‍പര്യങ്ങള്‍ക്ക് വഴങ്ങിക്കൊണ്ടുള്ളതാണെന്ന് മുഖ്യമന്ത്രി പിണറായി വിജയനും വിമർശിച്ചു. ലക്ഷദ്വീപില് നിന്ന് വരുന്ന വാര്‍ത്തകള് അതീവ ഗൗരവമുള്ളതാണെന്നും അവിടുത്തെ ജനങ്ങളുടെ സംസ്‌കാരത്തിനും ജീവിതത്തിനും വെല്ലുവിളി ഉയര്‍ത്തുന്ന സാഹചര്യമാണ് ഇപ്പോള് ഉണ്ടാകുന്നതെന്നും മുഖ്യമന്ത്രി പറഞ്ഞു.\nAlso Read-പരിഷ്കാരങ്ങൾ ലക്ഷദ്വീപിനെ തകർക്കുന്നത്; ഗുണ്ടാ ആക്ട് നടപ്പാക്കിയത് എന്തിനെന്ന് പോലും അറിയില്ല; എം പി മുഹമ്മദ് ഫൈസൽ\nഈ സാഹചര്യം തീര്‍ത്തും അപലപനീയമാണെന്നും നടപടികളില് നിന്ന് ബന്ധപ്പെട്ടവര് പിന്‍വാങ്ങണമെന്ന് മുഖ്യമന്ത്രി ആവശ്യപ്പെട്ടു. 'ലക്ഷദ്വീപും കേരളവും തമ്മില് ദീര്‍ഘകാലത്തെ ബന്ധമാണുള്ളത്. ഒരു ഘട്ടത്തില് നമ്മുടെ സംസ്ഥാനത്തിന്റെ ഭാഗമായിരുന്നു അവര്. കോഴിക്കോട്, എറണാകുളം, തിരുവനന്തപുരം എന്നിവിടങ്ങളില് അവര് ചികിത്സയ്ക്കും മറ്റും വരാറുള്ളത്. പരസ്പര സഹകരണത്തിലൂടെയാണ് ദ്വീപ് നിവാസികളും കേരളവും മുന്നോട്ട് പോകുന്നത്. ഇത് തകര്‍ക്കാനുള്ള ഗൂഢ ശ്രമമാണ് നടക്കുന്നതെന്ന് വാര്‍ത്തകളില് കാണുന്നത്. അത്തരം നിലപാടുകള് സങ്കുചിത താല്‍പര്യങ്ങള്‍ക്ക് വഴങ്ങിക്കൊണ്ടുള്ളതാണ്' എന്നായിരുന്നു മുഖ്യമന്ത്രിയുടെ വാക്കുകൾ.\nFirst published: May 25, 2021, 07:02 IST